HEYRIYA: "Addu Goobahdaa" Kihineh Kiyan Feshi Nameh? - Vaguthu\nއަދަދުތައް ދަށުގައި، ރައްކާތެރިކަމުގެ ފިޔަވަޅެއް ވެސް ނެތް! - 17 ގަޑިއިރު ކުރިން\nއައްޑޫ ސިޓީ މަރަދޫ ގައި ދިރިއުޅޭ ބަޔަކު މަސްވެރިކަމުގައި- ވަގުތު އިމޭޖަސް- މުހައްމަދު އަފްޒަލް\n(އައްޑޫ ސިޓީ) މި ނަލަ ރާއްޖޭގެ އެންމެ ދެކުނުގައި ގުދުރަތުން ލައްވާފައިވާ އައްޑޫއަކީ އެއްގޮތަށް ވުރެ ގިނަ ގޮތް ގޮތުން ފާހަގަކޮށްލެވޭ ތަނެކެވެ. މިއީ ޒަމާނުއްސުރެ ހޭހަން ތަހުޒީބު ރައްޔިތަކު ދިރިއުޅެމުން އައި ތަނެކެވެ. އަދަބާއި ސަގާފަތާއި ތައުލީމުގެ ގޮތުން ބެލިޔަސް މިއީ މުއްސަނދި ރައްޔިތަކު އުފަން ފަޚުރުވެރި ތަނެކެވެ.\nއެކަކު އަނެކަކާ ރަހުމަތްތެރިވެ އުޅުމުގެ ސަގާފަތެއް އަށަގަނެފައިވާ މި ރާއްޖޭގެ ރަށްވެހި ދެ މީހަކު އެކަކު އަނެކަކާއި އެންމެ ފުރަތަމަ ވެސް ކުރާނެ ސުވާލަކީ އެ މީހަކީ ކޮން ހިސާބަކަށް ނިސްބަތްވާ މީހެއްތޯ ބެލުމަށް ކުރާ ސުވާލެވެ.\nތިމާއަކީ އައްޑޫ މީހެކޭ ބުނެފި ނަމަ ނޫނީ އެ މީހާއަކީ އައްޑޫ މީހެއްކަން އެނގިއްޖެ ނަމަ އެންމެ ފުރަތަމަ ވެސް އަހާނެ ސުވާލަކީ ތިއީ "އައްޑޫ ގޫބައްޑާ" އެއް ދޯއޭ ބުނެ ކުރާ ސުވާލެވެ. ނޫނީ ތި އަތޮޅު ނޫނީ ސިޓީގެ މީހުންނާއި ދިމާލަށް "އައްޑޫ ގޫބައްޑާ"އޭ ކިޔަނީ ކީއްވެތޯ އަހާނެއެވެ.\nމި ސިޓީގެ މީހުންގެ ތެރެއިން އެކި އުމުރު ފުރާގެ މީހުންނާ ސުވާލުކޮށްލުމުން ގިނަ މީހުން ބުނަނީ އެހެން ކިޔަނީ ސީދާ ކޮން ސަބަބަކާއި ހުރެކަން ނޭނގޭ ކަމަށެވެ. ނަމަވެސް އެ އެންމެންވެސް އެއްބަަސްވާ ކަމަކީ "ގޫބައްޑާ" ނުވަތަ "ބައްޑާ" މި ދެ ބަަހަކީ ވެސް އައްޑޫގެ އެއްވެސް ހިސާބެއްގައި އެއްވެސް މާނައެއްގައި ބޭނުން ކުރާ ބަހެއް ނޫންކަމެވެ. އެހެންކަމުން ބައްޑާ މިއީ އައްޑޫ ބަހުރުވައަށް ނިސްބަތްވާ ބަހެއް ނޫންކަން އެ މީހުން ގަބޫލުކުރެއެވެ. މީގެ އިތުރުން ދިވެހި މުދައްރިސެއް ކަމަށްވާ ސަފްވާން ޝަފީގުވެސް ވިދާޅުވީ އައްޑޫ ބަހުރުވައިގައި ބައްޑާ ކިޔާ ބަހެއް ނޯންނަ ކަމަށެވެ.\n" ވަރަށް ގޮތް ގޮތަށް އެ ވާހަކަ ތުންތުންމަތިން ކިޔާ އުޅުނަސް އެއީ ސާފުކޮށް ލިޔެވިފައި އޮތް ކަމެއް ނޫން އެނަން ކިޔަން ފެށުނު ގޮތް. އެއްވެސް ގޮތަކަށް އައްޑޫ ބަހެއް ނޫން އެއީ. ބަޑި ކިޔާ. ގޫބަޑިވެސް ކިޔާ. އެކަމަކު ބައްޑާ އެއީ އައްޑޫ ބަހެއް ނޫން." ސަފްވާން ވިދާޅުވިއެވެ.\nއައްޑޫގެ އިސް ރަށްވެހިންނާއި މިކަމާއި މެދު ސުވާލުކޮށްލުމުން ބައެއް މީހުން ވަނީ ބައްޑާ އަކީ ތިނަދޫ ބަހެއްކަން ފާހަގަކޮށްފައެވެ. އަދިި އެ ނަން އުފެދިގެން އައި ގޮތާ މެދު ތުންތުން މަތިން އަޑު އިވިފައިވާ ބައެއް ވާހަކަތައް އެ މީހުން ވަނީ ހިއްސާކޮށްފައެވެ.\n"އެއީ ރައީސް އިބްރާހިމް ނާސިރުގެ ވެރިކަމުގައި ތިނަދޫއިން މީހުން ބާލަން އަރާ ހަވައަށް ބަޑި ޖެހީ. ޖެހީމަ ބުނީ ވައިބައްޑާ އޭ. ދެން ބަޑި ޖެހީމަ ޖެހުނީ ފެނުގައި. ދެން ބުނެފި ފެން ބައްޑާއޭ. އެންމެ ފަހުން ރާޅު ފަށަށް ޖެހީމަ ބުނެފި ތިޔައީ ގޫބައްޑާއޭ. މިހެން މިކީ އޭރު މީހުން ފާހަނަ އަށް ދަނީ ގޮނޑުދޮށަށް. އެއީ ބޮޑު ކަމުދާ ހިސާބު. ދެން ދެކުނު މީހުންނަށް ނިސްބަތްކޮށް މިހެން ކިޔަމުން އައީ. ނޭނގެ ކިހިނެތް ކަމެއް އައްޑު އަށް އެނަން ހަރުލީ. އެކަން އެހެން ވާން ޖެހޭ ސަބަބެއް ނެތް." އައްޑޫގެ އުމުރުން ދުވަސްވީ މީހަކު ކިޔައި ދިނެވެ.\nބައެއް މީހުން ގަބޫލުކުރާ ގޮތުން "ގޫބައްޑާ"ގެ ނަމަކީ އޭރު އޮތް ވަތަނީ ހަސަދަވެރިކަމުގެ އޮއިވަރުގެ ތެރެއިން އުފެދިގެން އައި ނަމަކެވެ. އެގޮތުން އިނގިރޭސިންގެ އިސްތިއުމާރުގެ ބެލުމުގެ ދަށުގައި އޮތް އިރު އައްޑޫގެ ރައްޔިތުންގެ ދިރިއުޅުމުގެ ކަންކަން ފުއްދައިގެން އުޅުނީ މާލެ އަށް ބަރޯސާވުމެއް ނެތިއެވެ.\nއައްޑޫގެ ރައްޔިތުންގެ ފުދުންތެރި ތަނަވަސް ދިރިއުޅުން ފެނި އެންމެ ފުން އަސަރެއް ހިތަށް ކުރި އެއް ބަޔަކީ މާލޭ މީހުން ކަމަށް ވެސް ބައެއް މީހުން ބުނެއެވެ. އެގޮތުން އެ ނަން ކިޔަން ފެށީ އައްޑޫ މީހުން ދަށްކޮށް، ނިކަމެތިކޮށްލުމަށް ދިމާކުރަން ބޭނުން ކުރާ ލަފުޒެއްގެ ސަބަބުން ކަމަށް ވެސް މީހުން ބުނެއެވެ.\nއައްޑޫ އަށް އުފަން އުމުރުން ދުވަސްވީ މީހަކު "ވަގުތަށް" ބުނި ގޮތުގައި "އައްޑޫ ގޫބައްޑާ" މި ނަން ގުޅިފައި ވަނީ އައްޑޫގައި ވެސް ކުޅެ އުޅުނު ކުޅިވަރަކާއި ކަމަށް ވުން އެކަށީގެންވާ ކަމަށެވެ. ބައްޑިޔާ ކިޔާ މި ކުޅިވަރުން ބަލިވާ މާ ކިޔާ އުޅެނީ "ގޫބައްޑާ"އެެވެ.\n"ހަ އިންޗި ހުންނަ ދަނޑިކޮޅަކާއި 12 އިންޗި ހުންނަ ދަނޑިކޮޅެއް ބޭނުންކޮށް ދިގު ދަނޑިކޮޅަކީ މައިގަނޑު ކަމަށް ބަލާނީ. ދެން އޮތް ކުރު ދަނޑިކޮޅަކީ ފޯއްޗެއް. ހަމަ މަންޑި ކަހަލަ ކުޅިވަރެއް އެއީ. ތިން ފަހަރެއްގެ މަތިން ބަހާލައިގެން ކުޅޭނެ. ދެން ދުރުގައި ރޮނގެއް ދަމާނީ. އެއީ ކަނޑު. ފުރަތަމަ ފަހަރު މައިގަނޑު މަތީގައި ފޯލި ބޭއްވުމަށްފަހު މައްޗަށް އެއްލާނީ،" އެމީހާ ކިޔައި ދިނެވެ.\n"ދެވަނަ ފަހަރަށް ވާތުން ފޯލީގައި ހިފެހެއްޓުމަށްފަހު މައިގަނޑުން ފޯލީގައި ހުރަހަށްވާ ގޮތަށް ޖަހާނީ. ތިން ވަނަ ފަހަރު ކަން ކުރާނެ ގޮތަކީ ފައިގަނޑު ހިފެހެއްޓުމަށްފަހު ފޯލި މައްޗަށް އެއްލައި މައިގަނޑުން އޭގައި ޖަހާނީ މިހެން ޖަހާ ކޮންމެ ފަހަރަކުވެސް ބަލަން ޖެހޭނީ ކަނޑު ހުރަސްކޮށް އެންމެ ދުރަށް ފޯލި ފޮނުވާލެވޭތޯ،"\nމިހެން ކުޅިވަރު ކުޅޭ އިރު ޖެހިގެން ހުރި ޓިމުގެ މެމްބަރުން ޖެހޭނީ ފޯލި އެއްލައި ކަނޑުގެ މައިގަނޑުގައި ޖަހަން މަސައްކަތް ކުރާށެވެ. މައިގަނޑުގައި ޖެހިއްޖެ ނަމަ އެ ހިސާބުން ކުޅެން ހުންނަ މީހާ ބަލިވީއެވެ. މި ކުޅިވަރުގައި ގޫބައްޑާއަކީ އެއީއެވެ.\nނަމަވެސް މިއީ ހައްތަހާވެސް ނަަޒަރިއްޔާތުތަކާއި ތުންތުން މަތިން ދެކެވޭ ވާހަކަތަކެވެ. އައްޑޫ މީހުންނަށް "ގޫބައްޑާ" ކިޔާ ހަމަޖެހޭ ސަބަބެއް ނޫނީ ސާބިތު ވާހަކަ އެއް ފެންނާކަށް ނެތެވެ.\nމާޗް 2, 2021 10:32\nއަހަރުމެން ލަދެއް ނުގަނޭ ތިނަން ކިޔައިގެން.ސިޔާސީ މީހުން ދައްކާ ކޮސް ވާހަކަތަަކައް އެންމެ ފަސޭހައިން ހެއްލޭ ބަޔަކީ އައްޑޫމިހުންކަމަށް މީހުން ބުނާތީވެ އަހަރުމެން މާބަޑަށް ލަދުގަނެ ދެރަވޭ.ވީ އާ ބައްޑާއިންސް.ވ.ވެދުން\nމާޗް 2, 2021 20:29\nޢަސްލިވެސް ސިޔާސީ މީހުންގެ ދަލުގަ އެންމެ ފައްކާކޮށް ޖެހެނީ އައްޑޫ މީހުން\nމާޗް 2, 2021 23:25\nބުރޯ ތިޔައީ 100 އިގެ ވާހަކައެއް\nމާޗް 2, 2021 10:41\nހިހީ... ވަރަށް ރަގަޅު ލިޔުމެއް...\nމާޗް 2, 2021 10:52\nއައްޑޫ ގުޑް ގުޑްބަޑީސް ދިވެހި ކޮއްލީމަ ކިޔޭ ގޮތް އެއީ 😊😊\nމާޗް 2, 2021 10:58\n"އައްޑޫ ގޫބައްޑާ" ކިހިނެއް ކިޔަން ފެށީ؟ ހަސަދަވެރިންގެ ހިތުތެރޭގައި އައްޑޫ މީހުން ދެކެ ނަފުރަތުގެ ހުޅުކޮޅު ރޯވުމުން. އައްޑޫ އިގިރޭސި އަތްދަށުގެ އޮތްއިރު ތަނަވަސް ބަޔެއް. އަދި ރީތި ކަމުގެ ލާމަސީ ނަމަނޫ ބޭފުޅުން އުފެދުތަނެއް... ވިޔާފާރިގޮތުން، ތައުލީމު ގޮތުން ކުރިއަރާފަ އޮތަނަށް އައްޑޫއަކީ... މިއަދު ހަސަދަވެރިން އައްޑޫ ރައްޔިތުން ދެކެ ލޯބިވާ، ހެޔޮއެދޭ ބަޔެއްކަމުގެ ބުނެ އަައްޑޫ ރައްޔިތުންގެ ނިކަމެތިކޮށް ބިކަކޮށްލާފި.\nމާޗް 2, 2021 15:08\nއިނގިރޭސިން އަތްދަށުއޮތްއިރު ތަނަވަސް..އަދި ތަޢުލީމީ ގޮތުންވެސް..އެކަމަކު އެއީ އިނގިރޭސިން\nނާހެދި އިނގިރޭސިއައްމޮޅުވީ އަދި ތަނަވަސްވެސްވީ\n..ބުނަން މިއުޅޭ ވާހަކައަކީ އިނގިރޭސިންނަކީ ރާއްޖެ އަޅުވެތިކުރި ދުޝްމިނުން...އައްޑޫ އުޅުނީ ދުޝްމިނުންނާއި އަތްގުޅުވައިގެން ނާސިރުދައުރުގައި\nމާޗް 3, 2021 07:55\nއެމް.ޑީ.ޕީ ވެރިކަމަށް ވުރެ ރަގަޅު އިގިރޭސިން އައްޑޫގެ ރައްޔިތުންނަށް. އައްޑޫ ތަރަޤީކޮށް އައްޑޫ ރައްޔިތުން ހަމަޖެހިލައިން ތަނަވަސް ދިރިއުޅުމެއްގައި އުޅެން ފުރުސަތު ލިބުނު.\nމާޗް 2, 2021 15:45\nއެހާ ތައުލީމީ ގާބިލް މީހުންނާ ވިޔަފާރިވެރިން ގިނަ އަތޮޅަކަށް ހަގީގަތުގަ އެމީހުން ފަރާތުން އަންނަންވާ ވަރާ ގާތައްވެސް ތަރައްގީ އާ ކުރިއެރުން ނާދޭ. އެހާ އަވަހަށް ސިޔާސީ ގުއިރޯނުގަ ޖެހޭ\nމާޗް 2, 2021 11:10\nތިޔޮތީ އެނގިފަ. ސ.ގަމުގައި ހުރި މިލިޓަރީ ބޭސްގައިތިބި ރޯޔަލް އެއާފޯސްގެ އިނގިރޭސިން އައްޑޫ މީހުންނާ ދިމާލަށް ކިޔަން ފެށި އެއްޗެއް އެއީ. އިނގިރޭސިން ކިޔާ އުޅުނީ "އައްޑޫ ގުޑް ބަޑީސް". ގަމުގައި ތިބި އެހެން ރަށްރަށުގެ ދިވެހީން މީތި ދިވެހިކޮށްގެން ކިޔަންފެށީ "އައްޑޫ ގޫބައްޑާ". ކޮބާ އެގިއްޖޭ؟؟؟؟\nމާޗް 2, 2021 11:11\nމި ދިރާސާގެ މައުލޫމާތު އަދި ފުރިހަމަނޫން، އެއީ އިގިރޭސިން އައްޑޫގަ ތިބިއިރު އައަޑޫމީހުނާ މުޙާތަބުކޮއް އެމީހުން ކިޔަމުން އައީ “އައްޑޫ ގުޑް ބަޑީސް،”މީތި ގޮތްގޮތައް ބަދަލުކޮއްގެން ކިޔާއެއްޗެއް އެއީ، އެއްވެސް މާނައެއް އޮތްއެއްޗެއްނޫން، ހަމަ ހަދައިގެން ހަސަދައާއެއްކޮއް ދައްކޮއްލަންވެގެން ކިޔަނީ\nމާޗް 2, 2021 11:12\nއައްޑޫއަށް ނިސްބަތްވުން އެއީ ވަރށް ބޮޑު ފަހުރެއް. މިއަދު ބައެއްގެ ހަސަދަވެރިކަމުން އައްޑޫގެ ރައްޔިތުންގެ ހާލަކުވެ، އައްޑޫގެ ނަން ކިލަބުވިޔަސް.....\nގޫބައްޑާ ކިޔަނީ ޖެހި އުންޑަ ގޮނޑުދޮށުގަ ހުރި ގުއި ތަފާއްޔަކަށް އެރުމުގެ ސަބަބުން\nމާޗް 2, 2021 11:31\nނާސިރު ދުވަސްވަރުގަ އައްޑު ކުރިއެރީމާ ނާސިރު ހިއްޕުޅާހަމަނުޖެހިގެން ނާސިރުއާ މާލޭގެ ރަސްމަތި ބޭފުޅުންކޮޅެއް ގޮސް އިނގިރޭސިން ކައިރީ ބުނީއޯ، އައްޑޫ މީހުން ވަރަށް ނުލަފާވާނެއޭ. ބުނީމަ އިނގިރޭސިން ބުނީއޯ، ނޯ ނޯ ނޯ، އައްޑޫ ގޫޑް ބަޑިސް އޯ. ބުނީމަ ވަފްދުގެ މީހުން ހީކުރީއޯ އައްޑޫ ގޫބަޑީސް ކީކަމަށް. އޭގެފަހުން މިބޭފުޅުން ކިޔަންފެށި އެއްޗެކޯލަ😆. އެވަރުނުވެގެން އުތުރު މީހުން ހިއްތަކުގައި ބިރުވެރިކަން އުފައްދައިފި ދެކުނުމީހިން ދެކެ.\nމާޗް 2, 2021 15:21\nއިނގިރޭސިންނަކީ އަނިޔާވެރި ރަހުމްކުޑަބައެއް މުސްލިމުންގެ ދުޝްމިނުން...އެމީހުން އައްޑުއަކަށް ހޮޔޮނޭދޭ..އެމީހުންގެ މަގުސަދަކީ އައްޑޫ ރައްޔިތުންގެ ލޮލުގައި އަނދުންއަޅުވާ..ދިވެހިން ދިވެހިންނާއި ހަނގުރާމަކޮށް...އެމީހުންގެ ބާރުގެ ދަށަށް ރާއްޖެގެނައުން\nމާޗް 2, 2021 12:08\nގަންބަނަ ބުދާ އެވެސް ގދ.ތިނަދޫ މީހުން ކިޔާ އުޅުން ބަހެއް ތިނަދޫ މީހުން ބަސް ހަދާފަ އެހެން ރައްތަކުގެ މީހުން ބޮލައް ކަޑަނީ😂\nއައްޑޫ ގުޑް ބަޑީ\nމާޗް 2, 2021 12:21\nއިޓްސް ނޮޓް އައްޑޫ ގޫބައްޑާ. އިޓްސް އައްޑޫ ގުޑް ބަޑީސް.\nމާޗް 2, 2021 12:37\nއައްޑޫ މީހުން ަ އެހެން ކިޔުނީ ގުއިފޮޑި އަށް ކިޔާނެ އިގިރޭސިނަމެއް ނޭގިގެން އެމިހުން އޭރު އިގިރޭސިންކާރި ކީ އެއްޗެކޭވެސް ކިޔާ އަޑުއިވޭ\nހަގީގީ މާނަ ފ ފޮރުވަން މަސައްކަތްކުރަނީ...އިނގިރޭސިންނަށް.. އައްޑޫ އަންހެނުންކޮށްދިން "ހެޔޮ" ކަންތަކުގެ ލަގަބު އެއީ....އަދި ރަގަޅަށް ދިރާސާކޮށްލާ!\nާއައްޑޫ / ހަސަނު\nމާޗް 2, 2021 13:14\nހުވަދޫ މީހުން ގއ.ވިލިގިނލި މީހުންނަށް ކިޔަނީ ގަންބަނެބުދާ...\nމާޗް 2, 2021 13:23\nއިނގިރޭސިން އައްޑޫ ގުޑް ބަޑީސް ކީކަމަށް ބުނާ ބުނުމަކީ ސައްހަ ބުނުމެއް ނޫންކަން އެނގޭ ސަބަބަކީ "ބަޑީސް" މިއީ އިނގިރޭސިން އާއްމުކޮށް ރަހްމަތްތެރިންނަށް ކިޔާއެއްޗެއް ނޫން. "ބަޑީސް" އަކީ އެމެރިކާ މީހުން ކިޔާއެއްޗެއް. އެކަން ގޫގުލް ކޮށްލީމަ ވެސް ސާފުވާނެ. އެހެން ކަމުން އައްޑޫ ގުޑް ބަޑީސްއޭ އިނގިރޭސިން ކީކަމަށް ބުނާ ބުނުމަކީ އޮޅުވާލުމެއް.\nމާޗް 2, 2021 14:26\nތީ ތެދެއް. އެމެރިކާ މީހުން ވެކްސިން ޖެހުމަށް ކިޔަނީ ވެކްސިން ޝޮޓް. އިނގިރޭސިން ކިޔަނީ ޖެބް. އެމެރިކާ އާއި އިނގިރޭސިން ބަސްތައް ބޭނުން ކުރާ ގޮތަށް ބަލާއިރު އިނގިރޭސިން "ބަޑީސް"އެއް ބޭނުމެއް ނުކުރާނެ. އެެހެން ވީމާ، އައްޑޫ ގުޑް ބަޑީސް އެކޭ އިނގިރޭސިން ކިޔާފައެއް ނޯންނާނެ.\nމާޗް 2, 2021 13:25\nބައްޑާ މިބަސް ބޭނުންކުރީ ގުންޑާ ނުކިޔަންވެގެން.\nމާޗް 2, 2021 13:27\nއައްޑޫ ގޫބއްޑާއޭ މީހުން ކިޔާނެއެވެ. މުނާފިގުންގެ3އަލާމާތް ފާޅުކޮށް ފެންނަ، ސ. ހިތަދޫ ސޭކު ޙުސައިން ރަޝީދު މެންފަދަ މީހުން އައްޑޫގަ ތިބީމައެވެ. އެ ސޭކު، ޑރ އަފްރާޝީމަށް ކީ ނަމަކީ މެލޭޝިޔާގެ ވަލުން ކިޔަވައިގެން އައި “ބަންގިބޭ” މިފަދައިންނެވެ. މިހާރު ޑރ އިޔާޒަށް ކިޔަނީ “ފިރުއައުނު ގެ އަލާމާތް “ މިހެންނެވެ.\nއެންވީމާ މިފަދަ މީހުންނަށް ކިޔާން އެންމެ ރަނގަޅީ ގޫބައްޑާއެވެ.\nމާޗް 2, 2021 15:27\nކޮނޮމެ ރަށެއްގައިވެސް ގުންޑާއިންނާ މާތްމީހުން ތިބޭނެ ރައްފުށމީހުނަށް ހީވާކަހަލަ މާލޭއެކަނިހެން މާތް މީހުން ތިބެނީ މާލެއާއި ރަށް ފުށުގައި ގުންޑާއިން މާގިނަވާނެ ސޮރީ\nމާޗް 2, 2021 14:05\nމިހާރު ތިކިޔުނީ އަބޫޖަހުލުގެ ވާހަކަ މިކަމަކާ ނުގުޅޭކަންނޭންގެ\nމާޗް 2, 2021 14:23\nދުމަ ބައްޑާ އޭ ގޮވި ކަމައްވަނީ ތިނަދޫ މީހުން ބަޑި ޖެހީމަ.\nތިނަދޫ މީހުނައް އެލަނޑު ދިނީ އައްޑޫ ގޫބައްޑާ އެކޭ ކިޔަނީ\nބަގާވާތް ރާވާ އެ ބަގާވާތެއް ކާމިޔާބް ނުވީމަ ކިޔާނީ "ގޫބައްޑާ އަތައް ގޮވީ އޭ އިގިއްޖޭ"\nމާޗް 2, 2021 15:50\nތިނަދޫ އަދި ހުވަދޫ މީހުން ބަޑިޔަށް ކިޔަނީ ބަޑި. ބައްޑާ ނުކިޔާ.\nމާޗް 2, 2021 16:10\nވެދާނެ އެވެރިންގެ ބޯ ގަޅިވީނަކަމަށް...\nމާޗް 2, 2021 16:21\nއެންމެ ގުޅޭ ކޮމެންޓެއް މިހާތަނައް ދީފައިވަނީ ، ބޭ ރުމީހާ،\nމާޗް 2, 2021 16:31\nމި ތަހުޒީބު ޒަމާޏުގައި އައްޑޫ މީހުންދެކެ ހާދަހާ ހަސަދަވެރިވާ މީހުން އެބަތިއްބޭ ދޯ. ދެންވެސް ކިޔަންވީ ހަމަ ތީ އިސްލާމުންނޭތަ؟ މިޒަމާނުގެ ތަރައްގީގެ ހުރިހާކަމެއްކަހަލަ ގޮތަކަށް އެއްމެ ފުރަތަމަ ފެނުނީ އައްޑޫ މީހުންނަށް ނަމަވެސް އެއީ އެމީހުންގެ މޮޅުކަމަކުންނެއްނޫން އެއީ މާތްކަނލާގެ އެކަން އިރާދަކުރެއްވީތީ. އައްޑޫމީހުންނަކީ އިންގިރޭސިންގެ ދުވަސްވަރަށްވުރެކުރިން ވެސް ފުދިގެން އުޅުނުބައެއް. ވ ވެދުން.\nމާޗް 2, 2021 16:35\nއަސްލު އިގިރޭސީން ދިން ނަމެއް އެއީ އައްޑޫ ގުޑް ބަޑީސް ދެން އެބަސް އެހެނިހެން ހިސާބުތަކުގެ މީހުން މާނަ ކުރިގޮތް އައްޑޫ ގޫބައްޑާ އަކީ މިބަސް އަސްލު ހަސަދަވެރިކަމުގެ ތެރެއިންވެސް ބޭނުންކޮށް އުޅުނު މިހާރުވެސް ރާއްޖޭގެ ބައެއް ހިސާބުތަކުގެ މީހުން އައްޑޫ މީހުންނަށް ވަރަށް ރުޅިއާދޭ އެއީ އޭރުގެ ދިވެހި ސަރުކާރުތަކުން އައްޑޫ މީހުންގެ އަގުވައްޓާލައި ނިކަމެތި ކުރަން ހިންގި ކެމްޕެއިނެއް ބަޤާވާތް ކުރި ކަމަށާއި އައްޑޫ މީހުން ވަރަށް ނުލަފާ ވާނެ ކަމަށާއި މިހިރަ ވާހަކަ ތަކަކީ މިހާރުވެސް ޕްރޮމޯޓް ވާކަންތައްތައް\nމާޗް 2, 2021 16:39\nއަސްލު ތެދަށް ބުނާނަމަ އައްޑޫ މީހުންނަށް ގޫބައްޑާ ކިޔަނީ ކުރީ ޒަމާނުގައި ގޮނޑުދޮށަށް ގުއިރީފައި އޭގައި ދަނޑިން ތަޅާތި. އަނެއްކަ ތެދަށް ބުނީމަ ރުޅި ނާއްނާތި ސޮރޯ\nމާޗް 2, 2021 17:24\nފެނަބައްޑާ! ވެސް ކިޔާދޯ! އެއީ ކޮންއެއްޗެއްބާ!\nމާޗް 2, 2021 18:01\nއައްޑޫއެއީ އޮންނަތަނެއްތަ؟ ޢެއީ ކޮންތަނެއް؟\nމާޗް 3, 2021 10:06\nއައްޑޫ ގުޑް ބަޑީސް،\nމާޗް 3, 2021 10:43\nމާމަ ބުނީ އައްޑޫ ގޫބައްޑާ ކިޔަން ފެށުން ގޮތަކީ:\nގެސްޓުންތަކެއް ރަށަށް އެރުމުން ރަށު ބަޔަކު އެމީހުންނަށް ތަންތަން ދައްކާ އެމީހުނަށް ކާންދީ ހަދާފަ ފުރުވަން ދިޔަތަނުން އެމީހުން ބުނީ އައްޑޫ ގުޑް ބަޑީސް (Addu good buddies) އޭ. އެވަގުތު އެތާ ތިބި ބައެއް މީހުނަށް އެ ބުނި އެއްޗެއް ނޭނގުނީމަ އެމީހުން ސަކަރާތުގެ ތެރެއިން 'އައްޑޫ ގުޑް ބަޑީސް' އެ ބަސް ބަދަލުކޮށް 'އައްޑޫ ގޫ-ބައްޑާ' ކިޔަން ފެށީ.\nއަޅުގަނޑުމެން މާލޭގަ އުޅޭތާ 22 އަހަރު ވެއްޖެ. މާމަ ބުނީ ވަގުތު ކުދިން ކައިރީ ބުނެލާށޯ މާމަ އާއި އެކީ ސައިކޮޅެއް ބޯން މިގެޔަށް އަންނާށޭ ކޮންމެސް ގަޑިއަކު. އޭރުން ވަރަށް ބައިވަރު ވާހަކަ ކިޔާދޭނަމޯ. މާމަ ބަލިވީމަ ތާކަށް ނުދެވޭނެ ނޫންހޯ. 🙂\nމާޗް 3, 2021 14:31\nތިނަދޫ އަދި ގދ ގައި ބަޑިއަށް ކިޔާ އުޅުނީ އަދި މިހާރުވެސް ކިޔަނީ “ބަޑި”. ބައްޑާ އެކޭ ނުކިޔާ. މިޔާ ބެހޭ ގޮތުން އެންމެ މޮޅަށް މައުލޫމާތު ލިބިފައި ނުވީ ނަމަވެސް އަޅުގަނޑުވެސް ގަބޫލުކުރާ ގޮތުން ތިބަހުގެ އަސްލަކީ “ޖުޑް ބަޑީސް”. މަލާމާތަކަށް ނުވަތަ ކިޔަން ނޭގިގެން ނަމަވެސް ބައްޑާއޭ ކިޔަމުން ގޮސް ހަރުލީ. “ކޫލް ވޯޓަރ” އަށް ކޯލާވަޓރު ކިޔުނު ގޮތަށް.\nމާޗް 3, 2021 22:16\nޢަހަރެމެން ރަށު މީހުން އައްޑޫ ގޫބައްޑާ ކިޔަނީ އައްޑޫ މީހުން މާލެ ދަތުރު ކުރާ އޮޑީގެ ފަހަތުގަ އިންނާނެ ފާހާނާ އޭގެން ފެންނާނެ މޫދަށް އެމީހުން ގުއިފޯލި ވައްޓާތަން އެހެންވެ އަހަރެމެން ކިޔަނީ އައްޑޫ ގުއިބައްޑާއޭ އެދަނީ އެއީ އެ ދަތުރު ކުރާ އޮޑިޔަށް ކިޔާނަމެއް ހަހަހަހާ\nމާޗް 5, 2021 15:03\nމާޗް 5, 2021 15:02\nޢައްޑޫމީޙުން ފޮޑިޖެޙުމުށް ކިޔާ ބަޙެއް ގޫބަޑި....\nއައްޑޫ ގުޑް ބަޑީސް\nއެއީ އިނގިރޭސިން އައްޑޫގައި އުޅުނު ދުވަސްވަރު އައްޑޫ މީހުންނަށް ނިސްބަތްކޮށް “އައްޑޫ ގުޑް ބަޑީސް” ކިޔާ އުޅޭ. އޭރު އުޅުނު މީހުން އެހެން ކިޔަން އުޅުނީމަ ކިޔުނު އެއްޗެއް ތި “އައްޑޫ ގޫ ބައްޑާ” އަކީ.


Ronaldo Ge Agubodu Ge Eh Pepe Ah Vikkalaifi - Vaguthu\nރޮނާލްޑޯގެ އަގުބޮޑު ގެއެއް ޕެޕޭއަށް ވިއްކާލައިފި\n2 އަހަރު ކުރިން ( އޮގަސްޓް 1, 2019 )\nރޮނާލްޑޯ އާއި ޕެޕޭ\nމަޝްހޫރު ފުޓްބޯޅަ ކުޅުންތެރިޔާ ކްރިސްތިއާނޯ ރޮނާލްޑޯ އޭނާގެ އަގުބޮޑު ގެއެއް ޕޯޗުގަލްގެ ޓީމް މޭޓް ޕެޕޭ އަށް ވިއްކާލައިފިއެވެ.\nދުނިޔޭގެ އެކި ކަންކޮޅު ތަކުގައި ރޮނާލްޑޯގެ އެތައް ގެއެއް ހުންނަ އިރުގައި ޕެޕޭ އަށް ވިއްކާލާފައި ވަނީ 2012 ވަނަ އަހަރު ތެރޭގައި ރޮނާލްޑޯ ގަތް ގެއެކެވެ. ޕޯޗުގަލްގެ ހަމައެކަނި ނެޝަނަލް ޕާކު ތެރޭގައި ހުންނަ އެ ގެއަކީ މީހުން ދިރިއުޅޭ ހިސާބާއި ވަކިން އެކަހެރި ކޮށް ފަރުބަދަ މަތީ ހިސާބެއްގައި ހުންނަ ގެއެކެވެ.\nޕެޕޭ އަށް ވިއްކައިލި ގެ\n3.5 މިލިއަން ޕައުންޑަށް ރޮނާލްޑޯ ގަތް އެ ގޭގައި ހެލިކޮޕްޓަރު ޖެއްސޭނެ އިންތިޒާމްވެސް ހުންނަ އިރު، އެ ގެއިން ވަރަށް ހިތްގައިމު ކޯރެއްވެސް ފެންނަން އޮވެއެވެ. ރޮނާލްޑޯ ގަތް އަގަށް ވުރެން 1.5 މިލިއަން މަދުން ޕެޕޭ އަށް އެ ގެ ވިއްކާލުމުން އެތައް ބަޔަކު ވަނީ ރޮނާލްޑޯ އަށް ތައުރީފް ކޮށްފައެވެ.\nޕޯޗުގަލްގެ މީޑިއާ ރިޕޯޓްތައް ބުނާ ގޮތުން ގެ ވިއްކާލުމުގެ މަޝްވަރާތައް މި ދެ ކުޅުންތެރިން ކޮށްފައި ވަނީ ޔޫއެފާ ނޭޝަންސް ލީގުގެ ތެރެއިންނެވެ.\nގެ ކައިރީ އޮންނަ ކޯރު\nތުރުކީގެ ބެސިކްޓާސް އަށް ކުޅުމަށް ފަހު ޕެޕޭ މިހާރު އަންނަނީ އޭނާގެ އަމިއްލަ ޤައުމުގެ ކްލަބެއް ކަމުގައިވާ ޕޯޓާ އަށް ކުޅެމުންނެވެ. ފާހަގަކޮށްލަން ޖެހޭ ކަމަކީ ރޮނާލްޑޯ ވިއްކާލި ގެ ހެދުމުގެ މަސައްކަތް ކުރިއަށް ދިޔަ އިރު އެގޭ ޑިޒައިން ކުރުމަށްވެސް ރޮނާލްޑޯ އެހީތެރި ވެދީފައިވާ ކަމެވެ.\nރޮނާލްޑޯގެ ޒިންމާއަކީ ހަމަައެކަނި ލަނޑު ޖެހުމެއްނޫން- އެލެގްރީ\nއޮގަސްޓް 1, 2019 20:20\nއޮގަސްޓް 2, 2019 23:44\nމަށަށް 2މިލިއަނެއްހާ ޕައުންޑް ހަދިޔާ ކުރުމަށް ނުވިސްނަންތޯ\nއޮގަސްޓް 13, 2019 19:49\nރޮނާލްޑޯ އަކީ އެހެން ނޫނަސް ރަނގަޅު މީހެކޭ!


ކުރޫގާ ވެލާނާ ފުޓްސެލް ކަޕް 2013 ފެށިއްޖެ\nހޯމް މިނިސްޓްރީގެ ރިކްރިއޭޝަން ކުލަބުން އިންތިޒާމް ކޮށްގެން ބާއްވާ ފުޓްބޯޅަ މުބާރާތުގެ ވެލާނާކަޕް2ރޭ މާފަންނު ސްޓޭޑިއަމްގައި ފެށިއްޖެއެވެ. މިމުބާރާތް ހުޅުވައި ދެއްވީ ހޯމްމިނިސްޓްރީގެ ޕާމަނަންޓް ސެކްރެޓަރީ މަރިޔަމް ވަހީދާއެވެ.\nވެލާނާފުޓްސެލް މުބާރާތް މިމަހު 31 ބާއްވާ ގޮތަށް ހަމަޖެހިއްޖެ\nހޯމްއެފެއާޒް ރެކްރިއޭޝަން ކްލަބުން އިންތިޒާމްކޮށްގެން އަހަރަކު އެއްފަހަރު ބާއްވަމުންގެންދާ ވެލާނާ ފުޓްސެލް މުބާރާތް މިމަހުގެ 31 ވަނަ ދުވަހު ފަށާގޮތަށް ހަމަޖެހިއްޖެއެވެ. މިމުބާރަތަކީ ސަރުކާރުގެ އޮފީސްތަކަށް ޚާއްޞަކޮށްގެން ބާއްވަމުން ގެންދާ މުބާރާތެކެވެ.\nއެމެރިކާއިން ރާއްޖެއަށް ކަނޑައަޅުއްވާފައި ހުންނަވާ ސަފީރު ހޯމް މިނިސްޓަރާ ބައްދަލުކުރައްވައިފި\nއެމެރިކާ ސަރުކާރުން ރާއްޖެއަށް ކަނޑައަޅުއްވާފައި ހުންނަވާ ސަފީރު، މިޝޭލް ޖޭ ސިސޯން މިނިސްޓަރ އޮފް ހޯމްއެފެއާޒް ޑރ. މުޙަންމަދު ޖަމީލު އަޙްމަދާ މިއަދު ބައްދަލުކުރައްވައިފިއެވެ. ހޯމްމިނިސްޓްރީގައި އޮތް މިބައްދަލުކުރެއްވުމުގައި ދެގައުމުގެ ގުޅުމާބެހޭގޮތުން ދެބޭފުޅުން ވާހަކަދެއްކެވިއެވެ.\nރާއްޖޭގައި ހުންނަވާ ޕާކިސްތާނުގެ ސަފީރާ ހޯމްމިނިސްޓަރ ޑރ. ޖަމީލު ބައްދަލުކުރައްވައިފި\nޕާކިސްތާނު ސާރުކާރުން ރާއްޖެއަށް ކަނޑައަޅުއްވާފއި ހުންނަވާ ސަފީރު، މިސްޓަރ މުޙަންމަދު ސަޢީދު ޚާންއާ މިނިސްޓަރ އޮފް ހޯމްއެފެއާޒް ޑރ. މުޙަންމަދު ޖަމީލު އަޙްމަދާ މިއަދު ބައްދަލުކުރައްވައިފިއެވެ. ހޯމްމިނިސްޓްރީގައި އޮތް މިބައްދަލުކުރެއްވުމުގައި ދެގައުމުގެ ދެމެދުގައިވާ ގުޅުމާބެހޭގޮތުން ދެބޭފުޅުން ވާހަކަދެއްކެވިއެވެ.


Aniyaaveri Marakah Fahu, Raajjeyge Rasheh Naamaanvi Goiy - Vaguthu\n2 އަހަރު ކުރިން ( އޭޕްރީލް 14, 2018 )\nމިއީ މީގެ އެތައް އަހަރެއް ކުރިން ރާއްޖޭގެ އުތުރުގެ ރަށެއްގައި ހިނގައިދިޔަ ހާދިސާއެކެވެ. މި ވާހަކަ ލިޔެފައި މިވަނީ، އެރަށުގައި ހިނގާދިޔަ ރަހުމުކުޑަ ހާދިސާއަކަށްފަހު، ނާމާން ކަންތައްތަކާއި ކުރިމަތިލާން ޖެހުނު ފަރާތަކުން ދީފައިވާ މަޢުލޫމާތުގެ މައްޗަށް ބިނާކޮށެވެ. ސަބަބުތަކަށްޓަކައި މި ވާހަކައަށް ވާނީ ބައެއް ބަދަލުތައް ގެނެވިފައެވެ.\nއެއީ މީގެ އެތައް އަހަރެއް ކުރިއެވެ. އަހަންނަކީ އެ ޖަރީމާގައި ބައިވެރިވި މީހަކީމެވެ. އެއްވެސް ރަހުމެއް ކުލުނެއް ނެތި އަހަރެންގެ ބައިވެރިވުމާއި އެކު އެދުވަހުގައި ހިންގި އެ ޖަރީމާގެ ސަބަބުން މިއަދު މުޅި ދުނިޔެ ބަނަވެ ދިރިއުޅުން ވިއްސިވިހާލިވެ ދުނިޔެއިން ނުކުޅެދިފައިވާ މީހަކީމެވެ. މިއީ އަހަރެންގެ ކުށުން އަހަންނަށް ތަޤުދީރުވީގޮތެވެ.\nއަހަންނާއި މައިޝާއަކީ ލޯބީގެ ގޮތުން ގުޅިގެން އެތައް އަހަރެއް ވަންދެން އުޅެމުން އައި ދެމީހުންނެވެ. މައިޝާއާއި އަހަރެންގެ ގުޅުން، ކައިވެނީގެ ގުޅުމަށް ބަދަލު ކުރުމުގެ ޚިލާޔެއް އަހަރެންގެ ހިތުގައި ނެތީ، އެކަމުގެ ސަބަބުން ޒުވާން އުމުރު ބޭކާރުވެގޮސްދާނޭ ކަމަށް އަހަންނަށް ޤަބޫލުކުރެވިފައި އޮތުމުންނެވެ. "ކާށި ކެވޭނީ ދަތްހުއްޓައި" ކަމުން، ބަޔަކު ކިތަންމެ ވަރަކަށް އެއްޗެހި ކިއެއްކަމަކު، އެއީ އަހަރެންގެ އިޚްތިޔާރުގައި އޮތް އަހަރެންގެ ދިރިއުޅުމާއި ބެހޭ ކަމެއް ކަމަށް ބުނަމުންނެވެ.\nދުވަސްތައް މިގޮތުގައި ފާއިތުވަމުން ދިޔަ ވަރަކަށް އަހަރެން ދިޔައީ ވަގުތީ މި ޢާލަމުގެ ކުޑަކުޑަ ވަގުތުކޮޅުގެ ތެރެއަށް ގެއްލި ދީވާނާ ވަމުންނެވެ. މާދަމާ ވާނޭ ގޮތެއް ޚިޔާލަކަށް ގެންނާނޭ ވަގުތެއްވެސް އަހަންނަކަށް ނުވެއެވެ. މައިޝާއާއި އެކު އުޅެމުން އަދި އެހެން ޒުވާން އަންހެން ކުދިންނާއިވެސް އަހަރެން ދިޔައީ ގުޅުން ބާއްވަމުންނެވެ. މިކަން މައިޝާއަށްވެސް މީސް މީހުންގެ ފަރާތުން ކޮންމެވެސް ވަރަކަށް އެނގެއެވެ. އެކަމަކު އަހަރެން ދެކެ އޭނާ ވާ ލޯތްބެއްގެ ބޮޑުކަމުން އަހަންނާއި ވަކިވާން އޭނާ ނޭދެނީއެވެ.\nމައިޝާއާއި އަހަރެންގެ ގުޅުމަށް ތިން އަހަރު ވީއެވެ. ފާއިތުވެދިޔަ ތިން އަހަރުގައި އަހަރެމެން އުޅެމުން އައި މިނިވަންކަމުގެ ނަތީޖާ މިއަދު ފެންނާން ފަށައިފިއެވެ. މައިޝާ ބަނޑުބޮޑުވެއްޖެ ކަމުގެ އިހުސާސް އޭނާއަށް ކުރެވިގެން އުޅޭތާ އޭރު ދުވަސްކޮޅެއް ވެއްޖެއެވެ. ރާއްޖެއިން ބޭރުގައި އަހަރެން ކިޔަވަން އުޅުނު ދުވަސްވަރު ލިބިފައި ހުރި ތަޢުލީމެއްގެ ސަބަބުން، އޭނާއަށް ވަމުންދިޔަ ގޮތް ފެނިފައި އަހަންނަށް އެކަން ޔަޤީންކުރެވެއެވެ. އަހަރެން މައިޝާއަށް އަންގާފައި އޮތީ އެކަން އިތުރު އެއްވެސް މީހަކާއި ޙިއްސާނުކޮށް ސިއްރު ކުރުމަށެވެ.\nމައިޝާގެ ބަނޑަށް އޭރު ގާތްގަނޑަކަށް6މަސް ވެދާނެއެވެ. ނަމަވެސް އޭނާގެ ހަށިގަނޑަށް މާބޮޑު ބަދަލެއް ނާންނާތީ އޭނާ ހުރީ ބަލިވެކަން، ދަންނަ މީހަކަށް ނޫނީ ޝައްކެއްވެސް ނުކުރެވޭނެއެވެ. ނަމަވެސް ދުވަސްވާ ވަރަކަށް އެކަން ބަދަލުވެގެންގޮސް އެކަން ސިއްރެއްގެ ގޮތުގައި ބޭއްވެން ނެތް ހިސާބަށް ދިޔައިރު އަހަރެން އޮތީ ކަންކުރާންވީ ގޮތް ރާވައި ނިންމާފައެވެ. އަހަރެން ނިންމީ މައިޝާ ގޮވައިގެން ކައިރީގައި އޮންނަ ފަޅު ރަށަކަށް ދާށެވެ.\nއެދުވަހު އަހަރެން މައިޝާ ގޮވައިގެން ބޮއްކުރާގައި ނައްޓާލިއިރުވެސް، އަހަރެންގެ މަޤްސަދު މައިޝާއަކަށް ނޭނގޭނެއެވެ. ނަމަވެސް ދަތުރު މަތީގައި އަހަރެންގެ ރޭވުން މައިޝާއަށް ކިޔައިދިނީމެވެ. އަހަރެން ދިޔައީ އެކަމަށް ނުހަނު ތައްޔާރުވެސް ވެގެންނެވެ. މައިޝާ ފުރަތަމަ ހުރީ ބިރުންނެވެ. އޭނާ އެކަން ކުރާން އޭރު އެއްބަހެއްވެސް ނޫނެވެ. ނަމަވެސް ފަޅުރަށާއި ހަމައަށް ދެވެންދެން އަހަރެން ދިޔައީ އޭނާގެ ބޮލަށް ސަވާރުވެ ވިސްނުން ބަދަލު ކުރުވަމުންނެވެ.\nފަޅުރަށާއި ހަމައަށް ދެވުނުއިރު އަހަރެން ބޭނުންވި ގޮތްވެއްޖެއެވެ. ރޭވުމުގެ ފުރަތަމަ މަރުޙަލާ ކާމިޔާބުވީއެވެ. މައިޝާ އަހަރެން ހިންގާން އުޅުނު ޖަރީމާއަށް އެއްބަސް ކުރުވައިފީމެވެ. އަހަންނަށް އޮތް އިތުބާރެއްގެ ބޮޑުކަމުން އޭނާ ހުރީ ހަމަޖެހިލައިގެންނެވެ.\nހަވީރު ފަޅުރަށަށް ދިޔަ ގޮތަށް އަހަރެމެން ރަށާއި ދިމާލަށް މިސްރާބު ޖެހީ އަނެއް ދުވަހުގެ ހެނދުނުވެސް ވީފަހުންނެވެ. ދުނިޔެއަށް އުފަންވެސްނުވާ އަހަރެމެންގެ ދަރިފުޅު އަނިޔާވެރި ގޮތަކަށް މަރާލައި އެރަށުގައި ވަޅުލުމަށްފަހު، ދެމީހުނަށްވެސް ލިބިފައިވަނީ ސިހުމެކެވެ. އެއީ އަހަރެމެން ދުވަހަކުވެސް ތަޖުރިބާ ކުރި ފަދަ ކަމަކަށް ނުވާތީ ތިބީ ހާސްވެފައެވެ. ކުރެވުނީ ކިހައިވަރެއްގެ ކަމެއްކަން އަހަންނަށް އިހުސާސް ކުރެވުނު ނަމަވެސް، ދުނިޔަވީ ބޮޑު ލަދަކުން ސަލާމަތްވީތީ އަހަރެން ހުރީ ހިތްހަމަޖެހިފައެވެ.\nއެއަށްފަހު އަހަރެން މައިޝާއާއި އެކު އޮތް ގުޅުން ނިމުމަކަށް ގެންނާން ގިނަ ދުވަސްތަކެއް ނުނަގަމެވެ. އޭނާ އަހަރެން ދެކެ ލޯބިން ވީ ގުރުބާނީ އަހަންނަށްވީ، އޭނާގެ ފުށުން "ސަލާމަތްވުމަށް" ލިބުނު ފުރުސަތަކަށެވެ. އަހަރެން މައިޝާ އާއި ވަކިވުމުން އޭނާ ވަރަށް ރޮއެ ހިތާމަކުރިއެވެ. އޭނާ އާއި އެކު ލޯބިން ދިރިއުޅުމެއް ފެށުމަށް އެދި އާދޭސްކުރިއެވެ. އަހަރެން އެކަމަށް މާބޮޑު ފަރުވާލެއް ނުބަހައްޓައި ދިރިއުޅުމާއިގެން ކުރިއަށްދަނިކޮށް، ރަށުން ބޭރުގައި ހުއްޓާ މައިޝާ އަމިއްލައަށް މަރުވި ޚަބަރު ލިބުނެވެ.\nދުވަސްތަކެއް ފަހުން އަހަރެން އެނބުރި ރަށަށްދިޔައީ މީގެ ގާތްގަނޑަކަށް އަށް ވަރަކަށް އަހަރު ކުރިންނެވެ. އަހަރެން ރަށަށްގޮސް ރަޙުމަތްތެރީންތަކަކާއި އެކު "އެ ފަޅުރަށަށް" ދިޔައީ މަސް ދަތުރެއްގައެވެ. މާޒީގެ ހަނދާންތައް ވަޅުލެވިފައިވީ އެރަށަށް ދިޔައިރު އަހަރެން މާބޮޑަކަށް އެކަމާއި މެދު ނުވިސްނަމެވެ. އެހެނަސް އެރަށުގެ ފަސްގަނޑުގައި ފައި ޖެހުމާއިއެކު އަހަންނާއި މައިޝާ އެރަށުގައި ހިންގި ޖަރީމާ އަހަރެންގެ ލޮލަށް ސިފަވަމުންދިޔައެވެ.\nއެދުވަހު އަހަރެން އުޅުނީ އެކަމާއި ވިސްނޭވަރުން ރަހުމަތްތެރީންނާއިވެސް ވަކީންނެވެ. ފަޅު ރަށަށް އޭރު އަހަރެން އައި އިރާއި މިހާރާއި ބަލާއިރު މާބޮޑު ބަދަލެއް އައިސްފައެއް ނެތެވެ. "އެ ކުޑަކުޑަ ހަށިގަނޑު" ވަޅުލި ތަން އަދިވެސް އަހަރެންގެ ހަނދާނުގައި ވެއެވެ. އެހެންކަމުން އަހަންނާއި އެކު އައި މީހުން ދާއަޅަން މޫދަށް ފޭބި ދަނޑިވަޅު ބަލާފައި އަހަރެން ހިނގައިގަތީ ދަރިފުޅު ވަޅުލިތަން ބަލާލަން ދިއުމަށެވެ. ބޭ އިޚްތިޔާރުގައި ޖެހިލުންވެ ހުރެގެންނެވެ.\nއެއީ ރަށުގެ ފުއްޓަރު ފަރާތުގައި ހުރި ބޮޑު ފުނަ ގަހެއްގެ ކައިރިއެވެ. އަހަންނަށް އެތަން ފެނުމުން ހުރެވުނީ ގަނޑުވެފައެވެ. އަރައިގަނެވުނު ފާފައިގެ ބޮޑުކަން ހިތަށް ގެނެވި ބިރުން ސިހިފައެވެ. މައިޝާވެސް މަރުވެދިޔައީ އަހަރެންގެ ސަބަބުން ކަން ހިތަށް ގެނެވި، ޒުވާން އުމުރު ހޭދަކުރެވުނު ގޮތާއި މެދު ދެރަވެ ރޮވިފައެވެ.\nމިގޮތަށް ޚިޔާލާއި ފިކުރުގެ ތެރެއަށް ޣަރަޤުވަމުން ދަނިކޮށް އަހަންނަށް ފަހަތުން މީހަކު އަންނަހެން ހީވިއެވެ. އެއާއިއެކު އެނބުރި ބަލައިލިއިރު ފެންނާން ހުރީ ކުޑަކުޑަ ފިރިހެން ކުއްޖެކެވެ. އެއީ އިންސާނެއް ނޫންކަން އަހަންނަށް ޔަޤީން ކުރެވުނީ، ހަށިގަނޑުގެ ބައެއް ގުނަވަންތައް އޭނާގެ ހަށިގަނޑުން ބޭރުގައި ހުރުމުންނެވެ. އެއީ އަހަރެންގެ ދަރިފުޅުވެސް "ކޮށައި" ކުދިކުދިކޮށްލެވުނު ގޮތްބާވައެވެ.؟\nއެއަށްފަހު ދެންވީގޮތެއް އަހަރެންގެ ހަނދާނަކަށް ނާދެއެވެ. ހޭލެވުނުއިރު އަހަރެން އޮތީ ގޭގައެވެ. ފޫޅުން ތިރި އޮތީ ވާވެފައެވެ. އަހަންނާއި އެކު ދަތުރުދިޔަ ރަހުމަތްތެރީން އަހަރެންގެ ގާތުގައި ތިއްބެވެ. އަދި ވީގޮތް އަހަރެންގެ ގާތުން އޮޅުންފިލުވާން މަސައްކަތްކުރިއެވެ. އަހަރެން މިއަދާއި ހަމައަށްވެސް އެވާހަކަ އެންމެނަށް ސިއްރު ކުރީމެވެ. އެކަމަކު އޭގެ ހިތިވޭން އެދުވަހުން ފެށިގެން އަހަންނަށް ލިބެމުންދެއެވެ.\nއެދުވަހަށް ފަހު އަހަރެން މިއޮތީ އަޅާލާނެ މީހެއްނެތި، ނުކުޅެދޭ ޙާލުގައި އެނދުމަތިވެފއެވެ. އަހަރެންގެ ބައްޔަށް އެދުވަހަށްފަހު އެއްވެސް ބަދަލެއް ނާދެއެވެ. ފަރުވާ ހޯދަން ކުރެވެން ހުރިހައި މަސައްކަތެއްކޮށް އަހަރެން އެއްކުރި ހުރިހައި ފައިސާ ހުސްވެދިޔައިރުވެސް އަލި މަގެއް ނުފެނުނެވެ. ހަމަ އެހެންމެ ރޭގަނޑުގެ ވަގުތުތަކުގައި ނާމާންކަމާއި ބިރުވެރިކަމާއި އަހަރެން ކުރިމަތިލާން ނުޖެހޭ އެންމެ ދުވަހެއްވެސް ނާދެއެވެ. އަހަންނަށް އޭގެ ދުއްތުރާއާއި އަނިޔާ ނުލިބޭ ދުވަހެއް ނުދެއެވެ. މިއީ އަހަންނަށް ހައްޤު ޖަޒާއެވެ. ދުނިޔޭގައި އަރައިގަނެވުނު ނުބައިކަމެއްގެ ޖަޒާ އަހަންނަށް ލިބެމުން މިދަނީ ދުނިޔެ މަތިންނެވެ. މިއަދު އަހަރެން އެކަމަށް ތައުބާވެ ހިތާމަކުރިނަމަވެސް އަޖަލު ޖެހެންދެން އަހަންނަށް އިތުރު ގޮތެއް ނެތެވެ.\nމި ހާދިސާއަށްފަހު އެ ފަޅު ރަށުން ކުޑަކުއްޖަކު ފެންނަކަމަށް އެރަށަށް ދާ މީހުން ބުނެ އުޅެއެވެ. އެކަން ތަޖުރިބާ ކޮށްފައިވާ ގިނަ ބަޔަކު މިއަދުވެސް އުޅެމުންދާއިރު، އެފަރާތްތަކުން ބުނަނާގޮތުގައި، އެ ރަށުން ފެންނަ ކުޑަ ފިރހެން ކުއްޖާއަކީ، މީގެ ޒަމާންތަކެއް ކުރިން އެރަށުގައި ހިންގި ލާއިންސާނީ ޢަމަލަށްފަހު ފެންނަމުންދާ ކުއްޖެއް ކަމަށެވެ. އަނެއް ބަޔަކު ޤަބޫލުކުރާގޮތުގައި އެކުއްޖާއަކީ މަރާލުމަށްފަހު ވަޅުލެވުނު ކުއްޖާގެ ސިފައިގައި ފެންނަ ޖިންނިއެކެވެ.\nހަގީގީ ހާދިސާ: ބިރުވެރި ހުވަފެނުން ހޭލެވުނުއިރު ފިރިމީހާ "އޮތީ" ކޮއްކޮ ކައިރީ!\nހަގީގީ ހާދިސާ: ދިވެހި އަންހެނަކު ރަންކީ ތާޒާ ހުވަނދުމާ ކިލޯއަކަށް\nއޭޕްރީލް 14, 2018 20:28\nއޭޕްރީލް 14, 2018 21:40\nއޭޕްރީލް 14, 2018 22:20\nކުޑަ ވިލިގިލި މިއީ\nއޭޕްރީލް 14, 2018 22:21\nއޭޕްރީލް 14, 2018 23:55\nކޮއްމެ އަކަސް މިކަހަލަ ކިތައްމެ ޖަރީމާ ތަށް ރާއްޖޭގަ ހިންގާފަ އެބަހުރި، އަދި އިހުޒަމާނުގަ ވަރައްވެސްގިނަ، ޖިންނީން ނަކީވެސް އުޅޭ ބަޔެއް، އެމީހުންނަށް އުދަގޫ ނުކުރާނަމަ ގިނަފަހަރު އުދަގޫ ނުކުރާނެ، އެކަމަކު ކޮންމެ ބަޔެއްގެ ތެރޭގަވެސް ގޯސްމީހުންނާ ރަނގަޅުމީހުން އުޅޭނެ، އަސްލު ވާގޮތަކީ ޖިންނީން މީހުންނަށް ބިރު ދެއްކުމަށްވުރެ ބޮޑަށް އިންސާނުންގެ ގިނަމީހުން އެމީހުން ފެނުނީމަ އަމިއްލަޔަށް ބިރުގައްނަނީ. ޖިންނީން މިއުޅެނީ ކުރާނެ ކަމެއްނޭގިގެން ފޫހިވެގެންނެންނޫން ދެއްތޯ؟\nއޭޕްރީލް 15, 2018 02:23\nއޭޕްރީލް 15, 2018 04:01\nތި ކަން ވެދާނެ ހަގީގަތަކަށް ވެސް\nއޭޕްރީލް 15, 2018 09:47\nމީ ފުލޯކެއް ނޫން\nއޭޕްރީލް 15, 2018 22:20\nތިއީ ޚިޔާލީ ވާހކައެއް\nޖޫން 20, 2019 03:39\nޙަަދަ އުމުރު ދިގުމިހެކެ ދޮ ??\nއޮގަސްޓް 23, 2019 20:08\nޢެ ރަށުގަ އެ ކުޑަ ކުއްޖާ ދުނިޔެއަށްއުފަންނުވާއިރު ވަޅުލާނީ ކިހިނެތް؟\nސެޕްޓެމްބަރު 28, 2019 12:05\nބަަލަ އުތުރުގަ ޖިންނި ނޫޅެނީތޯ؟


LGA board memberun alun ayyan kuranjehey islaahu thasdheeg koffi\nއެލްޖީއޭ ބޯޑަށް އާ މެމްބަރުން އައްޔަން ކުރަންޖެހޭ ބިލު ތަސްދީގުކޮށްފި\nލޯކަލް ގަވަމަންޓް އޮތޯރިޓީ (އެލްޖީއޭ)ގައި މިހާރު ތިއްބެވި މެމްބަރުން ވަކިކޮށް، އާ މެމްބަރުން އައްޔަން ކުރަންޖެހޭ ގޮތަށް ރައްޔިތުންގެ މަޖިލީހުން ފާސްކުރި އިދާރީ ދާޢިރާތައް ލާމަރުކަޒީ އުސޫލުން ހިންގުން ކަށަވަރު ކުރުމުގެ ޚާއްސަ ބިލު ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު މިއަދު ތަސްދީގު ކުރައްވައިފިއެވެ.\nރައީސް މިއަދު ތަސްދީގު ކުރެއްވި ޤާނޫނަކީ ޤާނޫނުއަސާސީއަށް ގެނެސްފައިވާ އިސްލާހާ ގުޅިގެން އިންތިޤާލީ މުއްދަތުގައި މަޤާމުގައި ދެމިތިބޭ ކައުންސިލަރުން ޢަމަލުކުރާނެ އިންތިޤާލީ ޢުޞޫލްތައް ބަޔާންކުރާ ޤާނޫނެކެވެ. އެގޮތުން މި ޤާނޫނުގައި ބުނެފައި ވަނީ ކައުންސިލް އިންތިހާބު ބާއްވައި އަލަށް އިންތިހާބު ކުރެވޭ މެމްބަރުން މަގާމާ ހަވާލުވަންދެން މިހާރު ތިއްބެވި ކައުންސިލަރުން އަމަލު ކުރާނެ ގޮތާއި މަސްއޫލިއްޔަތުތަކެވެ.\nރައީސް ސޯލިހު މިއަދު ތަސްދީގު ކުރެއްވި ޤާނޫނަކީ އާ ކައުންސިލަރުން މަގާމާ ހަވާލުވުމުން އުވިގެންދާގޮތަށް ހަދާފައިވާ ގާނޫނެކެވެ.\nޤާނޫނުގައި ބުނެފައިވާ ގޮތުން އެ ޤާނޫނަށް އަމަލުކުރަން ފަށާ ތާރީހުން ފެށިގެން ހަތް ދުވަހުގެ ތެރޭގައި އެލްޖީއޭ ބޯޑަށް ރައީސް ސޯލިހު މެމްބަރުން އައްޔަން ކުރަންވާނެއެވެ. ބޯޑަށް މެމްބަރުން އައްޔަން ކުރުމާ އެމު، މިހާރު ތިއްބެވި މެމްބަރުން މަގާމުން ވަކިވީ ކަމަށް ޤާނޫނުގައި ބުނެފައިވެއެވެ.\nއެލްޖީއޭ ބޯޑުގައި މިހާރު ހިމެނިވަޑައިގަންނަވަނި އެ ބޯޑަށް ރައީސުލްޖުމްހޫރިއްޔާ އައްޔަން ކުރައްވާފައިވާ ހޯމް މިނިސްޓަރު އިމްރާން އަބްދުﷲގެ އިތުރުން ހަތަރު މެމްބަރުންނެވެ.\nއެލްޖީއޭގެ ސީއީއޯ މުހައްމަދު ޝަފީގު މަހްމޫދާއި ޖެންޑަރ އިކުއަލިޓީގެ ދާއިރާއިން މަޖިލީހުން އައްޔަން ކުރައްވާފައިވާ މިންނާ ރަޝީދާި ގަވަނަންސްގެ ދާއިރާއިން އާމިރު އަލީ އާއި މަދަނީ ޖަމިއްޔާތަކުގެ ފަރާތުން އަހުމަދު އަސަނެވެ.


Maldivian bangurooteh nuvaane: MD\nމޯލްޑިވިއަންގެ މެނޭޖިން ޑިރެކްޓަރު މުހައްމަދު ރިޒުވީ: ކުންފުނި ބަނގުރޫޓު ނުވާނެ ކަމަށް ވިދާޅުވި -- ފޮޓޯ: އަވަސް އާކައިވް\nކޮވިޑް-19 އާއެކު ކުންފުންޏަށް ގެއްލުވި ނަމަވެސް ގައުމީ އެއާލައިން، މޯލްޑިވިއަން ބަނގުރޫޓު ނުވާނެ ކަމަށާއި ކުންފުނި ދެމިއޮތީ ދިވެހިންނަށް ހިދުމަތް ކުރުމުގައި ކަމަށް މެނޭޖިން ޑިރެކްޓަރު މުހައްމަދު ރިޒުވީ މިއަދު ވިދާޅުވެއްޖެ އެވެ.\nމޯލްޑިވިއަން އޮފީހުގައި އަވަސް އަށް ދެއްވި އިންޓަވިއުއެއްގައި ރިޒުވީ ވިދާޅުވި ގޮތުގައި މިހާރުގެ ހާލަތަކީ އެ ކުންފުންޏަށް ވެސް ވަރަށް ބޮޑު ގެއްލުމެއްވަމުންދާ ދުވަސްވަރެކެވެ. ނަމަވެސް ކުންފުނި ބަނގުރޫޓު ނުވެ، ދިވެހިންނަށް ހިދުމަތް ކުރުމުގައި ދެމި އޮންނާނެ އެވެ.\nއޭނާ ވިދާޅުވީ އެ ކުންފުނީގެ މެނޭޖުމަންޓުގައި މިހާރު ހުރި ޕްލޭންތަކާއެކު ކުރިއަށް އޮތްތަނުގައި މިހާރުގެ ގެއްލުމުން އަރައި ގަނެވޭނެ ކަމުގެ ޔަގީންކަން ވެސް އެބައޮތް ކަމަށެވެ.\n"ވަރަށް ބޮޑު ގެއްލުންތައް މިވަގުތު ވަމުން އެބަދޭ. ވަރަށް ގިނަ ހަރަދުތަކެއް ވެސް އެބަދޭ. އޭވިއޭޝަން އިންޑަސްޓްރީއަކީ ހައި އޮޕަރޭޝަން ކޮސްޓް ތަކެއް ހިނގާ ކަމެއް. އެކަމަކު އިރާދުކުރެއްވިއްޔާ ކުންފުނި ދެމި އޮންނާނެ ކުރިއަށް އޮތްތަނުގައި ރަނގަޅު ވެސް ވާނެ،" ރިޒުވީ ވިދާޅުވި އެވެ.\nކޮވިޑް-19 އާ ގުޅިގެން، ސަރުކާރުން ކުރިއަށް ގެންދާ ކަންކަމުގައި މޯލްޑިވިއަނުން އިސް ދައުރެއް އަދާކުރަމުން ދެ އެވެ. އެހެން އެއާލައިން ތަކުން ރީޖަނަލް އެއާޕޯޓް ތަކަށް ދަތުރުތައް ހުއްޓާލި ނަމަވެސް އެ ކުންފުނި ދަތުރު ކުރަމުން ދެއެވެ.\n"ސީޕްލޭންގެ ބޮޑު އޮޕަރޭޝަނެއް މިހާރު ކުރިއަށް އެބަ ގެންދަން. އައިސޮލޭޝަން ފެސިލިޓީތަކަށް ޑޮކްޓަރުން ގެންދިއުމާއި ސާމްޕަލް މާލެ ނެގުމުގެ އޮޕަރޭޝަންގައި ފުޅާކޮށް މިދަނީ މަސައްކަތް ކުރަމުން،" ރިޒުވީ ވިދާޅުވި އެވެ.\nމޯލްޑިވިއަނުން ވަނީ މާކެޓު ރޭޓުތަކަށްވުރެ އަގު ހެޔޮކޮށް ރާއްޖެއަށް ބޭނުންވާ ކާބޯ ތަކެތި ގެނެސް ދިނުމުގެ ހިދުމަތް ވެސް ފަށާފަ އެވެ. މީގެ އިތުރުން މެލޭޝިއާ އާއި އިންޑިއާ އަދި ސްރީލަންކާގައި ތިބި ދިވެހިން ރާއްޖެ ގެނައުމުގެ މަސައްކަތް ތަކެއް ވެސް ދަނީ ކުރަމުންނެވެ.\nރިޒުވީ ވިދާޅުވި ގޮތުގައި ގައުމު ތަކުން ދިވެހިން ގެންނަނީ އެޗްޕީއޭގެ ގައިޑްލައިން ތަކަށް ބަލައިގެނެވެ. އެގޮތުން މީހުން ގެނައުމުގައި އާސަންދައިގެ ދަށުން ފަރުވާ ކުރަން ރާއްޖެއިން ބޭރަށް ގޮސް ތިބި މީހުންނަށް އިސްކަން ދެ އެވެ.\nމޯލްޑިވިއަން އައިލެންޑް އޭވިއޭޝަން ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް


އީރާނުގެ ޚާރިޖީ ވަޒީރު ބައްޝާރާ ބައްދަލުކުރައްވައި ހުޅަނގުގެ ނުފޫޒު ކުޑަވެއްޖެކަމަށް ވިދާޅުވެއްޖެ އީރާނުގެ ޚާރިޖީ ވަޒީރު ބައްޝާރާ ބައްދަލުކުރައްވައި ހުޅަނގުގެ ނުފޫޒު ކުޑަވެއްޖެކަމަށް ވިދާޅުވެއްޖެ\nއީރާނުގެ ޚާރިޖީ ވަޒީރު ބައްޝާރާ ބައްދަލުކުރައްވައި ހުޅަނގުގެ ނުފޫޒު ކުޑަވެއްޖެކަމަށް ވިދާޅުވެއްޖެ\nއީރާނުގެ ޚާރިޖީ ވަޒީރު ޙުސައިން އަމީރު ޢަބްދުލްހިޔާން / ފައިލް ފޮޓޯ: ރޮއިޓަރސް\nދެ ޤައުމުގެ ގުޅުންތައް ބަދަހިކޮށް ސަރަޙައްދީ ހަމަޖެހުން ޤާއިމުކުރުމާ ގުޅޭގޮތުން އީރާނުގެ ޚާރިޖީ ވަޒީރު ޙުސައިން އަމީރު ޢަބްދުލްހިޔާނާއި ސޫރިޔާގެ ރައީސް ބައްޝާރުލް އަސަދު މަޝްވަރާކުރައްވައިފިއެވެ.\nއީރާނުގެ ޚާރިޖީ ވުޒާރާއިން ނެރުނު ބަޔާނެއްގައި ބުނެފައިވަނީ ޢަބްދުލްހިޔާން ސޫރިޔާގެ ވެރިރަށް ދިމިޝްޤަށް ކުރެއްވި ދަތުރުފުޅުގައި ސޫރިޔާގެ ޙާލަތުގެ އިތުރުން އަފްޣާނިސްތާނާއި ޢިރާޤާއި ޔަމަނުގެ ޙާލަތާ ގުޅޭގޮތުން ބައްޝާރާ މަޝްވަރާކުރައްވާފައިވާކަމަށެވެ. އެ ގޮތުން އދގެ ޢާއްމު މަޖިލީހުގެ ބައްދަލުވުމުގައި ދެކެވުނު ވާހަކަތަކުން ބައިނަލްއަޤްވާމީ މުޖުތަމަޢުން ސޫރިޔާއާމެދު ދެކޭ ގޮތް ވަރަށް ބޮޑަށް ބަދަލުވެފައިވާކަން ފާހަގަކުރެވުނުކަން ޢަބްދުލްހިޔާން ވިދާޅުވިކަމަށް އެ ބަޔާނުގައި ބުނެފައިވެއެވެ. އަދި ސޫރިޔާއާ ގުޅުން ބަދަހިކުރުމަށް ގިނަ ޤައުމުތަކުން ބޭނުންވާކަމަށްވެސް ބައްޝާރާ ކުރެއްވި މަޝްވަރާތަކުގައި ޢަބްދުލްހިޔާންވަނީ ވިދާޅުވެފައެވެ.\nދިމިޝްޤުގައި ބޭއްވި ބައްދަލުވުމުގައި ޢަބްދުލްހިޔާން ވިދާޅުވެފައިވަނީ އެމެރިކާއިން ދަތިކުރުމުގެ ފިޔަވަޅުތައް އެޅި ނަމަވެސް އިޤްތިޞާދީ ތަރައްޤީގެ ދާއިރާއިން ކުރިޔަށް ދެވޭނެކަމަށް އީރާނުން ޤަބޫލުލުކުރާކަމަށެވެ. އަދި ބަދަލުވެފައިވާ އަފްޣާނިސްތާނުގެ ޙާލަތުން ހުޅަނގުގެ ޤައުމުތަކުގެ ބާރާއި ނުފޫޒު ކުޑަވެފައިވާކަމަށާއި އައު ޤައުމުތަކެއް ކުރިއަރަން ފަށާފައިވާކަމަށް ޢަބްދުލްހިޔާންވަނީ ފާހަގަކުރައްވައިފައެވެ.\nއީރާނުގެ ޚާރިޖީ ވަޒީރު ސޫރިޔާއަށް ކުރެއްވި ދަތުރުފުޅުގައި އޭނާވަނީ އިޤްތިޞާދީ ގޮތުންނާއި ވިޔަފާރީގެ ރޮގުންނާއި ފަތުރުވެރިކަމުގެ ދާއިރާއިން ގުޅުންބަދަހިކުރުމަށް އެއްބަސްވުންތަކެއްގައި ސޮއިކުރައްވައިފައެވެ.


Srilankan in Gamah kuraa dhathuruthah nuhuhteyne: Aslam | Mihaaru\nޚަބަރު / މެމްބަރު މުހައްމަދު އަސްލަމް (ހިތަދޫ އުތުރު)\nސްރީ ލަންކަން އިން އަައްޑު އަަށް ކުރާ ދަތުރުތައް ނުހުއްޓޭނެ: އަސްލަމް\nއައްޑޫގެ ތަރައްގީގެ ބައެއް ކަންކަމާ ގުޅޭ ގޮތުން، އެ ސިޓީގެ މަޖިލިސް މެމްބަރުން މިދިޔަ އަންގާރަ ދުވަހު ޓޫރިޒަމް މިނިސްޓަރު އަލީ ވަހީދާ ބައްދަލުކުރައްވަނީ.---ފޮޓޯ: ޓޫރިޒަމް މިނިސްޓްރީ\nމީގެ ތިން އަހަރު ކުރިން ފެށިގެން ބާއްވަމުން އަންނަ ދަތުރުތައް ކޮވިޑް-19އާ ގުޅިގެން މެދުކަނޑާލާފައި ވާއިރު، އަލުން ފެށިދާނެ ކަމުގެ ޔަގީންކަން ކުޑަ އެވެ. އެ ދަތުރުތައް ފެށެން ނެތީ ހަމައެކަނި އައްޑު އަށް އަމާޒުކޮށްގެން ކުރިއަށް ގެންދާ ނަމަ އެއާލައިނަށް ގެއްލުން ވާތީ ކަމަށް، އެއާލައިންގެ ރާއްޖޭގެ އޮޕަރޭޓަރު ބުނެފައިވެ އެވެ.\nއަލުން އެ ދަތުރުތައް ފަށަން ބޭނުން ނަމަ އައްޑު އާއި 13 ރިސޯޓު އޮންނަ ހުވަދު އަތޮޅާ ދެމެދު ޑޮމެސްޓިކް ދަތުރުތަކުން ގުޅުވައި ދިނުމަށް ސްރީލަންކަންއިން އެދެ އެވެ.\nAdduge dhathuruthah Sri lankan in huttaalanee gellun vaathee: Firaq\nއެ ދަތުރުތައް ހުއްޓާލަން ޖެހެނީ ގެއްލުންވާތީ ކަމަށް އެޖެންޓް ބުނުން\nއެ ދަތުރުތައް ހުއްޓި އައްޑޫގެ އިގްތިސާދަށް ނުރަނގަޅު އަސަރުތަކެއް ކޮށްފާނެތީ އެ ސިޓީގެ މަޖިލިސް މެމްބަރުން ވެސް ވަނީ މަސައްކަތް ފަށައިފަ އެވެ. އެކަމުގައި އިސްކޮށް އުޅުއްވާ އަސްލަމް "މިހާރު" އަށް ވިދާޅުވީ ދަތުރުތައް ނުހުއްޓޭނެ ކަމުގެ ޔަގީންކަން ސަރުކާރުން ދީފައިވާ ކަމަށެވެ. އެ ދަތުރުތައް މެދުނުކެނޑި ކުރިއަށް ގެންދެވެން އޮތީ ހުވަދު އަތޮޅާއި އައްޑޫއާ ދެމެދު ދަތުރުތައް ފެށިގެން ކަމަށް ވާއިރު އެކަމަށް ވާން ޖެހޭ ތައްޔާރީތައް މޯލްޑިވިއަނުން ވަމުން އަންނަ ކަމަށް ވެސް އޭނާ ވިދާޅުވި އެވެ.\n"އައިލެންޑް އޭވިއޭޝަނުން ޔަގީންކަން އެބަދޭ އެކަންކަން ހަމަޖެހޭނެ ކަމަށް. މޯލްޑިވިއަން އިން ސްރީލަންކަންއާ ވެސް އެބަ ވާހަކަ ދައްކާ. ސްރީލަންކަން ޖައްސާ ގަޑިއަށް ހުވަދުއަށް ފުރާ ފްލައިޓްތައް ބޭއްވުމަށް ވާހަކަ ދެކެވެމުން އަންނަނީ. މޯލްޑިވިއަންގެ ސީޕްލޭނެއް ވެސް އެކޮޅުގައި ބާއްވަން މަސައްކަތް އެބަ ކުރޭ،" އަސްލަމް ވިދާޅުވި އެވެ.\nއެކަމަކު މޯލްޑިވިއަން އިން އެގޮތަށް މަސައްކަތް ކުރަމުން އަންނަ ކަމަކަށް، އެ އެއާލައިނުން އަދި މީޑިއާއަކަށް މައުލޫމާތެއް ނުދެ އެވެ.\nސްރީ ލަންކަންގެ ދަތުރުތަކަކީ އައްޑު އަށް ފައިދާއެއް\nކޮވިޑް-19އާ ގުޅިގެން ދުނިޔޭގެ ވައިގެ ދަތުރުފަތުރު ވެސް ހުއްޓުމަކަށް އައުމުގެ ކުރިން ސްރީލަންކަންއިން އާންމުކޮށް ހަފްތާއަކު ތިން ފްލައިޓް ގަމަށް ބޭއްވި އެވެ. އަދި ބައެއް ފަހަރަށް ހަފުތާއަކު ފަސް ފްލައިޓް ވެސް ބާއްވަ އެވެ. ވިޔަފާރި އާއި ބޭސް ފަރުވާއަށް އައްޑު އާއި ފުވައްމުލަކުން ސީދާ ރާއްޖެއިން ބޭރަށް ދަތުރުކުރަން ބޭނުން މީހުންނަށް، އެ ފްލައިޓްތައް ވަރަށް މުހިންމެވެ. އެހެން ނޫން ނަމަ ފުރަތަމަ އަންނަން ޖެހޭނީ މާލެ އަށެވެ. މަތިން މާލެ އައުމަށާއި މާލޭގައި ތިބެން ކުރަން ޖެހޭ ހޭދަ، އެ ދަތުރުތަކުގެ ސަބަބުން، ސަލާމަތްކުރެވެ އެވެ. އެހެންކަމުން މީގެ ތިން އަހަރު ކުރިން ސްރީލަންކަންއިން އައްޑު އާއި ކޮލޮމްބޯއާ ދެމެދު ސީދާ ދަތުރުތައް ފެށުމުން އެ ސަރަހައްދުގެ ރައްޔިތުންނަށް ހަރަދު ކުޑަވެފައި ފަސޭހަވި އެވެ.\nއައްޑޫގައި ދެ ރިސޯޓް ހިންގާއިރު އޭގެ ތެރެއިން އެއް ރިސޯޓް މިހާރު ވަނީ ބަންދުކުރަން ނިންމައިފަ އެވެ. އެހެންކަމުން ހަމައެކަނި އައްޑު އަތޮޅަށް އަމާޒުކޮށްގެން ސްރީލަންކަންގެ ސީދާ ދަތުރުތައް ބޭއްވޭކަށް ނެތެވެ. އެ ދަތުރުތަކަށް 180 މީހުންގެ ޖާގައިގެ ބޯޓެއް ބޭނުންކުރާއިރު ގިނަ ފަހަރަށް ވަރަށް މަދު ބަޔަކާ އެކު ދަތުރުކުރެ އެވެ. އެހެންކަމުން ވޭތުވެދިޔަ ތިން އަހަރު އެއާލައިނަށް އެ ސެކްޓަރުން ގެއްލުވެފައިވާ ކަމަށް، ބުނެފައިވެ އެވެ.\nސްރީލަންކަންގެ ފްލައިޓެއް ގަން އިންޓަނޭޝަނަލް އެއާޕޯޓްގައި: އެ ދަތުރުތައް އަލުން ފެށޭނެ ކަމުގެ ޔަގީން ކަން އެބަ އޮތް ކަމަށް މެމްބަރު އަސްލަމް ވިދާޅުވޭ-- ފޮޓޯ: މިހާރު\nއައްޑޫގެ ވިޔަފާރިވެރިއެއް ކަމަށްވާ މުހައްމަދު ބުޝްރީ ވިދާޅުވި ގޮތުގައި ސްރީލަންކަންގެ ސަބަބުން މުދަލާއި ޓޫރިސްޓުން އައްޑުއަށް ގެންނަން ހަރަދު ކުޑަވެފައި ފަސޭހަ އެވެ. ހާއްސަކޮށް ތަރުކާރީ ފަދަ ތަކެތި ތާޒާކަމާ އެކު ގެންނަން ފަސޭހަ ކަމަށް އޭނާ ވިދާޅުވި އެވެ.\n"ސްރީލަންކަން ފެށި ފަހުން މާލެއަކަށް ނުދަން. އޭގެން މުޅިން މުދާ ބަލައި މިދަނީ. ގަމުން ސީދާ ކޮލޮމްބޯއަށް. ދެން ކޮލޮމްބޯއަށް ދެވުނީމަ ދުނިޔޭގެ ހުރިހާ ތަނަކަށް ވެސް ދެވޭނެ. އެ ހެޔޮ ލަންޑަނަށް ވިޔަސް ،ބެންކޮކަށް ވިޔަސް،" އަންނައުނުގެ ވިޔަފާރި ކުރަމުން އަންނަ ބުޝްރީ ވިދާޅުވި އެވެ.\nއައްޑޫގައި "ޑީޑީ ޗޮއިސް" ފިހާރަ ހިންގަވާ އަހުމަދު ދީދީ ވިދާޅުވި ގޮތުގައި މީގެ ކުރިން އައްޑުއަށް މުދާ ގެންނަން ޖެހެނީ މާލެ ގެނެސް އަނެއްކާ ކަނޑު ބޯޓެއް ނުވަތަ ފްލައިޓެއްގަ އެވެ. އޭގެ ސަބަބުން މުދާ ލިބުން ލަސްވެ މުދަލުގެ އަގު ވެސް ބޮޑުވާ ކަމަށް އޭނާ ވިދާޅުވި އެވެ.\nގަން އެެއާޕޯޓްގެ ޓާމިނަލް: ސްރީ ލަންކަން އެއާލައިންސްގެ ދަތުރުތައް އައްޑު އަށް ހުއްޓާލުމަކީ ވަރަށް ބޮޑު ގެއްލުމަކަށް ވާނެ.\nއެކަމަކު ސްރީލަންކަންގެ ދަތުރުތަކުގައި "ގަޑިއެއް، ދޮޅު ގަޑިއިރު ޓްރާންސްޝިޓް ވެފައި ބެންކޮކަށް ދެވޭ. މާލެ ދަންޏާ ހަރަދު ވަރަށް ބޮޑު. ވަގުތު އެހާ ދޭ. އެހެންވީމާ މުދަލުގެ އަގު ވެސް ބޮޑުވާނެ. ދަތުރު ހަރަދު ވެސް ހިމެނޭނެތާ މުދަލުގެ ތެރޭގައި،" ދީދީ ވިދާޅުވި އެވެ.\n"މާލެއަށް މުދާ ގެނެސް ކްލިއާކޮށްގެން އަނެއްކާ ބޯޓަކަށް ލައިގެން މިގެންދަން ޖެހެނީ. [ކަނޑު] ބޯޓުން ގެއްލެން ވެސް ގެއްލޭ. ޒިންމާއެއް ނުވޭ. ފްލައިޓް ވީމާ ނުއެއް ގެއްލޭނެ."\nސްރީލަންކަންއިން މުދާ އުފުލަން ނަގާ ނާލު ވެސް މާ ބޮޑުތަން ގުހެޔޮ ކަމަށް ވެސް އޭނާ ވިދާޅުވި އެވެ.\n"ބެންކޮކުން އެއާ ޕްރައިޓުން ގެނައުމަށް ވުރެ ކަނޑު ބޯޓުން މާލެއިން ގެނައުން އަގު ބޮޑު. މިސާލަކަށް 33 އިންޗީގެ ޓީވީއަކަށް އެބަ ނަގާ 350ރ. ފްލައިޓުން ވެއްޖެއްޔާ ކިލޯއެއް ބެންކޮކުން ގެނެވޭ 2.5 ޑޮލަރަށް. އެހެންވީމަ މާ ބޮޑުތަން ވެސް އަގު ހެޔޮ،" އޭނާ ވިދާޅުވި އެވެ.\nއެކަމަކު އަލުން މި ފަސޭހަ އައްޑު އާއި ފުވައްމުލަކުގެ ވިޔަފާރިވެރިންނާއި ރައްޔިތުންނަށް ލިބޭނީ، ސްރީލަންކަން އިން އެދޭ ގޮތަށް، ހުވަދު އަތޮޅާއި ގަމާ ދެމެދު އެތެރޭގެ އުދުހުންތަކުން ގުޅާލައިގެންނެވެ. އެމަކަށް ކުރިންސުރެ މަސައްކަތްކުރަމުން އަޔަސް އަދި ހަމަޖެހޭ ގޮތެއް ނުވެ އެވެ.\nއައްޑޫ އައިލެންޑް އޭވިއޭޝަން މެމްބަރު މުހައްމަދު އަސްލަމް (ހިތަދޫ އުތުރު) ސްރީ ލަންކަން އެއާލައިން ގަން އިންޓަނޭޝަނަލް އެއާޕޯޓް ސްރީލަންކަން އެއާލައިންސް ސްރީ ލަންކާ ރާއްޖެ-ލަންކާ\n24 ކޮމެންޓް, 22 ރިއެކްޝަންސް\nތިޔަށް ކިޔާނީ "އެސްފީނާއަށް ފެންޖެހުން " ރައްޔިތުން ގެ އުދާސްތަކާއި ކޮންފްލިކްޝަން ބޮޑުވީމަ ކޮމެޓީއެއްގައި ސައްލާކުރެއްވިއަކަސް އަދި ވީކީއެއްނޫން ! އައްޑު އަތޮޅު ރައްޔިތުން ހަނާވަނީ ! މަ ޖިލިސް ހުރިހާ ގޮނޑި ދިނީމަވެސް ރައްޔިތުމީހާގެ އަރުތެރޭގައި ދެނީ ހިތި ރަހަ ! ޔާމީނު ވާ ފޭދުއަށް ބިންކޮޅެއްވެސް އިތުރުކޮށްދީފި ތާ؟ އޯގާތެރި ސަރުކާރު ގެ ނަން ބޯޑް އަޅުވައިގެން ހުރެ ހުރެ ރައްޔިތުމީހާގެ ބޯ ނުރަވަނީ ! ވާކަމެއް ހަރާމް !\nކީއްވެތަ މޯލްޑިވިއަން ކޮލޮމްބޯއަށް ދަތުރު ނުކުރަނީ؟\nކެޕޭސިޓީނެތީ އަދިއެމާކެޓުވެސް ނެތީ ސިރިލަން ކަން ކުރިޔަސް ނުކުރެވޭނެ.\n"ނުހުއްޓޭނެ" "ކުރާނަން" "ވާނެ" 'އުއްމީދު" "ޔަގީންކުރައްވާ" "ލިބޭނެ" "ގެނެސްދޭނަން" "ކުރެވޭނެ" މިބަސްތަކުން އައްޑޫއަށް ކުރިއެރުމެއް ލިބޭނެ ނަމަ މިހާރު މިއަތޮޅު ހޯދާ ނުފެންނާނެ/ މިފަސް އަހަރުވެސް ނިމިގެން ދާނީ ކޮވިޑްވެގެން އެއްކަމެއްވެސް ނުކުރެވި ކުރާނެ ކުރެވޭނެ ލަވަ ކިޔާލަކިޔާލަ ތިބެ.\nސަރުކާރުން ސަބުސިޑީ ދީގެންވެސް ތިކަން ހުއްޓުނަ ނުދީ ގެއްލުމުގަވެސް ކުރިޔަށްގެންދަންވާނެ... އެހެން ހިސާބެއްގައި ތިކަން ވިޔަދޭނެ ކަމެއްނެތް\nސިޓީ ގެ މޭޔަރަކަށް އަހަރުމެން ހޮވި މީހާއާއި ޤާނޫނު ހަދާ މަޖިލީހަށް ހޮވި މީހުނާއި މަސްއޫލީއްޔަތު އޮޅުވާލުމަކީ ވެސް ވަރަށް ބޮޑު ގޯހެއް. # އައްޑުއާއި ސަރަހައްދުގައި ހިގާ އިޤުތިސޯދީ ހަރަކާތް ފުޅާކޮށް އެކަންކަން ހުއްޓުމެއްނެތި ކުރިއަށް ދާނެގޮތް ހޯދުމާއި ޕްރޮމޯޓް ކުރުމަކީ މަޤާމްގެ މަސްއޫލީއްޔަތުގެ ތެރެއިން ހިމެނޭ ކަމެއް. # ޤާނޫނުހަދާ މަޖިލީހުން ކުރާންޖެހޭ އެއްވެސް ކަމެއް އަސްލަމް އަށާއި ދެންތިބިމީހުނަކަށް ނުކުރެވޭ. އެހެންވެ ތިކަންކަމާއި ކުރިމަތިވަނީ.\nމޭޔަރަކީ ތިއިން އެއްވެސް ކަމެއް ކުރާން ކެރޭ މީހެއްނޫން. ކީއްވެ އޭނާ އެއަރލައިން މީހުނާއި ބައްދަލު ނުކުރާންވީ ؟؟\nއހަރުމެންގެ މޭޔަރަށް ބާބެކިއު ހަދާފަ ތިކަންކަން ކުރާކަށް ވަގުތެއްނެތް. ސްރީލަންކަން އެއަރ ލައިނާއި ގަމުގެ ކަންކަން ހައްލު ކުރާން އުޅެވޭނީ ވަގުތެއްވެގެންދޯ ؟؟\nސޯބެ މެން ތަންކޮޅެއް އެކްޓިވް ވާން ވެއްޖެއެއްނު. މުޅި އައްޑޫ ވީރާނާވެގެންދާއިރުވެސް މާލޭ ސަރުކާރުން ކަމެއްކޮށްދީފީއްޔާ ރަނގަޅުކަމަށް ދެއަތް އުރާލައިގެން ހުންނަނީ.\nގަމުގައި މޯލްޑިވިއަންގެ 50 ސީޓްގެ ފްލައިޓެއް ބާއްވައިގެން އެތެރޭގެ ދަތުރު ތައް ކުރަންވީ ނު. އަސްލަމް މެންގެ ސަރުކާރުން މޯލްޑިވިއަން އަށް އެހީތެރިކަން ދީގެން ކީއްވެ މިކަން ނުކުރުވަންވީ ؟\nއަސްލަމް އާއި ސޯބެވެސް ޙަޤީގަތުގައި ތިކަންކޮށްގެން އައްޑުއަށް ތަރައްޤީ ގެންނާކަށް މަސައްކަތެއް ނުކުރޭ. އެމީހުން ވެސް ބޭނުން ވަނީ އައްޑޫ މީހުން އެމީހުންގެ ކާރިއަށް ސަލާންޖަހަން. އެމީހުންގެ ކާރިން ވަޒީފާއެއް ލިބޭތޯ އާދޭސް ކުރަން ތިބުން.\nމޯލްޑިވިއަންގެ ހިންގުން ހަރުދަނާކުރުމަށް ބޭރުގެ އެމްޑީއަކު އައްޔަންކުރަން ޖެހޭ\nސްރީލަންކަން އެއާ ލައިންސް ގަމަށް ކުރާ ދަތުރު މެދުކަނޑާލީ ދުނިޔޭގެ ގައުމުތަކުގެ ބޯޑަރު ބަންދުކޮށްފަ އޮތުމުންނާއި އަދި މި ދުވަސްވަރު މީހުންނަށް ދަތުރު ނުކުރެވޭތީ. މި ކަންކަމާއި ދިމާކޮށް ދަތުރު ހުއްޓާލާނީ އޭ ބުނެ ބިރުދައްކަނީ ސަރުކާރަށް ޕްރެޝަރ ކޮށް އެއަރ ޕޯޓް ޗާޖް އަދި އެހެނިހެން ފީތައް ކުޑަ ކުރުވާ ލިބޭ ފައިދާ ދެގުނަ ކުރުމުގެ ބޭނުމުގަ. އެކަން ވަރަށް ރަނގަޅަށް އިނގޭނެ ސީސަން ދުވަސްވަރު މާލެ ކޮލަމްބޯ ޓިކެޓް ވިއްކަނީ 600 ޑޮލަރަށް!!\nތިގޮތަށް މޯލްޑިވިއަންއިން ކަނެކްޓިން ފްލައިޓްތަށް އިންޓަނޭޝަނަލް ފްލައިޓްތަކާ ދިމާވާގޮތަށް ހަމަޖައްސަން ފަށައިފިނަމަ ގިނަ އެއާލއަިންތަކެއް އައްޑުއަށް ދަތުރު ކުރުން އެކަށީގެންވޭ. އަދި އައްޑޫގެ އިގްތިސާދަށް މިކަމުން ބޮޑުކުރެއެރުމެއް އަންނާނެ. އަދި ފަތުރުވެރިން ގިނައިން މޮގޮތަށް ކަނެކްޓިން ފްލައިޓްތަކުގަ ދަތުރު ކުރަން ފެށުމުން ޓިކެޓްގެ އަގުހެޔޮވެ ދިވެހިންނަށް ވެސް އޭގެ ފައިދާވާންފަށާނެ.\nހާދަ ގައިދުރުކޮށް މި ތިބީ\nއައްޑޫމީހުންނަށް އައްޑޫމީހުން ދައްކަނީ ހުވަފެން.


SunOnline: Coronavirus: Spain gai 1 dhuvas therey 838 maru\nކޮރޯނާވައިރަސް: ސްޕެއިންގައި އެއް ދުވަސް ތެރޭ 838 މަރު\nރުގިއްޔާ މުހައްމަދު މޫސާ 29 Mar 2020, 17:23\nސްޕެއިންގެ މެޑްރިޑްގައި ކޮރޯނާވައިރަހަށް ޕޮޒިޓިވްވެފައިވާ މީހުންނަށް ފަރުވާ ދިނުމަށް ހަދާފައިވާ ފެސިލިޓީއެއް -- ފޮޓޯ: ގެޓީ\nމެޑްރިޑް (މާޗް 29): ސްޕެއިންގައި ކޮރޯނާވައިރަހަށް ޕޮޒިޓިވްވި 838 މީހަކު އިއްޔެ މަރުވެފައިވާ ކަމަށް އެގައުމުގެ ހެލްތު މިނިސްޓްރީން ބުނެފި އެވެ.\nކޮރޯނާވައިރަހުގެ ސަބަބުން ދުނިޔެއިން ދެވަނައަށް އެންމެ ގިނަ އަދަދަކަށް މީހުން މަރުވެފައިވާ ސްޕެއިންގައި އިއްޔެއަކީ ވައިރަސް ޖެހުނު އެންމެ ގިނަ މީހުން މަރުވި ދުވަހެވެ. އަދި މިހާރު ކޮވިޑް-19 ޖެހިގެން އެގައުމުން މަރުވި މީހުންގެ އަދަދު ވަނީ 6،528އަށް އަރާފަ އެވެ.\nސްޕެއިންގައި މިހާތަނަށް 78،700އަށް ވުރެ ގިނަ މީހުން ވަނީ ކޮރޯނާވައިރަހަށް ޕޮޒިޓިވްވެފަ އެވެ.\nއެގައުމުން ވައިރަސް ފެތުރުން ހުއްޓުވުމަށް އަޅާފައިވާ ފިޔަވަޅުތަކުގެ ތެރޭގައި ސްކޫލުތަކާއި ރެސްޓޯރެންޓުތަކާއި ކޮންމެހެން ބޭނުންވާ ތަކެތި ނޫން އެހެނިހެން ތަކެތި ވިއްކާ ފިހާރަތައް މިމަހުގެ 14އިން ފެށިގެން ބަންދު ކުރުން ހިމެނެ އެވެ. އަދި އިއްޔެ އެގައުމުގެ ސަރުކާރުން ވަނީ އަސާސީ ހިދުމަތްދޭ ފަރާތްތައް ނޫން އެހެން އެންމެން ދެ ހަފްތާއަށް ގޭގައި މަޑު ކުރުމަށް އަންގާފަ އެވެ.\nކޮރޯނާވައިރަސް ޖެހިގެން ދުނިޔެއިން އެންމެ ގިނަ އަދަދަކަށް މީހުން މަރުވެފައި ވަނީ އިޓަލީގަ އެވެ. އެގައުމުގައި 92،400އަށް ވުރެ ގިނަ މީހުން ވައިރަހަށް ޕޮޒިޓިވްވެ، އޭގެ ސަބަބުން 10،023 މީހަކު ވަނީ މަރުވެފަ އެވެ. އަދި މިހާރު ވައިރަހަށް އެންމެ ގިނަ އަދަދަކަށް މީހުން ޕޮޒިޓިވްވެފައި ވަނީ އެމެރިކާގަ އެވެ. އެގައުމުގައި 124،000އަށް ވުރެ ގިނަ މީހުން ވައިރަހަށް ޕޮޒިޓިވްވެ، އޭގެ ސަބަބުން 2،190 މީހަކު ވަނީ މަރުވެފަ އެވެ.\nސްޕެއިންއަށް އެތެެރެވާ މީހުން ކަރަންޓީނު ކުރުން ހުއްޓާލަނީ\nސްޕެއިންގައި ބޭރަށް ދާނަމަ މާސްކު އަޅަން މަޖުބޫރުކޮށްފި


Hulhumale' Saafukoh, Iyye Ekani Ves 12 Ton Ge Kuni Beyru Koffi - Vaguthu\nހުޅުމާލެ ސާފުކޮށް އިއްޔެ އެކަނި ވެސް 12 ޓަނުގެ ކުނި ބޭރުކޮށްފި\nއެޗްޑިސީން ކުނި ނެގުމުގެ މަސައްކަތުގައި ހަރަކާތްތެރިވަނީ\nހުޅުމާލެއަކީ ހުޅުމާލޭގައި ދިރިއުޅެމުންގެންދާ ފަރާތްތަކަށާއި އެކި ބޭނުންތަކަށް ޒިޔާރަތް ކުރާ ފަރާތްތަކަށް ހިތްގައިމު ސާފު އަވަށެއްގެ ގޮތުގައި ބޭއްވުމަށް ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އިން ކުރަމުން އަންނަ މަސައްކަތުގެ ތެރެއިން ކުނި ގިނަވެފައި ހުންނަ ސަރަހައްދު ސާފުކޮށް އިއްޔެ އެކަނި ވެސް 12 ޓަނުގެ ކުނި ބޭރުކޮށްފިއެވެ.\nއެކޯޕަރޭޝަންގެ ފަރާތުން އެ މަސައްކަތް ކުރަން ފަށާފައިވަނީ މި މަހުގެ 10 ވަނަ ދުވަހު ފެށިގެން2ހަފުތާގެ މުއްދަތަކަށް ކުރިއަށް ގެންދާ ގޮތަށެވެ.\nއެޗްޑީސީން ބުނީ، ކުނި ގިނަވެފައިި ހުންނަ ސަރަހައްދުތައް ސާފުކޮށް އިއްޔެ އެކަނި ވެސް 12 ޓަނުގެ ކުނި އެއްކުރެވި އުކާލާފައިވާ ކަމަށެވެ.\nމި މަސައްކަތް ކުރެވެމުން ދަނީ މި ކޯޕަރޭޝާންގެ މުނިސިޕަލް ޑިޕާޓްމަންޓުގެ މުވައްޒަފުން މެދުވެރިކޮށެވެ. ހުޅުމާލެ އަކީ ޒަމާނީ ސިޓީއެއްގެ ކުލަވަރު ޖައްސާ، ޒަމާނީ އެކި ވަސީލަތްތަކާއި އެކު ތަރައްޤީ ކުރެވެމުންދާ އަވަށެއްކަމުން، ހުޅުމާލޭގެ މާހައުލަކީ ސާފު ރީތި ތަނަކަށް ހެދުމަށް އާއްމުންގެ އެއްބާރުލުން މުހިއްމު ކަމުގައި އެކޯޕަރޭޝަނުން ވަނީ ބުނެފައެވެ.\nއެޗްޑީސީން ވަނީ އެއް ފަހަރު ބޭނުންކޮށްފައި އުކާލާއި ކުނި މަދުކޮށް، އާއްމުން ބޭނުންކުރާ ޕާކުތައް ފަދަ ތަންތާގައި ބެހެއްޓިފައި ހުންނަ ޑަސްޓްބިން ތަކުގެ ބޭނުން ހެޔޮގޮތުގައި ހިފުމަށް އިލްތިމާސް ކޮށްފައެވެ.\nމީގެ އިތުރުންވެސް ގޭބިސީތަކުން ކުނި އުކާލުމުގައި ވެމްކޯއިން ދެމުންގެންދާ ޙިދުމަތުގެ ބޭނުން ހިފާ، ދިރިއުޅޭ ސަރަޙައްދުތަކަށް ކުނި އުކުން މަދުކުރުމަށް ވަނީ ނަސޭހަތްތެރިވެފައެވެ. އަދި މި ފަދަ އިތުރު ޕްރޮގްރާމްތައް ކުރިއެކޭ ވެސް އެއްފަދައިން އެކި ދުވަސްތަކަށް ބަހާލާއިގެން ކުރިއަށް ގެންދިއުމަށް ހަމަޖެހިފައިވާކަން އެޗްޑީސީން ވަނީ ފާހަގަ ކޮށްފައެވެ.\nމެއި 25, 2021 17:39\nތީކީ އަދި ހަ އްލެ އް ކަމަކަށް ނުބެލެވޭ. ގަވަ އިދާ ޚިލާފަށް ކުނި ޖަމާކުރުން ނުހު އްޓުވާ، ކޮންމެފަހަރަކު ރަށް ގޮޑަކަށްވީމާ ސާފުކޮށްލުމަކުން އަދިނުފުދޭ. ގަވާ އިދާ ޚިލާފުވާ ފަރާތްތަ އް ހޯދަ އި ޤާނޫނީ ފިޔަވަޅު އަޅަން އެބަޖެހޭ.\nމެއި 26, 2021 00:18\nއިދިކޮޅަށް ކައުންސިލް ދިނުމުން އޭގެ ފައިދާ މިފެންނަނީ މާލޭ ސިޓީ ކައުންސިލުން މާލެތެރެ ސާފުކުރަން ފެށުމުން އެތައްދުވަހެއް ވާންދެން ސާފުނުކޮތް އޮތް ހުޅުމާލެ ކުއްލިޔަކަށް ސާފުކުރަން މިފެށީ މާލޭ ސިޓީ ކައުންސިލުން ހުޅުމާލެވެަސް ސާފުކުރާނެކަން އެގުމުން ކަން ޔަގީން.


އައިނާ (2) 8 – Esfiya\nހިތާމަ އެހެނިހެން ލޯބި July 7, 2020\nއައިނާ (2) 8\nދުވަމުން ގޮސް މަޑުޖެހުނީ އަޑެއް އިވުނުހެން ހީވެގެންނެވެ. ރަނގަޅައް އެއަދައް ސަމާލުވުމުން އެނގުނީ އެއީ އަންހެއް ކުއްޖެއްގެ ރުއިމުގެ އަޑުކަމެވެ. ނަމަވެސް ފަނޑު ކޮށް އިވެން ފެށުމުން އަޑު އަންނަނީ ވަކި ކޮންދިމާލުން ކަމެއް ބުނާކަށް ހިޝާން އަކަށް ނޭނގުނެވެ.\nވަރަށް ވަރުން އަޑު އަންނަ ދިމާ ފާހަގަކޮށް އެދިމާލަށް ހިޝާން ހިނގައި ގަތެވެ. ރަނގަޅު ދިމާ އަށްކަން އިނގުނީ ފަހަރަކަށް ވުރެ ފަހަރެއް އެއަޑު ބާރުވަމުން އަންނާތީވެއެވެ. ވަކިހިސާބަކަށް ދެވުނު ތަނާ އެއަޑު ފާހަގަ ވުމުން ހިޝާން އޭނާގެ ފިޔަވަޅު ތައް ބާރު ކޮށްލިއެވެ. އެއީ އޭނާގެ ހިތުގެ ހަމަޖެހުން ކަމަށްވާ އައިނާގެ އަޑެވެ. ދުއްވައިގަންނަން ނުކެރުނީ އެތަނުގައި ފުޅި އާއި ކާއްޓާއި ހިކި ފަންތައް ހުރުމުން ދަންޖެހިދާނެ ކަމުގެ ބިރަށެވެ.\nމާ ކައިރިއަށް ނުދެވެނިސް އެއަޑު ކެނޑުނެވެ. ގަސްތައް ހާވަމުން އިސާހިތަކު އައިނާ ހުރިދިމާއަށް ނިކުމެވުނެވެ.\nރުއްބުޑެއް މަތީގައި މޫނުގައި އަތް އަޅުވައިލައިގެން ރޯން އިން އައިނާ އިނީ ގޮތް ހުސްވެފައެވެ. ރުއިން ހުއްޓާލީ ވަރުބަލި ވެގެންނެވެ. ކަރުނަތައް ހުއްޓުނު ނަމަވެސް އޭރުވެސް އައިނާގެ ބިރުވެރިކަމަށް ކުޑަކޮށްވެސް ބަދަލެއް ނާދެއެވެ.\nއައިނާ އަށް މޫނުމަތީގައި އަޅާފައި އޮތް އަތް ނެގުނީ މީހަކު ވަރަށް ކައިރިން ގޮވާލުމުން ނެވެ. ފުރަތަމަ ފެނުނީ އެމީހެއްގެ ފައެވެ. ކާކުކަން އިނގުނީ ތޯއްޗެކެވެ. ދެން ފެނުނީ އެމީހެއްގެ މޫނު ނުބަލައި އެމީހެއްގެ ގައިގައި ބައްދައި ގަތް ތަނެވެ.\n“އަހަ.. ރެން.. ސަލާ.. މަ. މަތް.. ކުރޭ..” ހިޝާން އަށް އައިނާ ބުނެލި ބަސްތައް އިވުނީ ގިސްލުމުގެ ތެރެއިންނެވެ. ބަސްތައް ބުރިބުރި ވެގެން އައުމުން އައިނާ ބިރުގަނެފައި ހުރި ވަރު އިހުސާސް ކުރެވުނެވެ. އައިނާގެ އެއްވެސް އަޑެއް ބަޑެއް ނީވުމުން އައިނާ ގަޔާއި ދުރުކޮށްލާފައި ބަލާލިއެވެ.\nހިޝާންގެ އަތް މައްޗައް ހޭނެތިގެން ވެއްޓުނު އައިނާ ފެނުމުން ހިޝާން އަވަހަށް އައިނާ އޭނާގެ އަތްދަނޑި މައްޗައް ނަގާފައި އެބޯ ގަސްތެކެ ތެރެއިން ނިކުމެވޭތޯ އުޅުނެވެ. ވަރަށް ޙާލުން ނިކުމެފައި ހާމައަށް ފެންނަން އޮތް ދޮންވެލި ބީޗް މަތީގައި އައިނާ ބާއްވާލިއެވެ.\nއެންމެން ތިބި ދިމާއަށް ގެންދަން ނުކެރުނީ ހާސްވެދާނެތީވެ އެވެ. ހިޝާން ފުރަތަމަވެސް ބެލީ އައިނާ ހޭއެރުވޭތޯ އެވެ. ކައިރީ އޮތް ހުސްފުޅިއެއް ހިފައިގެން ހިޝާން މިސްރާބުޖެހީ ކުރިމަތިން ފެންނަން އޮތް ސާފު މޫދާއި ދިމާ އަށެވެ. ފުޅީގެ މެދަކާއި ހަމައަށް ފެން އަޅައިގެން އައިސް އަތއް ފެންފޮދެއް އަޅާލިއެވެ. އަދި އައިނާގެ މޫނަށް އޭތި ބުރުވާލިއެވެ.\nދެފަހަރަކު އެސްފިޔަ ތަޅު ވާލުމަށްފަހު އައިނާ ލޯހުޅުވާލިއެވެ. ކުރިމަތިން ހިޝާން ފެނުމުން ސިހޭ ގޮތް ވިއެވެ. އަދު ކުއްލިއެއް ޖެހުމަށްފަހު ހުރިދިމާ އިން ކޮއްޅައް ތެދުވިއެވެ. “އަހަރެން ކިހިނެތް މިތަނަށް އައީ..؟” އޭރު ހަނދާން ނަށް އެކައްޗެއްވެސް ނާންނަ އައިނާ ބުނެލިއެވެ.\nދެލޯމަރާލީ ހަނދާން ކުރަން އުޅޭ ފަދައަކުންނެވެ. އިސާހިތަކު ފިލްމެއްހެން އައިނާގެ ދެލޯކުރިމައްޗައް މިއަދު ވީގޮތް ސިފަވަމުން ދިޔައެވެ. ދެލޯ ހުޅުވާލެވުނީ ހިޝާން ވާހަކަ ދެއްކި އަޑު އިވުމުންނެވެ.\n“ކީކޭ ހިތައް އަރައިގެންތަ ބޯގަސްގަނޑެ ތެރެއަށް ވަނީ..؟” ހިޝާން ފާޑަކަށް ހިތްހަމަ ނުޖެހިފައި އައިނާ އާއި ދިމާއަށް ބުނެލިއެވެ. “ބަލަ ގަސްތުގައެއް އަހަރެންނެއްވެސް ނުވަންނާނެދޯ..؟” އައިނާވެސް އެންމެ ތަންފުކެއްވެސް ދޫނުކޮށް ބުނެލިއެވެ. “ގައިމު އެންމެން ތިބި ދިމާއަށް ދުއްވައިގަންނަން ވެސް ނޭނގުނީތަ..؟” ހިޝާން އަނެއްކާ ބުނެލިއެވެ.\n“އަހަރެން ހީކުރީ އެދިމާ އަށޭ ދުއްވައި ގަނެވުނީ..” އައިނާ އަމިއްލަ ދިފާއުގައި ވާހަކަ ދެއްކިއެވެ. “ތަން ކޮޅެއްބަލައިގެން ދުއްވައި ގަތް ނަމަ.. ގެއްލުނު ނަމަ އޯ.. އަނެއްކާ ތުނޑިން ލާފައިވެސް ދެވިދާނެދޯ.. ގަސްގަނޑު ތެރެއަށް ވަންނަން ޖެހޭތަ ހަމަ.. ވެއްޓިގެން ތަނެއް ބިންދައިގެން ދިޔަނަމަ ކިހިނެތްހަދާނީ..؟” ހިޝާން ކަން ބޮޑުވީ ވަރުން ބުނެލެވުނީ ތަންކޮޅެއް ބާރަށެވެ.\n“ހިޝާން އާށް ކޮންކަމެއްތަ..؟ ހިޝާން އެއް ދެރައެއް ނުވާނެއެއްނު.. އަހަންނާއި ނުލާހިކު ދުރުން އުޅޭ މީހެއްނު ތީ.. ދެން ކީއްވެ އަހަރެން ސަލާމަތް ތިކުރީ.. އަހަރެން އިނދެގެން ތިހާ އުނދަގޫ ވަންޏާ އަހަރެން ގޮސްދާނަމޭ..” އައިނާ ހިޝާން އެގޮތައް ވާހަކަ ދެއްކުމުން ދެރަވި ވަރުން އަނބުރާ ގަސްގަނޑު ތެރެއަށް ވަންނަމުން ބުނެލިއެވެ.\nހިޝާން ވަގުތުން އައިނާގެ އަތުގައި ހިފެހެއްޓިއެވެ. “މިހާރު ކީއްކުރަން ތިހިފެހެއްޓީ.. ދޫކުރޭ..” އައިނާ ހިޝާން ހިފަހައްޓާފައި ހުރި އަތް ނައްޓާލަން މަސައްކަތް ކުރަމުން ބުނެލިއެވެ. ހިޝާން އިނީ ދެތުންފަތް ފިއްތާ ބާރުކޮށްގެންނެވެ. ދެން އަނގައިން ނިކުންނާނެ ބަހަކީ ގައިމުވެސް ހިޝާންގެ ނަޒަރުން އައިނާ އެހާ ހިތްހަމަ ޖެހޭނެ ބަހެއް ނޫނެވެ.\n“ދޫކުރާށޭ!!!..” އައިނާ މިފަހަރު ތަންކޮޅެއް ބާރުލުމުން ދޫވިއެވެ. އަދި ހިޝާން އާއި ވީ ދިމާ އަށް އެނބުރުނެވެ. “މިހާރު ކޮންމޮޔައެއް ވެގެންތަ ތިއުޅޭނީ.. އަހަރެން ހުއްޓުވަން އުޅެނީ ކީއްކުރަންތަ..؟” އައިނާ ހީވީ ހިޝާންގެ ދުލުގައި ހިފާ ދަމަން އުޅޭ ހެންނެވެ.\n“ކޮޒް އައި ލަވް ޔޫ ޑެމިޓް….” ހިޝާން އައިނާގެ ދެއަތުގައި ބާރަކަށް ހިފާލަމުން ރުޅި އައިސަ ބުނެލިއެވެ. އައިނާ އިނީ ހިޝާން ބުނެލި ބަސްތަކުން ޝޮކެއްގައެވެ. ހިތުގެ އަޑިން އުފާކުރާ ޙާލު އައިނާ ހުރީ ގުޑާލަން ވެސް ނޭނގިފައެވެ. ހިޝާން ހަމަ އެބާރުމިނުގައި އައިނާ ދުރުކޮށްފައި އަނެއް ފަރާތައް އެނބުރުނެވެ. މިވީ ގޮތުން ހިޝާން އަށް ދެން އައިނާ ފެންނަ ހިސާބުވެސް ނުހުރެވޭނެއެވެ.\nއެވަގުތު ވީ އަޝްހާ އަށް ވެސް އެތަނަށް އާދެވުނު ވަގުތަށެވެ. އެދެމީހުންނަށް ނޭނގުނީ އެދެމެދުގައި ވީ ހުރިހާ ކަމެއް ދެންމެ އަޝްހާ އަށް އަޑު އިވުނު ކަމެވެ. ތަނުގެ ޙާލަތު އޮތްގޮތުން އަޝްހާ އިނީ އެއްވެސް އެއްޗެއް ނޭނގޭ ކަމަށް ހަދާލައިގެންނެވެ.\nއަޝްހާ އައިނާގެ އަތުގައި ހިފައިގެން އެންމެން ތިބި ދިމާއަށް މިސްރާބު ޖެހިއެވެ. އައިނާ ފެނުމުން އިސްރާ އައިނާގާތު ކާން އަންނާށޭ ބުނެލިއެވެ. ދަތުރުގެ ފޯރި ގަދަ ވާން ފެށީ އަދި ކިރިޔާ އެވެ. އަރުޝް ގޮވައިގެން އިސްރާ އިނީ ހިޔަލުގައެވެ. އެތަނުން ވަރަށް ރީތިކޮށް އެންމެން ފައިގަތަޅާ ކުޅެން ތިބި މީހުން ފެނެއެވެ. ޚަދީޖާވެސް އިސްރާގާތު އެންމެންނަށް ބަލަން ހެވިފައިއިނެވެ.\nއައިނާ އާއި އިޔާޒު އާއި އަނީލް އެއްޓީމަކު ތިބި އިރު ހިޝާން އާއި އާޝިޔާ އާއި އަޝްހާ އެއްޓީމެކެވެ. ފުރަތަމަ މެދައް އެރީ އައިނާގެ ޓީމެވެ. އެއްލާ ބައެއްފަހަރު ކެޗް ހިފަމުން ގޮސް އެންމެ ފަހު ކުޅުންތެރިއަކަށް އިނީ އައިނާ އެވެ. އެކެއް، ދޭއް، ތިނަކުން ގޮސް ނުވަވަނަ ބޯޅަ އާއި ހަމައަށް އައިނާ އަށް ދެވުނެވެ. މިފަހަރު އެއްލީ ހިޝާން އެވެ. އެއްލި ބޯޅަ ގޮސް ޖެހުނީ އައިނާގެ މޭމަތީ ހިތާއިވީ ދިމާލު ގައެވެ. ނަމަވެސް މޭމަތީ ޖެހިފައި ނަމަވެސް ވެއްޓުނީ އަތަށެވެ.\nހީވަނީ އެއީ ހިޝާން ފޮނުވާލި ތީރެއް އައިނާ ހިފިހެންނެވެ. ދެމީހުންވެސް ތިބީ ހުއްޓުން އަރާފައެވެ. މީގެ ކުޑައިރުކޮޅެއް ކުރިން ވީކަންތައް މަތިން ދެމީހުންނަށްވެސް ހަނދާން އާކޮށްދިން ކަމަކަށް އެކަން ވާނެއެވެ. އެދެމީހުންނަށް ވެފައި އިން ގޮތް އެނގެނީ ހަމަ އެކަނި އަޝްހާ އަށެވެ.\nކިތަންމެ އަނގަ ތަޅާފައި މަޖާ ނަގައިގެން އުޅުނަސް މިކަންވީ އަޝްހާ އަށް ސިއްރުކުރަން މަޖުބޫރު ކަމަށެވެ. އެހެނީ އެއީ އެދެމީހުންގެ އަތްމައްޗައް އެކަން ދޫކޮށްލައިގެން އަޝްހާ އިނީ މާތްﷲގެ ކިބަފުޅަށް ވަކީލު ކޮށްލައިގެންނެވެ. ވާން އޮތް އެންމެ ރަނގަޅަކަށް އެކަން ވާނެތާއެވެ.\nmiothy 8 vanabai vx up vefa.. mibai vx kamudhaane kamah unmydhukuran.. dhen vaany kihineh baa dhw.. readers ah heevany kihineh hen Aina react kuraany?? nxt prt ah inthixaaru kohlaa..\nWow mi part ves varah Sali.👍👍👍👏👏👏 Masha Allah. 👏👏👏Aley finally hishaan propose kuree dhw ainaa ah Aley so cute.🤭🤭🤭🤭🤭 😊😊😊😍😍😍💜❤❤💐👍Dhen hope they both get together pls ingey A aar…😊😊😊😊😊☺☺🥰🥰🥰🥰 Pls dhenoi baa avaha up kohladheychey. 😇😇😇Waiting for next❤❤❤❤\nAww Jazaakallah khairan Ril.. Vv happy vehje.. 🙂❤ Dhen balama hingaa dhw vaagotheh.. 💜 Mireyga submit kohlaanan insha Allah.. 💚💙❤\nU are 14 dhw A aar Ril ves 14 👍👏👏👏👏👏👏👏👏👏👏❤❤❤❤❤❤❤❤\nYh Ril dear❤💜💙💚\nMaashaa Allah V v v v Salhi… ❤ ❤ ❤ ❤\nIt’s jaw-dropping…….. ☺☺☺☺☺\nKeep it up.. 💖💖💖💖💖💖💖💖💖💖\nLove you…… 💛💛💛💛💛❤❤❤❤❤❤💙💙💙💙💙💛💛💛💛💛💛❤❤❤❤❤❤❤💙💙💙💙💙💙\nJazaakallah khairan Blue 💙❤ lyt💛\nKon iraku aneh part??? Any ways mi bai Varah furihama… ☺😊😀💖👍🤓.. Varah Varah Varah reethi Maasha Allah 💖💖 waiting for the next part 👍🙂🙃☺❤💖💕💗\nJazaakallah khairan maash 💖💗 next prt insha Allah mirey up kohladheynan ❤💚\nހިތާމަ އެހެނިހެން ލޯބި June 4, 2017\nދިހައެއް ( ނުވަވަނަ ބައި )\nހިތާމަ އެހެނިހެން ލޯބި August 9, 2017\nނަޖާ (ހަތަރުވަނަ ބައި)\nއެހެނިހެން ލޯބި August 28, 2015\nހިތާމަ ކުރުވާހަކަ ލޯބި January 30, 2019\nކުރުވާހަކަ ދީނީ ލޯބި June 9, 2017\nލޯ މެރޭ ހިނދު ހީވޭ ގާތުގާ ވާހެން (33)\nހިތާމަ އެހެނިހެން ލޯބި May 15, 2017\nއިންތިޒާރެއް މަ ނުކުރާނަމޭ (3)\nހިތާމަ ލޯބި May 1, 2017


Mi raeesaai siyaasee gothun dhekolhu faraaithah gellenee - vNews.mv\nމި ރައީސާއި ސިޔާސީގޮތުން ދެކޮޅު ފަރާތްތައް ގެއްލެނީ\nމުޙައްމަދު އަފްރާޙް 27 July 2019, 20:49\nއެފްރިކާ ބައްރުގެ ގައުމެއް ކަމަށްވާ ރުވާންޑާގެ ރައީސަކީ ޕޯލް ކަގާމޭއެވެ. އޭނާ އެ ގައުމުގެ ވެރިކަމަށް އައީ 2000 ވަނަ އަހަރުއެވެ. ކަގާމޭ ވެރިކަމަށް އައީ އޭނާގެ ގެރިއްލާ ޖަމާއަތްތަކާއެކު ކުރި ހަނގުރާމައަށް ފަހުއެވެ. މީގެ 25 އަހަރު ކުރީން އޭނާ ހަނގުރާމަ ކޮށްފައިވަނީ ރުވާންޑާގައި ކުށެއް ނެތް އެއް މިލިއަނަށްވުރެ އާންމު ރައްޔިތުން ގަތުލްކޮށްލި ހަނގުރާމަވެރިންނާއި ދެކޮޅަށެވެ. އެއަށްފަހު ހަ އަހަރު ވަންދެން އޭނާ ހުރީ އެ ގައުމުގެ ނާއިބު ރައީސްގެ މަގާމުގައެވެ. އަދި ރައީސްކަމާއި ހަވާލުވެ ވަޑައިގަތީ 2000 ވަނަ އަހަރުއެވެ.\nނަމަވެސް، މިހާރު މުޅީން މަންޒަރު ބަދަލުވެއްޖެއެވެ. ރުވާންޑާގައި މީގެ 25 އަހަރު ކުރީން ހިންގާފައިވާ އިންސާނިއްޔަތާއި ޚިލާފު ޖަރީމާތައް ހުއްޓުވުމުގައި އިސް ދައުރެއް އަދާކުރެއްވި ކަގާމޭގެ ކޮނޑުގައި މިހާރު މިވަނީ، އިންސާނިއްޔަތާ ޚިލާފު ޖަރީމާތަކެއްގެ ފަހަތުގައިވާ ކަމުގެ ތުހުމަތު އެޅިފައެވެ. މައްސަލައަކީ، އޭނާއާއި ސިޔާސީ ގޮތުން ދެކޮޅު މެމްބަރުންނާއި އިދިކޮޅު ޕާޓީތަކަށް ނިސްބަތްވާ މުހިއްމު މެމްބަރުން، ވީނުވީއެއް ނޭނގި، ގެއްލެމުންދާތީއެވެ.\nމިގޮތުން އެންމެ ފަހުން ވީނުވީއެއް ނޭނގި ގެއްލިފައިވަނީ ޔޫޖީން އެންދެރީމާނާ ކިޔާ ސިޔާސީ މީހެކެވެ. އޭނާއަކީ ސަރުކާރާއި ދެކޮޅު ސިޔާސީ ޕާޓީތަކުގެ ކޯލިޝަނެއް ކަމަށްވާ އެފްޑީޔޫ-އިންކިންގީއަށް ނިސްބަތްވާ މީހެކެވެ. 29 އަހަރުގެ އެންދެރީމާނާ ގެއްލިފައިވަނީ މިދިޔަ ހަފްތާގައި، އޭނާ ނިސްބަތްވާ ސިޔާސީ ޕާޓީގެ ބައްދަލުވުމެއްގައި ބައިވެރިވުމަށް ދަތުރުކުރަމުން ދިޔަ މަގުމަތީންނެވެ. ރުވާންޑާގެ ދެކުނު އިރުމަތީގެ ރަށެއް ކަމަށްވާ އެންގޯމާއިން އެންދެރީމާނާ ފުރީ، އުތުރު އިރުމަތީގައިވާ އެންޔަގަތާރޭގައި އޮތް ސިޔާސީ ބައްދަލުވުމެއްގައި ބައިވެރިވުމަށް ޖުލައި 15 ގައެވެ. ނަމަވެސް، އޭގެ ފަހުން އޭނާގެ އެއްވެސް ޚަބަރެއް ވެފައެއް ނުވެއެވެ.\nރައީސް ކަގާމޭއާއި ވެރިކަން ކުރާ ރުވާންޑަން ޕެޓްރިއޯރިޓް ފްރޮންޓް (އާރްޕީއެފް) ޕާޓީއާއި ދެކޮޅު ސިޔާސީ ފަރާތްތަކުން ތުހުމަތުކުރާ ގޮތުގައި، ކަގާމޭއާއި އޭނާގެ ސަރުކާރާއި ދެކޮޅަށް ތެދުވުމަކީ ބޮޑު ނުރައްކަލެއްގެ ތެރެއަށް ފުންމާލުން ފަދަ ކަމެކެވެ. އިދިކޮޅު ފަރާތްތަކަށް އެކި ގޮތްގޮތުން ފިއްތުންތައް ކުރިމަތި ކުރަމުންދާ ކަމަށާއި، އަނިޔާ ކުރުމާއި، ނުހައްގުން ޖަލަށްލުމާއި، ވީނުވީއެއް ނޭނގޭ ގޮތަށް ސިޔާސީ މީހުން ގެއްލުވައިލުމަކީ މިހާރު އާންމުވެފައިވާ ކަމެއް ކަމަށް އެ މީހުން ތުހުމަތުކުރެއެވެ.\nމި ތުހުމަތުތަކަށް ހެކިދޭ އެތައް ހާދިސާއެއްވެސް ފަހަކަށް އައިސްވަނީ ހިނގާފައެވެ. މީގެ ތެރެއިން ފާހަގަކޮށްލެވޭ އެއް ހާދިސާއަކީ އެފްޑިޔޫގެ ރައީސް ވިކްޓޮއަރ އިންގަބީރޭގެ އަރިސް މީހެއް ކަމަށްވާ 30 އަހަރުގެ އަންސެލްމޭ މުތުޔިމާނާގެ މަރެވެ. އޭނާގެ މަރުގެ ފަހަތުގައިވަނީ ކޮން ބައެއްކަން ކަށަވަރު ކުރެވިފައި ނުވާއިރު، އޭނާގެ ހަށިގަނޑު ފެނިފައިވަނީ މިދިޔަ މާރިޗް މަހު ރުވާންޑާގެ ހުޅަނގު ދެކުނު ސަރަހައްދެއްގެ ޖަންގަލީ ތެރެއިންނެވެ.\nމީގެ އިތުރުން، މިދިޔަ އޮކްޓޯބަރު މަހު، އެފްޑީޔޫގެ ނާއިބު ރައީސް ބޮނިފީކާ ޓުވަގިރިމާނާވަނީ، އޭނާ ހައްޔަރުކޮށްފައިވާ ޖަލުން ވީނުވީއެއް ނޭނގި ގެއްލިފައެވެ. އޭނާ ހައްޔަރުކޮށް ބަހައްޓާފައި ހުރީ ރައްކާތެރިކަމުގެ ގޮތުން އެންމެ މަތީ ފަންތީގެ ޖަލެއްގައެވެ. އޭނާއާއިއެކު، ސަރުކާރު ވައްޓައިލާން މަސައްކަތް ކުރި ކަމުގެ ތުހުމަތުގައި އެފްޑީޔޫގެ އިތުރު އަށް މެމްބަރަކު ޖަލަށްލާފައި ވެއެވެ. އޭނާ ވީނުވީއެއް ނޭނގި ގެއްލުމުން ރުވާންޑާގެ ޖަލުތައް ބަލަހައްޓާ ކަރެކްޝަނަލް ސަރވިސްއިން ބުނީ، އޭނާ ޖަލުން ފިލާފައިވާ ކަމަށެވެ.\nމީގެ އިތުރުން 2017 ވަނަ އަހަރުގެ މެއިމަހުވެސް އެެފްޑީޔޫގެ އިސް މެމްބަރެއް ކަމަށްވާ ރޯން ޑަމަސްކީން ހަބަރުގިރާވަނީ ވީނުވީއެއް ނޭނގި ގެއްލިފައެވެ. ތިން ދުވަސް ފަހުން އޭނާގެ ހަށިގަނޑާއި ހަވާލުވާން އޭނާގެ ޢާއިލާއަށް ގުޅާފައިވަނީ އޭނާ ދިރިއުޅޭ ސަރަހައްދުގެ ހޮސްޕިޓަލަކުންނެވެ. އެފްޑީޔޫއިން ތުހުމަތު ކުރާ ގޮތުގައި، އޭނާ މަރާލުމުގެ ފަހަތުގައިވަނީ ރައީސް ކަގާމޭއާއި އޭނާއަށް ވަފާތެރި ފަރާތްތަކެވެ.\nއޭގެ ކުރީ އަހަރުގެ މާރިޗު މަހުވެސް މިފަދަ ހާދިސާއެއް ހިނގާފައިވެއެވެ. އިދިކޮޅު އެކްޓިވިސްޓެއް ކަމަށްވާ އިލުމިނީ އިރަގޭނާވެސް ވީނުވީއެއް ނޭނގި ގެއްލުނީއެވެ. އަދި، އޭނާގެ ހަށިގަނޑު މިހާތަނަށް ފެނިފައެއް ނުވެއެވެ.\n"މިފަދައިން ގަދަކަމުން ވީނުވީއެއް ނޭނގޭ ގޮތަށް މީހުން ގެއްލުވައިލުމަކީ ރުވާންޑާގައި އައުކަމެއް ނޫން. މިއީ، ވަރަށް އާންމު ކަމެއް،" އިންސާނީ ހައްގުތައް ހިމާޔަތްކުރާން މަސައްކަތްކުރާ ޖަމްއިއްޔާއެއް ކަމަށްވާ ހިއުމަން ރައިޓްސް ވޮޗްއިން ބުންޏެވެ. އެ ޖަމްއިއްޔާއިން މިހާރުދަނީ، ރުވާންޑާގެ ސަރުކާރުން ހިންގާ މިފަދަ ޖަރީމާތަކުގެ ހެކި ހޯދުމަށް މަސައްކަތް ކުރަމުންނެވެ.


ގޭގައި ހުރެގެން މަސައްކަތް ކުރުމުން ކުރިމަތިވާ ސިއްހީ މައްސަލަތައް! – Dhuvas Online\nގޭގައި ގިނަ ވަގުތު އުޅެން ޖެހުމުން ފިކުރު ކުރުން އިތުރުވޭ--\nގޭގައި ހުރެގެން މަސައްކަތް ކުރުމުން ކުރިމަތިވާ ސިއްހީ މައްސަލަތައް!\nގޭގައި ހުރެގެން މަސައްކަތް ކުރުމަކީ ގިނަ ބަޔަކު އަބަދުވެސް ދެކެމުން އައި ހުވަފެނެކެވެ. އެކަން ހަގީގަތަކަށްވީ ކޯވިޑް-19 އާއި ގުޅިގެން ދުނިޔޭގެ ހުރިހާ ގައުމެއްހެން ލޮކްޑައުން ކުރުމުންނެވެ.\nއޮފީހަށް ދާން ދަތުރު ކުރާކަށް ނުޖެހެ އެވެ. ބޮލުގައި ރިހުން އިތުރުވާޒާތުގެ އޮފީސް މީޓިންތަކަށް ހާޒިރުވާކަން ނުޖެހެ އެވެ. ދުނިޔޭގެ ހުރިހާ ގައުމުގެއްގައި ހެން މިދިޔަ ހައެއްގެ މަހަކީ ވަޒީފާ އަދާ ކުރާ މީހުންނަށް ވަރަށް ބޯހަމަޖެހިލައިގެން މަސައްކަތް ކުރަން ފުރުސަތު ލިބުނު ދުވަސްކޮޅެކެވެ.\nއެކަމަކު ގޭގައި ތިބެގެން މަސައްކަތް ކުރުމަކީ ސިއްހީގޮތުން މައްސަލަތަކެއް ކުރިމަތިވާ ކަމެއްކަން މި ދުވަސްތަކުގެ ތެރޭގައި ކުރި ދިރާސާތަކުން ދައްކާފައިވެ އެވެ.\nގޭގައި މަސައްކަތް ކުރުމަކީ އެކަނިވެރިކަން އިހުސާސް ކުރެވޭ ކަމެކެވެ. އާންމު ދިރިއުޅުމުގައި އޮފީސް މާހައުލުގައި މީހުންނާއި ބައްދަލުވެ މުއާމަލާތް ކުރެވުމަކީ އެކަނިވެރިކަން ފިލާކަމަށް ވާއިރު ގޭގައި ހުރެގެން މަސައްކަތް ކުރަން ޖެހުމުން މައްސަލަތަކުގައި މަޝްވަރާ ކުރާނެ ނުވަތަ ހިޔާލު ބަދަލު ކުރާނެ މީހަކު ނުހުރެއެވެ.\nއެހެންވުމުގެ ސަބަބުން ގިނަ މުވައްޒަފުން ދެރަވެ ފިކުރު ކުރުން އިތުރުވެ އެވެ.\nގޭގައި ހުރެގެން މަސައްކަތް ކުރުމަކީ ކިތަންމެ ކުރަން ބޭނުންވިޔަސް ގަވައިދުން ގަޑިން ގަޑިއަށް ކުރެވޭނެ ކަމެއް ނޫނެވެ. އެގޮތުން އޮފީސް ގަޑީގެ ގޮތުގައި ކަނޑައެޅިފައި އޮންނަ ފުރިހަމަ ވަގުތުގައި އޮފީހުގައި މަސައްކަތް ކުރާހެން ގިނަ މީހުންނަށް ގޭގައި މަސައްކަތެއް ނުކުރެ އެވެ.\nއެއީ ގޭގައި މަސައްކަތް ކުރާއިރު ގޭތެރޭގައި ހިނގާ އެހެން ކަންކަމާއި މެދު ވިސްނާ ފިކުރު ކުރެވޭތީ އެވެ.\nގޭގައި ހުރެގެން މަސައްކަތް ކުރާ މީހުންނަށް ގިނަ އިރު އާއިލާ އާއި އެކު އުޅެން ޖެހުމާއި ކުދިން ގޮވައިގެން އުޅެން ޖެހުމުގެ ސަބަބުން ފައިސާގެ މައްސަލަތަކުގައި ދިމާވާ މައްސަލަތަކަށް މާބޮޑަށް ސަމާލުކަން ދެވެ އެވެ. އޭގެ ސަބަބުން މާބޮޑަށް ފިކުރު ކުރެވި ފޮނި އެއްޗެހި ކެއުމަށް ދެވިހިފައެވެ. އަދި ދުޅަހެޔޮ ސިއްހަތެއްގައި ހުރުމަށް ކަސްރަތު ކުރާކަށް ހަނދާނެއް ނުހުރެ އެވެ.\nއެއްވެސް ވަރަކަށް ކަސްރަތު ނުކުރެވުމުން ސަބަބުން ބަރުދަން އިތުރުވެ، ހަށިގަނޑުގެ ދުޅަހެޔޮ ކަމަށް އިތުރު މައްސަލަތަކާއި ކުރިމަތިވެ އެވެ. ގޭގައި މަސައްކަތް ކުރާއިރު ގިނަ އިރު މަސައްކަތުގައި އިންނަން ޖެހެނީ ގޮނޑީގައި އެވެ. އޭގެ ސަބަބުން ކަށިތަކަށް ގެއްލުންވެ، މަސް ތަކަށް އުނދަގޫވެ އެވެ.\nގިނަ އިރު ކޮމްޕިއުޓަރުގެ ސްކްރީނަށް ބަލަން އިންނަން ޖެހުމަކީ ނިދުމުން މައްސަލަ ކުރިމަތިވާ ކަމެކެވެ. އެންމެ ރަނގަޅު ގޮތަކީ ނިދާ ގަޑީގެ ނުވަތަ ނިދަން ބޭނުންވާ ގަޑީގެ ދެ ގަޑިއިރު ކުރިން ކޮމްޕިއުޓަރު، ލެޕްޓޮޕް އަދި ފޯނަށް ބެލުން ހުއްޓާލުމެވެ. އަދި މަދުވެގެން ދުވާލަކު 7-8 ގަޑިރު ނިދުން ވަރަށް މުހިންމެވެ


Bill Gates Ge 27 Aharu Vee Kaiveni Nimumakah\nބިލް ގޭޓްސް އާއި މެލިންޑާ ފޮޓޯ:---\nބިލް ގޭޓްސްގެ 27 އަހަރުވީ ކައިވެނި ނިމުމަކަށް\n04 މޭ 2021 - 11:32:27\nމައިކްރޯސޮފްޓްގެ ވެރިޔާ ބިލް ގޭޓްސް އާއި އޭނާގެ އަންހެނުން މެލިންޑާ ގޭޓްސްގެ 27 އަހަރުވީ ކައިވެނި ރޫޅާލަން ނިންމައިފި އެވެ.\nބިލް އާއި މެލިންޑާ ވަރިވާން ނިންމިކަން އިއުލާން ކުރީ، ބިލް ގޭޓްސް ރޭގެ ވަގުތެއްގައި ސޯޝަލް މީޑިއާއަށް ދޫކޮށްލި ކުރި ޕޯސްޓަކުންނެވެ. ދެ މީހުންގެ ނަމުގައި ލިޔެފައިވާ އެ ޕޯސްޓުގައި ބުނާ ގޮތުން 27 އަހަރު އެކުގައި އުޅުނު ނަމަވެސް ދިރިއުޅުމުގެ ކުރިއަށް އޮތް ބައިގައި އެކުގައި އުޅެވޭނެ ކަމަށް ދެމީހުންނަށް ވެސް ގަބޫލު ނުކުރެވޭތީ ވަކިންވާން ނިންމާފައިވާކަމަށެވެ.\nބިލް އާއްމުކުރި ކުރު ބަޔާނުގައި ބުނެފައިވާ ގޮތުން ދެމީހުން ވަރިވާން ނިންމި ކަމުގައި ވިޔަސް އެދެމީހުންގެ ނަމުގައި ހަދާފައިވާ "ބިލް ގޭޓްސް & މެލިންޑާ" ފައުންޑޭޝަން އުވިގެން ނުދާނެ އެވެ. އަދި އެ ފައުންޑޭޝަންގެ މަސައްކަތުގައި ދެމީހުން ވެސް ބައިވެރިވާނެ އެވެ. ބިލް ގޭޓްސް އާއި މެލިންޑާގެ މި ފައުންޑޭޝަނަކީ ކުރިއަރަމުން އަންނަ ގައުމުތަކަށް ސިއްހީ، ތައުލީމީ އަދި އެނޫން ވެސް އެކި ޒަރޫރީ ބޭނުންތައް ފުއްދުމުގައި އެހީ ފޯރުކޮށްދޭ ފައުންޑޭޝަނެކެވެ.\nބިލް އާއި މެލިންޑާގެ ކައިވެންޏަށް3ދަރިން ވަނީ ލިބިފައެވެ. އެއީ ރޯރީ ގޭޓްސް، ޖެނިފާ ގޭޓްސް އަދި ފޯބީ ގޭޓްސް އެވެ.\nއުމުރުން 65 އަހަރުގެ ބިލް ގޭޓްސް އަކީ މިވަގުތު ދުނިޔޭގެ އެންމެ މުއްސަނދި މަހުޖަނުންގެެ ލިސްޓުގެ ކުރިން ޖާގަ ހޯދާފައިވާ މީހެކެވެ. އެގޮތުން އޭނާގެ މިލްކިއްޔާތުގައި 130 ބިލިއަން ޑޮލަރ ހުރި ކަމަށް ރިޕޯޓްތައް ބުނެއެވެ.\nބިލުބިލް ގޭޓްސްމައިކްރޮސޮފްޓްބޭރު ދުނިޔެ


Story: Boaganvilla (1) | Dhiislam\nނިރު ޝާހީން މުޙައްމަދު މެއި 4, 2020\nިނިފިނިރެއެއްގެ އަރާމު ނިންޖަކަށްފަހު ލަމްޔާ އެނދުން ހިއްލާލީ ފަތިސްނަމާދުގެ ބަންގީގެ އަޑަށެވެ. އެނދުން ތިރިއަށް ދެފައި ބޭލުމަށްފަހު ފައިވާން ފައިގައި ޖެހުމުން ތެދުވެ ފައިވާނަށް އަރަމުން ހަމަ އެ އެނދުގައި ނިދިފައި އޮތް ކުޑަކުޑަ އައިނީއަށް ލޯތްބާއެކު ބަލައިލިއެވެ. އަދި ގުދުވެ ގައިމަތީއަޅާފައި އޮތް ފޮތިގަނޑު ރަނގަޅުކޮށްލިއެވެ. އެއަށްފަހު ވަނީ ފާޚާނާއަށެވެ.\nލަމްޔާގެ އާދައިގެ މަތިން ދެން މިސްރާބު ޖެހީ ގޭގެ ބެލްކަންޏަށެވެ. ބޭރަށް ނިކުމެ އެކި ރާގުރާގަށް ގޮވަމުން ދެކޮޅަށް އުދުހެމުންދާ ކާޅުތަކަށް ނަޒަރު ހުއްޓާލައިގެން ލަމްޔާއަށް ހުރެވުނީ އިރުކޮޅަކުއެވެ. މަހެއްގެ މެދުތެރެ ކަމުން އިރު އަރަންދެންވެސް ހަނދު ރީއްޗަށް ފެންނަން ހުރެއެވެ. ހުޅަނގުފަރާތުން ފެންނަން ހުރި ބުރުހަމަ ރީތި ހަނދަށް ގެއްލިފައި ލަމްޔާއަށް ހުރެވުނީ ޚިޔާލެއް ފިކުރެއް ނެތިއެވެ.\nއިރުމަތިފަރާތުން އިރު އުދަވަމުން ދިޔައިރު ލަމްޔާ ހުރީ ހެނދުނުގެ ނާސްތާއަށް ރޮށި ފިހުމުގައި އަވަދިނެތިއެވެ. ލަސްވެގެން ހަގަޑި ފަނަރަ ވުމުގެ ކުރިން ސްކޫލަށްދާން ތައްޔާރުވުމާއިގެން ލަމްޔާ އުޅެން ޖެހޭނެއެވެ. އަދި އޭގެ ކުރިން ކުޑަކުޑަ އައިނީ ތެދުކޮށް ބުއްތަށިދޭން ޖެހޭނެއެވެ. އައިނީ އަކީ ގެންގުޅެން ފަސޭހަ ކުއްޖަކަށް ވީތީ ލަމްޔާ އަބަދުވެސް ޝުކުރުކުރެއެވެ.\nއައިނީގެ ބައްޕަ ލަމްޔާ ދޫކޮށް އެހެން އަންހެނަކާއެކު ދިރިއުޅެން ދިޔައިރު ލަމްޔާގެ އުމުރުން ވާނީ އަށްވަރަކަށް މަހެވެ. އޭގެ ފަހުން އައިނީގެ ބައްޕަޔާއެކު ލަމްޔާ ދިރިއުޅެމުން އައި ރަށުން އާބާދީ ބޮޑު މިރަށަށް ލަމްޔާ ހިޖުރަ ކުރީ މިރަށު ސްކޫލުން ޓިޗަރެއްގެ ވަޒީފާވެސް ލިބުމާއެކުއެވެ. ސްކޫލްގައި އުޅޭ ރައްޓެހި ޓީޗަރަކަށް ލިބުނު މި ފްލެޓަށް ލަމްޔާ ބަދަލުވިތާ އަދި މާގިނަ ދުވަހެއް ނުވާނެއެވެ. ލަމްޔާ އާއި އައިނީ އަދި ލަމްޔާގެ ބައްޕައާއެކު ލަމްޔާ އުޅެމުން އަންނަނީ ހަމަ ޖެހޭ ދިރިއުޅުމެކެވެ. ބޭނުންނެތި ދޫކޮށްލާފަދާ މީހަކާ މެދު ހިތާމަކޮށް ނުވިސްނުމަކީ ލަމްޔާގެ އަޒުމެވެ. އެހެންނަމަވެސް ރައްޓެހިވެގެން އެތައް ދުވަހަކު އުޅުމަށްފަހު އެތައް ވަޢުދަކާ ޢަހުދެއް ކުރަމުން ހުޒާމްއާ އެކު ލަމްޔާ ފެށި ޙަޔާތުގެ ދިގު ދަތުރު ކުރުވެ ހުޒާމް ލަމްޔާ ދޫކޮށް ދިޔައީ ކައިވެންޏަށް އެންމެ ތިން އަހަރަށް އޮއްވައެވެ. ކިތަންމެ ނުވިސްނަން ހުއްޓަސް މިހާރުވެސް ހުޒާމްއާ އެކު އެހޭދަ ކުރެވުނު މަދު ދުވަސްކޮޅުގެ މަތިން ލަމްޔާ ހަނދާންވެއެވެ.\n'' މަންމާ! ބުއްތަށި '' ލަމްޔާ ޚިޔާލީވާފަށުން އަތްދޫކޮށްލަން ޖެހުނީ ކަންފަތުގައި ގުގުމާލި އެ ތުއްތުތުއްތު ދަރިފުޅުގެ ލޯބި އަޑުންނެވެ. މިއަދު އައިނީއަށް ގޮވަން ނުޖެހި ހޭލީތީ އުފާކުރަމުން ލަމްޔާ އެނބުރުނީ އައިނީއަށް ބުއްތަށި ހަދާ ދިނުމަށެވެ. އޭގެ ކުރިން ދަރިފުޅު ނަގާ މޭޒުކައިރީ ހުރި ގޮނޑީގައި ދަރިފުޅު ބެއިންދީ ނިކަން ލޯތްބާއެކު މޫނުން ދޮނެއް ވެސް ނަގަމުންނެވެ.\nލަމްޔާއަކީ ގަޑިއަށް ފަރުވާތެރި ، ކަމަށް ކަމޭހިތާ ހީވާގި ޓީޗަރެކެވެ. ސައިން އިންވުމަށްފަހު ފުރަތަމަ ސެމިސްޓަރގެ ދެވަނަ ޓްރެއިންގިއުލަރ މީޓިންއަށް ބޭނުންވާ ބައެއް ލިޔެ ކިޔުންތަކާއެކު ވަންނަން ޖެހޭ ކުލާސްރޫމަށް ލަމްޔާ ވަންއިރު ބެލެނިވެރިންނަށް އަންގާފައި އޮތް ގަޑި ޖެހެން އަދި ދެތިން މިނިޓް ހުއްޓެވެ. އެހެންކަމުން އެ ގަޑީގައި އެ ރޫމް ޝެއަރ ކުރާ އަނެއް ޓީޗަރާ ކުޑަކޮށް ވާހަކަ ދައްކާލަން އިންދާ ފުރަތަމަ ދެތިން ދަރިވަރުންނާ އެކުދިންގެ ބެލެނިވެރިން އައިސް ވަނީ އެކުއެކީގައެވެ.\nފައިނާ ގޮވައިގެން ޓްރެންގިއުލާ މީޓިންއަށް ފަރުހާން އައީ ދައްތަ ކުޑަކޮށް ބަލިވެ އުޅޭތީ ބައްދަލުވުމަށް ގޮސްލަދޭށޭ ބުނުމުންނެވެ. މިގޮތަށް ދައްތަމެން ކައިރީ އައިސް އުޅެލެވެނީ މަދު ފަހަރަކު ކަމުން ދައްތަ ބުނާހާ ކަމެއް ކޮށްދެވޭތޯ ފަރުހާން ބަލައެވެ. އެއްބަނޑު އިތުރު ބަޔަކުވެސް ނުތިބޭތީ އެ ދެބެން ދޭތެރޭ އޮންނަނީ ވަރުގަދަ ގުޅުމެކެވެ.\nބެލެނިވެރިންނާ ދަރިވަރުން އިށީންނަން ބަހައްޓާފައި ހުރި ގޮނޑިބަރީގައި އިށީނދެ ރަނގަޅަށް މާޙައުލަށް ނަޒަރު ހިންގައިލީ މިއީ ފަރުހާންއަށް މުޅިން އާ ކަންތައްތަކަކަށް ވީމައެވެ. ފައިނާއަކީ ގްރޭޑް އަށެއްގައި ކިޔަވާކުއްޖެކެވެ. ވާހަކަ ގިނަ މަޑުން ނީނދެވޭ ކުއްޖެކެވެ. އެވަގުތުވެސް ފައިނާ ދިޔައީ ހުއްޓާނުލާ ވާހަކަ ދައްކަމުންނެވެ. އެހެންނަމަވެސް ފަރުހާންގެ ސަމާލުކަން ދަމައިގަތީ ރީތި ހިތްގައިމު ހުނުމެއްގެ އަޑަށެވެ. ހިތްދަމައިގަންނަ ފަދަ އަސަރެއް އެއަޑުގައި ވިއެވެ. އެހެންކަމުން ފަރުހާންއަށް ބަލައިލެވުނީ ކުރިމަތީ އިން ފައިނާގެ ފިޒިކްސް ޓީޗަރަށެވެ. އެހެންނަމަވެސް އެއިވުނު އަޑު އައީ އެހެން ދިމާއަކުންނެވެ. ފަރުހާންގެ ނަޒަރު ދެން އަމާޒުވީ އެ ކުލާހުގައި ފަރުހާންގެ އަރިމަތީގައި ކަހަލަ ގޮތަކަށް ފަރުހާންއަށް ފުރަގަސް ދީގެން އިށީނދެއިން އަނެއް ޓީޗަރަށެވެ. އޭރު އެ ޓީޗަރ އިނީ ކައިރީގައި އިން ދަރިވަރާއި ވާހަކަދެއްކުމުގައި މަޝްޣޫލުވެގެންނެވެ. ޓީޗަރުގެ ވާހަކައިން އެ ދަރިވަރަކީ ކުލާހުގައި މަޑުން އިނަސް ކިޔަވަން ސަމާލުކަން ނުދޭ ކުއްޖެއްކަން އެނގުނެވެ. އެހެންނަމަވެސް ޓިޗަރ ވާހަކަ ދައްކަމުން ދިޔައިރު އެ އަޑުގައިހުރި އޯގާތެރިކަމާ އަޅާލުމާ ގާތްކަން ފަރުހާންގެ ސިކުނޑީގައި ދިޔައީ ހަރުލަމުންނެވެ. ދަރިވަރެއްގެ ކިޔެވުމާ އަޚުލާގު ރަނގަޅުކުރުމަށް އެ މޭރުމުން އެ ގޮތަށް ޓީޗަރަކު މިހާވަރަށް ވާހަކަ ދެއްކި އަޑު ފަރުހާން މި އެހީ އަލަށެވެ. ފަރުހާނަކީ ވެސް ސްކޫލްދައުރުގައި ގޯސްކޮށް އުޅުނު ކުއްޖަކަށް ނުވިޔަސް މާމޮޅު މޮޅު ނަތީޖާއެއް ނެރެވުނު ކުއްޖެއްނޫނެވެ. އެކަމަކުވެސް ޓީޗަރެއްގެ ފަރާތުން މިފަދަ އޯގާތެރި ބަސްތަކެއް އަޑު އިވުނީ މަދުފަހަރަކުއެވެ.\nއަރިމަތިން އިވެމުންދިޔަ ރީތި ނިސްވާނީ އަޑަށް ގެއްލިފައި އިނދެވުނު ވަރު ފަރުހާންއަށް ރޭކާލީ ފައިނާ ދެތިންފަހަރު ތުއްތުބެއޭ ކިޔައި ގޮވައިލުމުންނެވެ.\nސްކޫލްގެ ކުލާސްރޫމް ތެރެއިން ފަރުހާންއަށް އެ އިވުނު ހިތްގައިމު އަޑާމެދު ފަރުހާންއަށް އިތުރަށް ވިސްނާލެވުނީ އެރޭ ނިދަން އޮށޯތްފަހުންނެވެ. އެ ޚިޔާލު އައިސް ފަރުހާންގެ ސިކުނޑީގައި ވިކައިގަތީ ހަމަ ކުއްލިއަކަށެވެ. އަމިއްލަ މީހާގެ ހުރި މޮޔަކަމާމެދު އެކަނި އޮވެ ވެސް ފަރުހާންއަށް ހީނލެވުނެވެ. އެކަމަކު އެ ހުނުމުގެ އަޑާ ވާހަކަ ދެއްކުމުގައި ހުރި ޖާދުވީބާރު ފަރުހާންއަށް ބާރުފޯރުވަމުން ދިޔައެވެ.\nއެއްހަފުތާއަށް ސްކޫލް ބަންދުވީއެވެ. ދަރިފުޅާއެކު ވަގުތުހޭދަކޮށްލަން ނުވަވަރަކަށް ދުވަސް ލަމްޔާއަށް ލިބުނީތީ ހުރީ އުފާވެފައެވެ. އެހެންކަމުން ފަތިސްނަމާދަށްފަހު ވެސް ލަމްޔާއޮތީ ނުތެދުވެއެވެ. އައިނީގައިގާ ކުޑަގޮތަކަށް ބައްދާލައިގެން އޮތްއިރު ލަމްޔާގެ ސިކުނޑިއަށް އެތައް ހާސް ޚިޔާލެއް އަރާފައިބަމުން ދިޔައެވެ.\nއެހެން އޮއްވާ އަނެއްކާވެސް ލަމްޔާއަށް ނިދުނީއެވެ. ދެން ހޭލެވުނީ ދޮރުފަތުގައި ޓަކިދޭއަޑަށެވެ. އެވާނީ ބައްޕައަށެވެ. ލަމްޔާއަށް ހޭލެވިއްޖެކަން އަންގަން ކޮޓަރީގެ ބޮކި ދިއްލާލިއެވެ. އެވަރުން ދެން ލަމްޔާ ލަހެއް ނުވެ ކޮޓަރިން ނިކުންނާނެކަން ބައްޕައަށް އެނގޭނެއެވެ. އެހެންނަމަވެސް ދެވަނަ ފަހަރުވެސް ބައްޕަ ޓަކި ދިނުމުން ދޮރުހުޅުވާ ބައްޕައަށް މޫނުދައްކައިލިއެވެ.\n'' ދަރިފުޅާ ! ބައްޕަގެ ރައްޓެއްސެއް ވެސް އެބަހުރި! '' ލަމްޔާ ބޯ ޖަހާލުމަށްފަހު ކޮޓަރީގެ ދޮރުލައްޕައިލިއެވެ. ފިނިފެންފޮދަކުން މޫނު ދޮވެލުމަށްފަހު ބުރުގާ އަޅައިގެން ނިކުތީ އާދައިގެމަތިން ބައްޕައަށް ކޮފީ ދިނުމަށެވެ. ހުކުރު ހޮނިހިރު ދެ ދުވަހަކީ ބައްޕަ ފަތިސްނަމާދަށްފަހު ތަންކޮޅެއް ގިނައިރު ހިނގަންދާ ދެ ދުވަހެވެ. އެ ގޮއްސަ ޢާންމުކޮށްވެސް އަންނާނީ ކޮންމެވެސް ރައްޓެއްސެއް ގޮވައިގެންނެވެ. ރައްޓެއްސަކު ހުރި ވާހަކަ ބުނުން އެއީ ބުރުގާ އަޅައިގެން ނިކުންނަން ބައްޕަ ކުރާ އިޝާރާތެކެވެ. އެހެންނޫނީ ލަމްޔާ ގޭތެރެއަކު ބުރުގައެއް ނާޅައެވެ.\nލަމްޔާ ކޮޓަރިން ނިކުމެގެން ބަދިގެ ބަޔާދިމާއަށް ދިޔައިރު ސިޓިންގރޫމުގެ މޭޒުމަތީއޮތް ފޮތެއް ނަގައިގެން ބައްޕަގެ ރަޙުމަތްތެރިޔާ އިނެވެ. ކުޑަގޮތަކަށް އެމީހާއަށް ނަޒަރެއް ދިނުމަށްފަހު ލަމްޔާ އުޅެގަތީ ކޮފީ ގިރާށެވެ. ދެތަށި ކޮފީ ގިރައިގެން އައިސް މޭޒުމަތީ ބެހެއްޓުމުން އެމީހާ ލަމްޔާއަށް ޝުކުރުއަދާކުރީ ފޮތުން ނަޒަރު އެއްފަރާތްކޮށް ކޮފީތައްޓަށް ބަލަހައްޓައިގެން އިނދެއެވެ. އޭރު ލަމްޔާ ފަސް އެނބުރި ދަނީއެވެ.\nލަމްޔާ ހެނދުނުގެ ސައި ހެދުމާއިގެން އުޅުނުއިރު ބައްޕައާއި ބައްޕަގެ ރަޙުމަތްތެރިޔާ ވާހަކަ ދައްކާ އަޑު އިވެއެވެ. ބައްޕަ ކިޔާއެއްޗެއް ލަމްޔާއަށް ސާފުކޮށް އިވުނަސް ދެން ވާހަކަ ދައްކާ މީހާގެ އަޑު މަޑުކަމުން ލަމްޔާއަކަށް ދޭހައެއް ނުވެއެވެ.\nޗުއްޓީގެ ތިންދުވަސް ފާއިތުވެ ދިޔަފަހުން ހަތަރުވަނަ ދުވަހު އައިނީ ވެސް ބައްޕައާއެކު ހެނދުނު ހިނގާލަން ދިޔަ ދުވަހެކެވެ. އެނބުރިއައީ އެ އުމުރުގެ އެހެން ކުއްޖަކު ގޮވައިގެންނެވެ.\n'' މަންމާ ! ބަލާބަލަ ! މިއީ ސާރާ! މަންމައަށް އެނގޭތަ ސާރާ އުޅެނީ އަހަރެމެންގެ ގޭ ކުރިމަތީ މިހިރަ ފްލެޓްގެ މަތީބައިގައޭ! ... ދޯ ސާރާ! '' އައިނީ ހުރީ މިއިން ދުވަހަކުވެސް އުފާ ނުވާވަރަށް އުފާވެފައެވެ.\nކުރަން ހުރި މަސައްކަތް ހުއްޓާލުމަށްފަހު ލަމްޔާ ވެސް އައިސް އައިނީ އާއި ސާރާ އިށީނދެ ތިބި ސޯފާގެ އަނެއްކޮޅުގައި އިށީނދެ ކުދިންނާ ބައިވެރިވެގެން ވާހަކަ ދައްކަން ފެށިއެވެ.\n'' ކޮބާ ސާރާގެ މަންމަ! މަންމަ ހުއްދަ ދީގެންތަ މިގެއަށް ތިއައީ ! ސުވާލުކުރީ ސާރާއާއި ކަމަށްވިޔަސް ދެލޯ ހުރީ ބައްޕަގެ ފަރާތުން ޖަވާބު ހޯދަން އެދިމާއަށެވެ.\n'' ސާރާގެ ބައްޕަ ހުއްދަ ދީގެން އައީ ދޯ ސާރާ! '' ބައްޕަގެ ޖަވާބު އިވުމުން ލަމްޔާ ސާރާގެ އިނގިލީގައި ހިފާ ކުޑަކޮށް ތަޅުވާލަމުން މީ ހާދަ ލޯބި ލޯބި ކުއްޖެއް ދޯ އޭ ބުންޏެވެ. ސާރާ އިސްއުފުލާ ލަމްޔާގެ މޫނަށް ބަލައިލިއިރު އެމޫނުން ލަމްޔާއަށް ފާހަގަ ކުރެވުނީ އެ ތުއްތު ކުއްޖާ ލަމްޔާއާ ގަޔާވެފައި ހުރިވަރެވެ. މައުސޫމު ހިނިތުންވުމެކެވެ. '' ހިނގާ ދެކުދިން ސައިބޯން ، ސާރާ ކޯއްޗެއް ކާނީ ، ކޯންފްލެކްސްތަ ރޮށިތަ! ''\n'' ތިއިން އެކައްޗެއްވެސް ސާރާ ނުކާނެ! '' ގޭގެ ދޮރު ހުޅުވާލާފައި ވަން ދެބައި އުމުރަށްވުރެ ދޮށިހެން ހީވާ އަންހެންމީހާ ލަމްޔާގެ ވާހަކަތަކަށް ޖަވާބުދިން އިރު ހުރީ އެމީހުންނާ ދާދި ގާތަށް އައިސް ހުއްޓިގެންނެވެ.\nލަމްޔާ އެމީހާގެ މޫނަށް ބަލައިލީ ތީ ސާރާގެ ކާކުހޭ އަހާފަދަ ނަޒަރަކުންނެވެ. '' އަހަރެންގެ ނަމަކީ ޚަދީޖާ . ސާރާގެ މާމަ '' ބުނަމުން ޚަދީޖާ ލަމްޔާއާ ދިމާއަށް ސަލާމަށް އަތްދިކޮށްލިއެވެ. '' ލަމްޔާ '' ޚަދީޖާގެ އަތުގައި ހިފަމުން ލަމްޔާވެސް ތަޢާރަފުވެލިއެވެ.\n'' އަހަންނަށް ފެނޭ ލަމްޔާ ސްކޫލަށްދާން ނިކުންނަތަން ކޮންމެ ދުވަހަކު ވެސް . އަހަރެމެން އުޅެނީ ކުރިމަތީ ތިހިރަ ޢިމާރާތުގެ މަތީބައިގައޭ . ލަމްޔާ ބައްޕަ ގޮއްސި ދެ ދުވަހަކު އަހަރެމެންގެއަށް ދޯ ރަޝީދުބެ! '' ލަމްޔާ ބައްޕަޔަށް ދޯދެމުން ޚަދީޖާ ގޭތެރެއަށް ސަމާލުކަންދިނެވެ.\n'' އެހެންތަ ! ބައްޕަ ނުވެސް ބުނޭ . އެހެންވީމަކަ ނޭނގޭނެނު . ހިނގާ މިގެއިން ސައިބޯން! '' ލަމްޔާ ޚަދީޖާއަށް ސަޔަށް ދަޢުވަތުދިނެވެ.\nޚަދީޖާއާއި ލަމްޔާ ކާމޭޒާ ދިމާއަށް ހިނގައިގަތީ އެކުއެކީގައެވެ. '' އައިނީ އެކަނިތަ ހުންނަނީ ! ކޮބާ ލަމްޔާ މަންމަ'' ޚަދީޖާ އަކީވަރަށް އަވަހަށް މީހުންނާ ރައްޓެހިކަން އުފައްދާ ޒާތުގެ މީހެކެވެ. މީހުންގެ ކަންތައްތައް އޮޅުންފިލުވާހިތްވާ މީހެކެވެ.\n''މަންމަ ނިޔާވިތާ މިހާރު މިއީ ތޭރަވަނަ އަހަރު'' އިސްޖަހާލަމުން މޮޅިވެރިއަޑަކުން ލަމްޔާ ޖަވާބު ދިނުމުން ޚަދީޖާއަށް '' އޯހް '' އޭ ބުނެލެވުނެވެ.\n'' އޭގެފަހުން ބައްޕަ މީހަކާ ނީންނަނީތަ !'' ޚަދީޖާގެ އަޑު އިވުމުން ލަމްޔާ އޭނަގެ މޫނަށް ބަލައިލީ ހިތްހަމަ ނުޖެހި ހުރެއެވެ. ކޮންމެ މީހަކު އެހެން އަހާއިރު ހީވަނީ އެއީ ބައްޕަ ކޮންމެހެން ވެސް ކުރަންޖެހޭ ކަމެއްހެއްނެވެ.\nޚަދީޖާގެ ވާހަކައަށް ލަމްޔާ ހިތްހަމަ ނުޖެހުނަސް މޫނުމަތިން އެކަމެއް ނުދައްކައެވެ. މަޑުމަޑުން އާއެކޭ ބުނަމުން ޚަދީޖާއަށް ސައި ހަދަން އުޅެގަތުމުން ޚަދީޖާ ސައި ނުބޯނެ ކަމަށް ބުންޏެވެ. އަދި އިތުރަށް އަހަން ބޭނުން ވަރަށް ގިނަ ސުވާލު ހުއްޓަސް ޚަދީޖާ ދެން އިތުރަކަށް މާގިނަ ވާހަކަ އެއް ނުދައްކައެވެ. ގޭތެރޭގެ ތަރުތީބުކަމާ ސާފުކަމަށް ލަމްޔާއަށް ތަޢުރީފު ކުރަމުން ދަރިފުޅަށް ސައި ތައްޔާރުކުރަން ލަސްވެއްޖެއޭ ބުނަމުން ސާރާގެ އަތުގައި ހިފައިގެން ނިކުންނަން ހިނގައިގަތީ އެހެން ދުވަހަކު ސާރާ ގެންނާނަމޭ ބުނަމުންނެވެ.\nގޭގެ ސިޓިންގރޫމުގެ ދޮރުމަތީ ހުއްޓިހުރެ އައިނީ ވެސް އެގެއަށް ކުޅެން ފޮނުވާށޭ ޚަދީޖާ ބުނިއަޑަށް ލަމްޔާ ދޮންނަން ހުރި ތަށި ސިންކު މަތީ ބެހެއްޓުމަށްފަހު އެނބުރި ޚަދީޖާ ގާތަށް އައެވެ.\n'' އަޅުގަނޑުގެ ދަރިފުޅު އެއްވެސް ބޭރު ގެއަކަށް ނުފޮނުވަން.


ގޮސިޕް: ފައިސާ އެއް މެލްކޮމް އެއް ނޫން، ވިލިއަން ބަހައްޓާ!\nމެލްކޮމް (ކ) އަދި ވިލިއަން. ބްރެޒިލްގެ މި ދެކުޅުންތެރިން ބަދަލުކުރަން ބާސެލޯނާއިން ބޭނުންވޭ\nބްރެޒިލް މިޑްފީލްޑަރު ވިލިއަން ހޯދަން ބާސެލޯނާއިން ކުރި ބިޑަށް އިނގިރޭސި ކްލަބް ޗެލްސީން ނޫނެކޭ ބުނެފިއެވެ. ދި ޓެލެގްރާފް ނޫހުން ރިޕޯޓު ކޮށްފައިވާ ގޮތުގައި ބާސެލޯނާއިން ވަނީ އުމުރުން 30 އަހަރުގެ ވިލިއަން ގެންދަން ޗެލްސީ އަށް ގާތްގަނޑަކަށް 50 މިލިއަން ޕައުންޑް ހުށަހަޅައިފައެވެ. 50 މިލިއަނާ އެކު ބާސެލޯނާ އަށް މި ސީޒަނުގައި ގެންދިޔަ 21 އަހަރުގެ ބްރެޒިލްގެ މެލްކޮމް ދޭންވެސް އެޓީމުން އޮތީ ތައްޔާރަށެވެ. އެކަމަކު ރިޕޯޓުތައް ބުނާގޮތުން ފައިސާ އާއި މެލްކޮމް ދިނަސް ޗެލްސީން ވިލިއަން ދޫކޮށްލާކަށް ބޭނުމެއް ނުވެއެވެ.\nޗެލްސީ އާއެކު ވިލިއަން ހަދައިފައިވާ ކޮންޓްރެކްޓް ގައި ބާކީ އޮތީ 18 މަސް ދުވަހުއެވެ. އެޓީމުގެ ކޯޗު މައުރީޒިއޯ ސާރީގެ ޕްލޭގައި ވިލިއަން އަކީ ފުރަތަމަ އެގާރައިން ގަވައިދުން ޖާގަ ހޯދާ ކުޅުންތެރިއެކެވެ. ބާސެލޯނާއިން ވަނީ މީގެ ކުރިންވެސް ވިލިއަން ގެންދަން ތަކުރާރުކޮށް މަސައްކަތް ކޮށްފައެވެ.\nވިލިއަންގެ ބަދަލެއްގެ ގޮތުން 38 މިލިއަން ޕައުންޑަށް ފްރާންސްގެ ބޯޑޯ އިން ގެނައި މެލްކޮމް ދޫކޮށްލަން ބާސެލޯނާއިން ބޭނުންވަނީ ފުރަތަމަ އެގާރައިން އޭނާއަށް ފުރުސަތު ނުލިބޭތީ އެވެ. ބާސާގެ ޖާޒީގައި މެލްކޮމް މި ސީޒަނުގައި ކުޅެފައިވަނީ 363 މިނެޓެވެ. މެލްކޮމް ބާސެލޯނާ އަށް ބަދަލުވީ އިޓަލީގެ ރޯމާއިން އޭނާގެ ސޮއި ހޯދަން ވަރަށް ގާތަށް ގޮސްފައިވަނިކޮށެވެ. ޗެލްސީން ވިލިއަން އާއި މެލްކޮޕް ބަދަލު ނުކުރިޔަސް ރިޕޯޓުތައް ބުނާގޮތުން ޖެނުއަރީ ޓްރާންސްފާގައި ބާސެލޯނާއިން މަސައްކަތް ކުރަނީ މެލްކޮމް ދޫކޮށްލާށެވެ.\nބާސެލޯނާއިން ވިލިއަން ގެންދަން މަސައްކަތް ކުރާއިރު ޗެލްސީއަށް ކުޅޭ އިނގިރޭސިވިލާތުގެ އުމުރުން 18 އަހަރުގެ ކަލުމް ހުޑްސަން އޮޑޯއީ ގެންދަން ޖަރުމަނުގެ ބަޔާން މިއުނިކުން ދަނީ ތަކުރާރުކޮށް މަސައްކަތް ކުރަމުންނެވެ. ޗެލްސީގެ ދެ ކުޅުންތެރިންނަށް ބާސެލޯނާ އާއި ބަޔާނުން ފާރަލާއިރު އެ ކްލަބުން އަންނަނީ ފޯވާޑެއް ހޯދުމުގެ މަސައްކަތް ކުރަމުންނެވެ.\nލަނޑު ޖެހުމުގެ މައްސަލަތައް ޗެލްސީ އަށް ދިމާވެފައިވާތީ އެޓީމުން ގެންނަން އެންމެ ޝައުގުވެރިވަނީ ޔުވެންޓަސްގެ ލޯނެއްގެ ދަށުން އޭސީ މިލާނަށް ކުޅޭ 31 އަހަރުގެ ފޯވާޑް ގޮންޒާލޯ ހިގުއައިން އަށެވެ. ރިޕޯޓުތައް ބުނާގޮތުން ޗެލްސީން މިހާރު މަސައްކަތް ކުރަނީ ލޯނު އެއްބަސްވުމެއްގެ ދަށުން މި ސީޒަން ނިމެންދެން ހިގުއައިން ގެންނާށެވެ. އެކަމަކު ޔުވެންޓަސް އިން ބޭނުންވަނީ ދާއިމީކޮށް ޗެލްސީ އަށް ހިގުއައިން ދޫކޮށްލުމަށެވެ.\nބާސެލޯނާ, ވިލިއަން, މެލްކޮމް, ޗެލްސީ


Maadhamaa akee Fitr Eid dhuvas kamah kanda alhaifi | Mihaaru\nއީދު މުބާރަކު، މާދަމާ އަކީ ފިތުރު އީދު\nހަނދު ސާބިތު ކުރުމުގެ ބައްދަލުވުމުގައި އިސްލާމިކް މިނިސްޓަރު ޒާހިރު ބައިވެރިވެ ވަޑައިގަންނަވަނީ: މާދަމާއަކީ ފިތުރު އީދު ދުވަސް ކަމަށް ވަނީ ކަނޑައަޅާފައި -- މިހާރު ފޮޓޯ/ހުސައިން ވަހީދު\n03 ޖޫން 2019 - 21:59\nމާދަމާ އަކީ މި އަހަރުގެ ފިތުރު އީދު ދުވަސް ކަމަށް އިސްލާމިކް މިނިސްޓްރީން މިރޭ ކަނޑައަޅައިފި އެވެ.\nހަނދު ސާބިތުކުރަން މިރޭ އިސްލާމީ މަރުކަޒުގައި ބޭއްވި ބައްދަލުވުމަށް ފަހު އިއްވި ބަޔާނުގައި ވަނީ އިސްލާމީ ބައެއް ގައުމުތަކަށް މިރޭ ހަނދު ފެނިފައިވާތީ އާއި ރާއްޖޭގައި މިހާތަނަށް ވެސް އަމަލުކުރާ އުސޫލުގެ މަތިން މާދަމާ އަކީ މި އަހަރުގެ ފިތުރު އީދު ދުވަސް ކަމަށް ކަނޑައެޅީ ކަމަށެވެ.\nމާދަކާ އަކީ ފިތުރު އީދު ކަމަށް އެންމެ ފުރަތަމަ ކަނޑައެޅި ގައުމުތަކުގެ ތެރޭގައި ސައުދީ އަރަބިއްޔާ ހިމެނެ އެވެ. އެ ގައުމުން އެގޮތަށް ކަނޑައެޅީ ހަނދު ފެނިގެން ރިޕޯޓްކުރުމާ އެކުގަ އެވެ.\nއިސްލާމީ ގިނަ ގައުމުތަކަށް މިރޭ ހަނދު ފެންނާނެ ކަމަށް، ފަލަކީ ހިސާބުތަކުން ދައްކަ އެވެ. އެގޮތުން ގިނަ ގައުމުތަކަށް މިއަދު ހަނދު އޮއްސެނީ އިރު އޮއްސުމަށް ފަހު އެވެ. އެހެންކަމުން އުޑުމަތި ސާފު ނަމަ ހަނދު ފެނުމުގެ ފުރުސަތު އޮންނާނެ އެވެ.\nFalakee gothun miadhu roadhamas nimi, maadhamaa akee Eid\nއަބަދުވެސް ކަން ވަމުން އަންނަ ގޮތަށް ބަލާއިރު ހުރިހާ އިސްލާމީ ގައުމަކުން މާދަމާ އީދެއް ނުކުރެ އެވެ. އެގޮތުން ބައެއް ގައުމުތަކުން މިހާރު ވެސް ކަނޑައަޅާފައި ވަނީ ފިތުރު އީދަކީ ބުދަ ދުވަސް ކަމަށެވެ.\nމި އަހަރުގެ އީދު ބަންދު މާދަމާ އިން ފެށިގެން އަންނަ ހޮނިހިރުދުވަހަށް ދެމިގެންދާނެ އެވެ. އެކަމަކު އީދު ޗުއްޓީއަށް މޫސުމީ ބުރުލެއް އަރާނެކަމުގެ ކުލަވަރު މިހާރު ވެސް ފެނެ އެވެ. މެޓުން ލަފާކުރާ ގޮތުގައި ކުރިއަށް އޮތް ތިން ދުވަހު ރާއްޖޭގެ ބޮޑު ބަޔަކަށް ވިއްސާރަކުރާނެ އެވެ.\nމާލެއަށް މިއަދު ހަވީރު ވަނީ ވިއްސާރަކުރަން ފަށައިފަ އެވެ. އަދި ދެކުނުގެ އަތޮޅުތަކަށް މިދިއަ ދުވަސްތަކުގައި ވަރަށް ބޯކޮށް ވާރޭ ވެހުނެވެ.\nMoosun goasve fen Eid akah vedhaane\nއެކަމަކު ޗުއްޓީއަށް ގެސްޓްހައުސްތަކާއި ބައެއް ރިސޯޓްތަކުން ގިނަ އަދަދެއްގެ ބަޔަކު ވަނީ ބުކިން ހަދައިފަ އެވެ. އެގޮތުން މާލެއާ ކައިރި ރަށްރަށުގެ ގެސްޓްހައުސްތައް އީދު ބަންދުގައި ފުރިފައިވާ ކަމަށް، ބައެއް ފަރާތްތަކުން ބުނެ އެވެ.\nމާދަމާ މާލޭގައި އީދުގެ ބޮޑު ޖަމާއަތުގައި އީދު ނަމާދުކުރުން އޮންނާނީ ސްޓޭޑިއަމް ސަރަހައްދުގަ އެވެ. އެކަމަކު އަދި ދައްކާ ގޮތުން ވިއްސާރައިގެ އަސަރުތައް ކެނޑިގެންނެއް ނުދެ އެވެ.\nއީދު އިސްލާމް އިސްލާމިކް މިނިސްޓްރީ ފިތުރު އީދު\nއީދު މުބާރިކް. މިފަދަ މުހިއްމުކަމެއް އިއްލާން ކުރުމުގެ ރަސްމިއްޔާތު މިގައުމުގެ ރަސްމީ ޓީވީން ވަގުތުން ނުދެއްކުމަކީ ވަރަށް ހިތާމަ ހުރިކަމެއް.\nޜޯދަމަސް ނިމިގެން އަންނާނީ ފިތުރު އީދުކަން އިނގޭ\nފަލަކީ ހިސާބު ބެލުމެއް ނޯވޭ އިސްލާމް ދީނަކު\nމިހާރު ނޫހުގެ ހުރިހާ މުވައްޒަސުންނަށާ އާއްމުކޮށް ހުރިހާ މުސްލިމުނަށް މި ފިތުރުޢީދުގެ ހެޔޮއެދުމާ މުބާރިކުބާދު ދަންނަވަން\nއިދު މުބާރަކު.. ރައީސް ނަޝީދުއަށް.... އަދި ދިވެހި ރާއްޖޭގެ ރަށްޔަތުންނަށް....... އަދި ނައިބް ރައީސް އިބްއަށްވެސް\nދެން ކަޑަ ވރަށް\nتقبل الله منا ومنكم عيد مبارك


އެމްޑީޕީ ޖަގަހައިގައިވެސް ޔޫރޯބެލުމުގެ އިންތިޒާމް ހަމަޖެހިފައި | Landhooinfo\nއެމްޑީޕީ ޖަގަހައިގައިވެސް ޔޫރޯބެލުމުގެ އިންތިޒާމް ހަމަޖެހިފައި\nލަންދޫ އެމްޑީޕީ ގޮފީގެ ފަރާތުން ދާދިފަހުން ލަންދޫގައި ތައްޔާރުކުރި އެޕާރޓީގެ ޖަގަނހައިގައިވެސް މިފަހަރުގެ ޔޫރޯ ބެލުމުގެ އިންތިޒާމް ހަމަޖެހި ފައިވާކަމަށް ލަންދޫ އެމްޑީޕީގޮފިން ބުނެފިއެވެ. އެފަރާތުން މަޢުލޫމާތު ދެއްވި ގޮތުގައި އެމްޑީޕީގެ ގިނަ އަދަދެއްގެ މެމްބަރުން ޔޫރޯގެ މެޗްތައް ވަގުތުން ބޮޑުސްކްރީނުގައި ބެލުމަށްޓަކައި އެތަނަށް ހާޒިރުވަމުން ގެންދެއެވެ.\nއެމްޑީޕީ ޖަގަހައިގައި ޔޫރޯ ބެލުމުގެ އިންތިޒާމް ހަމަޖެއްސި އިރު ލަންދޫގެ ޒުވާނުންވަނީ ހުރިހާ ޒުވާނުން އެއްތާކުތިބެ ޖޯޝާއި ފޯރީގައި ޔޫރޯގެ މެޗްތައް ބެލުމަށްޓަކައި ރަށުގެ ބޮޑުމަގުގައި ސްކްރީން ހަރުކޮށް ޓެންޓެއް ހަދާފައެވެ. މަޢުލޫމާތު ލިބިފައިވާ ގޮތުގައި ގިނައަދަދެއްގެ ޒުވާނުން ޔޫރޯގެ މެޗްތައް ވަގުތުން ބެލުމަށްޓަކައި މިތަނަސް ހާޒިރުވަމުން ގެންދެއެވެ. އަދި ހަމަ މިއާއިއެކު ގްރޫޕްތަކުން ބައެއްކަހަލަ މުނިފޫހިފިލުވުމުގެ އައިޓަމްތައްވެސް ހުށައަޅައި ދެމުން ގެންނެއެވެ.\nމިފަހަކަށް އައިސް ލަންދޫ އެމްޑީޕީގޮފިން އަންނަނީ ރަށުގެ ރައްޔިތުންނަށް ފައިދާހުރި އެތައްއެތައް ކަންތައްތަކެއް ކުރަމުންނެވެ. މިގޮތުން މިހާރު ރަށުގައި އަލަށް ހަދަމުން ގެންދާ މަގުހެދުމުގެ މަސައްކަތުގައިވެސް އެމްޑީޕީއަށް ނިސްބަތްވެ ލައްވާ ގިނަ އަދަދެއްގެ މެމްބަރުން ފެނިގެން ދެއެވެ.


Bayaku Raees Nasheed Ah Hamalaa Dheefi Kamah Nihad Vidhaalhu Vehje - Vaguthu\nވެރިކަންކުރާ ކޯލިޝަންގެ މައި ޕާޓީ، މޯލްޑިވިއަން ޑިމޮކްރެޓިކް ޕާޓީ (އެމްޑީޕީ) ގެ ރައީސް އަދި ރައްޔިތުންގެ މަޖިލީހުގެ ރައީސް މުޙައްމަދު ނަޝީދަށް ބަޔަކު ޙަމަލާދީފި ކަމަށް އައްޑޫ ސިޓީ ފޭދޫ ދާއިރާގެ މެމްބަރު މުޙައްމަދު ނިހާދު ވިދާޅުވެއްޖެ އެވެ.\nނިހާދު މިގޮތަށް ވިދާޅުވެފައި ވަނީ މިއަދު ކުރެއްވި ޓްވީޓެއްގައެވެ. އެ ޓްވީޓުގައި އޭނާ ވިދާޅުވީ ރައީސް ނަޝީދަށް ޙަމަލާ ދީފައި ވަނީ މާލެގެ އިންތިޚާބީ މޭޔަރު، ޑރ. މުޙައްމަދު މުއިއްޒުގެ "އޯޑަރަށް" ކަމަށާއި މި މައްސަލަ ހަރުކަށި އިބާރާތުން ކުށްވެރިކުރާ ކަމަށެވެ.\nރައީސް ނަޝީދަށް ބަޔަކު ޙަމަލާ ދީފައިވާ ކަމަށް ނިހާދު ވިދާޅުވިނަމަވެސް އެފަދަ މަޢުލޫމާތެއް އެމަނިކުފާނުގެ ފަރާތުން އަދި ހާމައެއް ނުކުރެއެވެ. އަދި އެފަދަ ކަމެއް ހިނގައިގެން އުޅޭކަމުގެ މަޢުލޫމާތެއް އެއްވެސް މަސްދަރަކުންވެސް މިހާތަނަށް ލިބިފައެއް ނުވެއެވެ. އެހެންކަމުން ރައީސް ނަޝީދަށް ޙަމަލާ ދީފިކަމަށް ވިދާޅުވެ ނިހާދު ޚަބަރު ފެތުރާ ސަބަބެއް އަދި ސާފެއް ނުވެއެވެ.\nނިހާދު ކުރެއްވި ޓްވީޓު ގައި ރައީސް ނަޝީދަށް ބަޔަކު ޙަމަލާ ދިން ކަމަށް ވިދާޅުވިއިރު، އިއްޔެ އިލެކްޝަންސް ކޮމިޝަންގެ އިންތިޚާބީ މަރުކަޒުގައި ދެޕާޓީގެ މެމްބަރުންގެ މެދުގައި ހަމަނުޖެހުން ހިނގާފައި ވެއެވެ. މި ހަމަނުޖެހުންނ ހިނގީ އެ އިންތިޚާބީ މަރުކަޒުގައި ވޯޓު އަލުން ގުނުމުގެ މަސައްކަތް ކުރަމުންދާ ކަމުގެ ޚަބަރު ލިބުމުން އިދިކޮޅު ޕީޕީއެމް-ޕީއެންސީގެ ޢާންމު މެމްބަރުން ގޮސް ތިއްބައި އެ ސަރަޙައްދަށް އެމްޑީޕީގެ ސަޕޯޓަރުން ދިއުމުންނެވެ.\nއެމްޑީޕީގެ ސަޕޯޓަރުން އެ ސަރަޙައްދަށް ދިޔުމުން ހަމަނުޖެހުން ބޮޑުވެފައި ވަނިކޮށް ރައީސް ނަޝީދު ހިމެނިވަޑައިގަންނަވާ ގޮތަށް އެމްޑީޕީގެ އިސްވެރިން އެތަނަށް ވަޑައިގެންނެވިއެވެ. މިކަމުގެ ސަބަބުން އެ ސަރަޙައްދުގެ މަސްރަހު އިތުރަށް ހޫނުވިއެވެ. ފަހުން ނަޝީދާއި އެމްޑީޕީގެ ސަޕޯޓަރުން އެ ސަރަޙައްދު ދޫކޮށް ދިޔަތާ ގިނައިރެއް ނުވެ، ޕީޕީއެމް-ޕީއެންސީ ގެ ސަޕޯޓަރުން އެތަނުން ބޭރުކޮށްފައި ވަނީ ފުލުހުން ބާރުގެ ބޭނުންކޮށްގެންނެވެ.\nއިއްޔެ ވޯޓު މަރުކަޒު ކައިރީގައި އިދިކޮޅު ފަރާތްތަކުން ތިއްބައި އެމްޑީޕީ ސަޕޯޓަރުން ދިއުމުން މަސްލަހަތު ގޯސްވެފައި ވަނިކޮށް އެ ސަރަޙައްދަށް ނަޝީދު ވަޑައިގަތްގަތުމާއި ގުޅޭގޮތުން އެމަނިކުފާނު ފަހުން ވިދާޅުވީ، އެތަނަށް ދިޔައީ ޕީއެންސީގެ ރައީސް އަބްދުއްރަޙީމް އަބްދުﷲ އާއި އިދިކޮޅު ސަޕޯޓަރުން އެތަނުން ނެރެން ކަމަށެވެ.\nއެމްޑީޕީގެ އިސް ބޭފުޅުންނާއި ޕާޓީގެ ސަޕޯޓަރުން އިންތިޚާބީ މަރުކަޒަށް އެއްވީ އިދިކޮޅު ފަރާތްތައް އެތަނުން ބޭރުކުރަން ކަމަށް ނަޝީދު ވިދާޅުވިނަމަވެސް އެފަދަ އެއްވެސް ހައިސިއްޔަތެއް އެމްޑީޕީއަށް ލިބިގެންވާކަމެއް މިހާތަނަށް އެނގިފައެއް ނުވެއެވެ.\nއިންތިހާބީ މަރުކަޒަށް ސިޔާސީ ޕާޓީތަކަކާއި އަމިއްލަ ކެންޑިޑޭޓުންގެ މަންދޫބުންނާއި އޮބްޒާވަރުންނާއި މޮނިޓަރުން ތިބި އިރު، އެމީހުން އެތަނަށް ދިޔައީ އިލެކްޝަންސް ކޮމިޝަންގެ އެންގުމަކަށެވެ. އެއީ ވޯޓު ފޮށިތަކެއް އަލުން ގުނަން ނިންމުމުން ކަމަށް އިދިކޮޅު ފަރާތްތަކުން ބުނެއެވެ.\nއޭޕްރީލް 14, 2021 16:52\nމުޢިއްޒުގެ އަގު ވައްޓާލަން ބޭކާރު އަނގަ ނުތަޅުވާ ހުރޭ. މުޢިއްޒަކީ ތިޔަ ހީކުރާފަދަ ބޭފުޅެއް ނޫން.\nނިހާދު ކަލޭތީ ބޯހަަމަޖެހޭ މީހެއްތަ؟\nއޭޕްރީލް 14, 2021 17:44\nނިހާދު ކަލޭ އަނގަ މައިތިރިކޮށްގެން ހުރޭ އަދި މުއިއްޒާ ނުފޮށޭތި!! ދޮގު އިލްޒާމް މުއިއްޒަށް ނުކުރާތި!! ކަލޭ ހަނދާން އެބަހުރިތަ މީގެ ކުރިން އައްޑޫ ފޭދޫ ދާއިރާގެ މެމްބަރަކަށް ހުރި އަލްހާން ފަހުމީ މަތިން!! ހެންވޭރު ކެފޭއެއްގައި ހުއްޓާ ކަންވިގޮތް ހަނދާން އެބަހުރިތަ؟\nއޭޕްރީލް 15, 2021 03:09\nއޭޕްރީލް 14, 2021 16:54\nމުޢިއްޒަކީ ތިޔަ ހީކުރާ ވަރަށްވުރެ އަޚްލާޤު ރަގަޅު މީހެއް.\nއޭޕްރީލް 14, 2021 16:56\nމިބަރަކާތްތެރިދުވަސްތަކުގަވެސް ދޫ ރައްކާތެރިކުރާކަށްނުވޭތޯ؟ ދޮގުހެދުމާ އާޑަފުރައްސާރަކުރުމުގައި ވަގުތުހޭދަނުކޮށް ކިތަންމެކުޑަނަމަވެސް ހެޔޮކަމެއް ނުވަތަ ހެޔޮބަހެއްބުނެވޭތޯ ގަދައަޅާމަސައްކަތްކުރާށެވެ. ބާއްޖަވެރިކަންއޮތީއެގޮތުންނެވެ.\nއޭޕްރީލް 14, 2021 16:58\nމީ އެއްކަލަ ކޮށިން ނިކުމެގެން އުޅޭ އެއްޗެއް\nއޭޕްރީލް 14, 2021 16:59\nފޭދޫމީހާ އާ މެދު ހިތާމަކުރަން. އެމީހާ އަކީ ޚުދު އެމީހާގެ އަމިއްލަ ބުއްދިން ވިސްނާލުމުގެ މިނިވަންކަންވެސް ލިބިފައިނުވާ ދެރަ ނިކަމެތި އަޅުކުއްޖެއް. ތާކުންތާކު ނުޖެހޭ ސިޔާސީއެއްގެ އަޅެއް.\nއޭޕްރީލް 14, 2021 17:04\nކަލޭ ކެރެންޏާ މަޖިލީހުގައި ނައިފަރު ދާއިރާ މެމްބަރަށް ހަމަލާދިންވާހަކަ ދައްކަބަލަ ، އެހެރީ ވީޑިއޯތައް ، ފިތުނަފަސާދަ\nއޭޕްރީލް 14, 2021 17:11\nމީ ހަމަ އެމްޑީޕީގެ ވެރިން ރާވައިގެން އެމްޑީޕީ އަށާ ކެނެރީ އަށް ހަމްދަރުދީ ހޯދަން ޖައްސާ ސްޓަންޓް ތައް . ކެނެރީމެންގެ ވިސްނުން މިހާރު ދިވެހިން ދަސްކޮށްފި. . ޔާމީނު ޙުކުމް ކޮށްފައި ޖަލައްލީމާ ޕީޕީއެމް މީހުން ނުކުރި ކަމެއް. މުޢިއްޒު މޭޔަރަކަށް ހޮވުނީމަތަ ކުރަންވީ ؟ ކެނެރީ މެންގެ ބޯ ކޮބައިތަ؟\nއޭޕްރީލް 14, 2021 17:20\nބިރުވެރި ހުވަފެނެއް. ވެރިކަމުގެ ބާރުތައް ގެލެން އުޅޭކަމުގެ ނިޝާނެއް. އަހަރެމެން ރައީސަކު ހޮވީމަ އެވެރިކަން ހެޔޮކޮށް ކުރިޔަ ނުދޭން އުޅެންޏާ އެކަހަލަ ހުވަފެން ފެންނާނެ\nއޭޕްރީލް 14, 2021 17:30\nކޮބައިތަ ތިއުޅޭ ސެކިއުރިޓީންގެ ފައުޖު. ވަށައިގެން 70 ފާރަވެރިން ލައިގެން އުޅޭ މީހެއްގެ ގައިގައި މީހަކަށް އިނގިލިކުރިވެސް ޖައްސާލެވޭނެތަ. ވޯޓުން ތަޅާ ބަލިކުރީމާ މީހުންގެ ހަމްދަރުދީ ހޯދަންވެގެން އަނެއްކާ އަނެއް ދޮގުވާހަކަތައް ދައްކަންފެށީ. ތިކަލަހަ ދެކޮޅުނުޖެހޭ ވާހަކަ ގަބޫލުކުރާނީ މިހާރު މޮޔަގެރީގެ ބަލިޖެހިފައި ރީނދޫވެފައި ތިބޭ މީހުން އެކަނި.\nބަޔަކު ނަޝީދަށް ހަމަލަ ދިނިއްޔާ ދިނީ ނިހާދުގެ އޯޑަރަށް. ކޮންމެހެން އެހެންމީހުންގެ ބޮލުގަ އަޅުވާނެކަމެއްނެތް.\nއޭޕްރީލް 14, 2021 18:13\nއިންތިޚާބު ނިމިއްޖެ. ބަލިވެއްޖެ. ލަދުގަނެއްޖެ. ރޮވިއްޖެ. ކުއްލިއަކަށް ބިއްލޫރިގަނޑެއް ތެޅިއްޖެ. ކުއްލިއަކަށް ހަމަލާ ދެވިއްޖެ. މީ އަޖާއިބުން ފުރިގެންވާ ކަންތައްތަކެއް ހިނގާ ދުވަސްވަރެއްތާ! ކުއްލިއަކަށް ބޮޑު ހުޅެއް ޖަހައި ތަންތަން އަންދާނުލައިފިއްޔާ އެއީ ނަސީބެއް.\nއޭޕްރީލް 14, 2021 18:33\nއެބޭނުމަށް ދޯ އޭނަ އެތަނަކަށް ގޮސް ވަދެގަތީކީ\nއޭޕްރީލް 14, 2021 18:36\nފާސިގަކު ހަބަރަކާއިގެން އަތުވެއްޖެ ނަމަ އޭގެ ތެދު ދޮގު ބަލަން އޮންނަނީ\nއޭޕްރީލް 14, 2021 18:57\nވަރައްވެސް ފުރިހަމަ ވާހަކައެއް. މާލެ އަދި ބޮޑުސިޓީ ތަކުން ނަސޯދުއަށް ނޫނެކޭ ބުނުން އެއީ ވަރައް ބޮޑު ހަމަލާއެއް\nއޭޕްރީލް 14, 2021 19:01\nމިމީހާ ހަމަތަ މިކަހަލަ މަސްވަރެއްގައި ދޮގު ހަދާމީހާ އެހެން މަސްމަހު ދޮގުހަދާނެ ވަރު ވިސްނާ\nނިހާދު ކަލޭމެން ހަދާ ދޮގު ބިދޭނީހަމަ ކަލޭމެންގެ ބޮލަށް! ކަލޭކަހަ ގޮތެއްނެތް މީހެއްނޫން މުއިއްޒުއަކީ! މީހުންނަށް ހަމަލާދޭނީ އެންޑީޕީގެ ހަރުކަށި ފިކުރުގެ މީހުން އޮޅިގެން ނޫޅުއްވާ ފުލުހުންނާ ތަޅަން ކުދިންނެރެން މާރީޔާއަށް ގޮވާހެދީ ތިޔަ ލާދީ ނަޝީދު ކަލެއަކީވެސް ހަރުކަށި ފިކުރުގެ މީހެއް އެކަންއެގެނީ މެންބަރު ސިޔާމު މަޖިލިހުން ނެރެންވެގެން މަޖިލިހުގައި ހަމަނުޖެހުން އެންޑީއަށް ނިސބަތްވާ މެންބަރުން ހިންގި ދުވަހު!\nއޭޕްރީލް 14, 2021 19:15\nނަޝީދައް ބަޔަކައް ހަމާލާދިނުން ކުއްވެރި ކުރަން އެކަމަކު ނަޝީދައް އަނިޔާއެއްވިނަމަ އުފާކުރަން.\nއޭޕްރީލް 15, 2021 03:11\nއޭޕްރީލް 14, 2021 20:15\nނަޝީދު އެއީ ދިވެހިން މިހާރު ބަލާގަންނަ މީހެއްނޫން ، ޖުމްހޫރީ މައިދާނުގައި އެކަނި އިނަސް އޭނަގާތަށްދާނެ މީހަކު މިހާރަކުނެތް ، ސޮރީ\nއޭޕްރީލް 14, 2021 20:27\nނިހާދު ހަމަ ހޭގައި ހުރެ ވާހަކަދައްކާ! ފޭދޫ ކައުންސިލްގެ ދެ ގޮނޑި ގެއްލިއްޖެ. ނިހާދު މަސައްކަތްކުރީ އެމްޑީޕީ ކެންޑިޑޭޓުންނާ ދެކޮޅަށް. ޖާބިރު ކައިރީ ގުލާނު ކުރަން އުޅުނޭ ކިޔާފައި ނިހާދު ކޮންމެހެން ޖާބިރު ހެދެން އުޅޭނެކަމެއްނެތް.\nއޭޕްރީލް 14, 2021 20:28\nއޭޕްރީލް 15, 2021 00:37\nރައީސްނަޝީދައް ހަމަލާދިނީ ތުޅާދޫދާއިރާމެމްބަރު ނޫންބާރަށުތެރޭގަކިޔާގޮތުން އޭނާއަކީ ނަޝީދުއައް ވަރައް ބޮޑެތި އަނިޔާކުރަުންދާމީހެކޯ\nއޭޕްރީލް 14, 2021 20:33\nހާދަ ނުބައި މީހެކޭމީދޯ؟\nމުޢިއްޒުއަކީ ކަލެއާ ކަލޭގެ ސާހިބުމީހާ ކަހަލަ ގުންޑާއެއް ނޫނޭ!\nއޭޕްރީލް 14, 2021 20:38\nމިލިޓަރީންގެ މަސައްކަތާއި ޕޮލިސްގެ މަސައްކަތް މޑޕގެ\nއިސްމީހުން ކުރާގޮތަށް ހަމަޖެހުނުގޮތެއް ސާ ފްވާން\nޖެހެއެވެ އަމިއްލަ އަމިއްލައަށް ދައުލަތުގެ މުއައްސަސާތަކުގެ\nމެންޑޭޓްގައި ހުރި ޒިއްމާތަށް ނެގުމަކީ މިހާރުން މިހާރަށް\nތަހްގީގު ހިންގައި ބަލަންޖެހޭ މައްސަލައެކެވެ.\nއޭޕްރީލް 14, 2021 21:17\nކެނެރީއަށް ހިތްވަރދޭން ކަލޭހިންގި ބޮޑުޖަރީމާއެއް ކަލެޔަށް މިބަރަކާތްތެރި މަށްސަރުވެސް މާރާމާރީ ހިންގަން ރާވަންކެރުނީތީ ހިތާމަކުރަން.\nތިޔަ ނަސީދު މައިތިރި ކުރާނި އެމްޑިޕީ މީހުން. އެމީހުނަށް އެގޭ ރިޒްވާނަށް ވީގޮތް އެމީހުނަށް ފެނެ އަފްރަސީމަށް ހެދިގޮތް.\nއޭޕްރީލް 14, 2021 22:41\nއަނެއްރާއްޖޭގައި އުޅޭ މީހުންނަށް ތިޔަކަން އެނގޭނި ދިވެހިރާއްޖޭހައި އުޅޭ ބަޔަކަށް އެނގޭ ކަމެއްނޫން ނިހާދުމެން އުޅެނީ އަނެއްރާއްޖޭގައި\nއޭޕްރީލް 15, 2021 00:12\nނަސީދަށް ހަމަލާދިނީ ނިހާދު.\nއޭޕްރީލް 15, 2021 02:58\nނިހާދުގެ އާއިލާއައް ބުނެލަން މީނާދެޖެ ލޯބިވަންޏާ މީނާ މިކަަހަލަ ދޮގުވާހަކަ ދެއްކިޔަނުދީ ބޮނޑިއެއްލިނުނީ މާ މާ ތާހިރެއްނުވާނެ. މީވަރައްވާހަކަ..\nއޭޕްރީލް 15, 2021 06:12\nމަޖިލިސް މެންބަރަކުވެސް ދޮގެއް ހަދައިފިނަމަ އެކަންބަލާ ފިޔަވަޅު އަޅަންޖެހޭނެ. މަޖިލީހުގެ ކަރާމަތް ގެއްލޭތީ ސަސްޕެންޑްވެސް ކުރަންވާނެ.\nއޭޕްރީލް 15, 2021 11:05\nކޮބާތޯމަސްސަލަޔަކީ ތީނަޔަކާހުރެ މިގައުމުގަ ދިރިއުޅެން އުދަގޫވެގެން މިތިބައުޅެނީ


ސާފް ޗެމްޕިއަންޝިޕް: އިންޑިޔާ އިން ރާއްޖެ ބަލިކޮށް ފައިނަލަށް - DhiDaily\nސާފް ޗެމްޕިއަންޝިޕް: އިންޑިޔާ އިން ރާއްޖެ ބަލިކޮށް ފައިނަލަށް\nރާއްޖެއާއި އިންޑިއާ ވާދަކުރި މެޗުގެ ތެރެއިން---- ފޮޓޯ| ވަން އޮންލައިން\nރާއްޖެއާއި އިންޑިއާ ބައްދަލުކުރި މެޗުން 3-1 ގެ ނަތީޖާއަކުން ރާއްޖެ މައްޗަށް ކުރިހޯދާ އިންޑިޔާ އިން މުބާރާތުގެ ފައިނަލަށް ދަތުރުކޮށްފި އެވެ.\nމި މެޗު އިންޑިއާއިން ފެށީ ވަރަށް ވަރުގަދަކޮށެވެ. އަދި ވަރަށް ބޮޑަށް ކުރިޔަށް ޖެހިލާ ރާއްޖޭގެ ޑިފެންސްލައިނަށް ބާރުބޮޑުވާނެ ގޮތަކަށް ވިސްނައިގެންނެވެ.\nއިންޑިއާއިން ފުރަތަމަ ލީޑު ނެގީ މެޗުގެ 33 ވަނަ މިނިޓުގަ އެވެ. ބްރެންޑޮން ޖައްސާލި ބޯޅަ ހިފައިގެން މަންވީރު ސިންގް އޭރިއާ ތެރެއަށް ވަދެ ފޮނުވާލި ބޯޅަ ގޯލުގެ މަތީ ކަނަށް ވަނީ ކީޕަރު ފައިސަލް އަތުގައި ޖެހިފަ އެވެ.\nފުރަތަމަ ހާފު ނިމެން ދެ މިނެޓަށްވެފައި ވަނިކޮށް ރާއްޖެއަަށް ޕެނަލްޓީއެއް ލިބުނެވެ. އޭރިއާ ތެރެއިން ހަމްޒާ މުހައްމަަދު އަށް އިންޑިއާގެ ފަހަތުން ޕްރިތަމް ކޮޓާލް ކުރި ފައުލަކާއި ގުޅިގެން ރާއްޖެއަށް ލިބުނު ޕެނަލްޓީއެކެވެ. ޕެނަލްޓީ ގޯލަށް ވައްދާލީ އަޝްފާގް އެވެ.\nއިންޑިއާ އިން ދެވަނަ ފަހަރަށް މެޗުގައި ލީޑު ނެގީ 62 ވަނަ މިނިޓުގަ އެވެ. އޭރިއާ ތެރެއަށް ހުރަސްވި ބޯޅައެއް މަންވީރު ސިންގް މެއިން ކޮންޓްރޯލް ކޮށްލިއިރު ލިބުނީ އޭރިއާތެރޭގައި ހުހަށް ހުރި ސުނިލް ޗެތުރީ އަށެވެ. އޭނާ ވަނީ އެއްފަހަރުން އެ ބޯޅަ ގޯލުގެތެރެއަށް ވައްދާލައިފަ އެވެ.\nއިންޑިޔާ އިން ވަނީ މެޗުގެ 71 ވަނަ މިނިޓްގައި ތިން ވަނަ ގޯލް ޖަހައިފަ އެވެ. ހިލޭ ޖެހުމަކުން އޭރިއާތެރެއަށް ހުރަސްވި ބޯޅަ ޗެތުރީ ވަނީ ބޮލުން ގޯލުގެ ދުރު ކަނަށް ބޯޅަ އަމާޒުކޮށްލައިފަ އެވެ.\nއަންނަ ހޮނިހިރު ދުވަހުގެ ރޭ ކުޅޭ ފައިނަލުގައި ވާދަކުރާނީ އިންޑިއާ އާއި ނޭޕާލެވެ.


Ooredoo ge Yousuf: Mainbfain himeyn kollaifi\nއުރީދޫގެ ޔޫސުފް: މައިންބަފައިން ހިމޭންކޮށްލައިފި!\nޔޫސުފްގެ ފުރަތަމަ ރޯދަ ހިފި ގޮތް އެނގޭ ހެއްޔެވެ؟ ޔޫސުފަކީ ކާކުކަން އެނގޭ ހެއްޔެވެ؟ ޔޫސުފަކީ މި އަހަރުގެ ރޯދަ މަހާއެކު އުރީދޫގެ ފަރާތުން ކަސްޓަމަރުންނާ ބައްދަލުކުރި މޫނެވެ. އުރީދޫއިން މިފަހަރު ރޯދަމަހުގެ ހެޔޮއެދުންތައް އަރިސްކޮށްފައިވަނީ ޔޫސުފާއެކު އެވެ. ޔޫސުފްގެ ފުރަތަމަ ރޯދައިންނެވެ. ޔޫސުފްގެ ފުރަތަމަ ރޯދައިން ކޮންމެ މީހެއްގެ ވެސް ފުރަތަމަ ރޯދައިގެ ހަނދާންތައް އާކޮށްލަދޭނެކަން ޔަގީނެވެ.\nރޯދައަށް މަރުހަބާ ކިޔުމަށް އުރީދޫއިން ޕޯސްޓްކޮށްލި ވީޑިއޯ ބަލަން ފެށުމާއެކު ފުރަތަމަ ހިތަށް އެރީ ކުރު ފިލްމެއް ބެލުން އުޅުނު ހެނެވެ. ނަމެވެސް އެހެނެއް ނޫނެވެ. މިއީ ހަމަ އެޑެކެވެ. ނުވަ ވަރަކަށް މިނެޓްގެ ކުރު ވީޑިއޯއެކެވެ. ނަމަވެސް މި ވީޑިއޯގައި ނެތް އެއްޗެއް ނެތެވެ. ފުރިހަމަ ވާހަކައެކެވެ. ހުރިހާ ކަމެއް ވެސް ފުރިހަމައެވެ. ޔޫސުފްގެ ފުރަތަމަ ރޯދައިގެ ވާހަކަ ގެނެސްދީފައިވާ ގޮތް ވަރަށް ވެސް ރީއްޗެވެ. އެޑްގެ ނެރޭޝަން ވެސް އެހާމެ ފުރިހަމައެވެ. ވަރަށް އަސްލެވެ.\nއެނގޭ ހެއްޔެވެ؟ އުރީދޫއިން ނެރުނުމި ވީޑިއޯގެ ސަބަބުން މުޅި ރާއްޖެ ހިމޭންކޮށްލި އެވެ. ދިވެހި މައިންބަފައިން ވިސްނާލުމަށް ވަގުތުކޮޅެއް ހޭދަކޮށްލި އެވެ. ދަރިން ތަރުބިއްޔަތު ކުރެވެނީ ރަނގަޅަށްބާވައޭ ހިތަށް އެރި އެވެ. ހަގީގަތުގައި ވެސް މިއީ މޮޅު ވީޑިއޯއެކެވެ. މި ވީޑިއޯއަކީ އުރީދޫއަށް އެވޯޑެއް ދޭ ވަރުގެ މޮޅު، އަސަރުން ފުރިފައިވާ ވީޑިއޯއެކެވެ.\nމި އެޑް ވިލިމާލޭގެ ހިތްފަސޭހަ ދިރިއުޅުން ވެސް ވަރަށް ފުރިހަމައަށް ދައްކައިދެ އެވެ. ދިވެހިންގެ ރީތި ދިރިއުޅުމާއި ރޯދަ މަހުގެ ހާއްސަ ކަންކަން ވެސް މި ކުރު ވީޑިއޯގައި ދައްކައިދެ އެވެ. މި ހުރިހާ މަންޒަރެއް ނަގާ ކުރު ވިޑީއޯއަކަށް ފައްތާފައިވާ ޓީމަށް ހަމަ ސާބަހެވެ. ވީޑިއޯއިން އެންމެ ބޮޑަށް އަޅައިގަންނާނެ ކަމަކީ ވީޑިއޯ ސިނެމެޓޯގްރަފީ އެވެ. ވީޑިއޯ ބަލާލަން އެހާ ހިތްގައިމުވާ ސަބަބަކީ އެއީ އެވެ.\nއަނެއްކޮޅުން މީގައި ޓައިޓްލް ރޯލެއް ކުޅެފައިވާ ޔޫސުފްގެ އެކްޓިން ވެސް ހިތެއް ވިރިގެންދާހާ މޮޅެވެ. ބައެއް މީހުން ބުނަނީ މަރުވެފައި އޮތް ފިލްމީ ދާއިރާ އަށް ބޭނުންވަނީ މި ފެންވަރުގެ އެކްޓަރުން ކަމަށެވެ.\nވީޑިއޯގައި ވަނީ ކިހިނެއް؟\nމި ފުރިހަމަ އެޑުން ފެށިގެން ދަނީ ހާރު ކެއުމުންނެވެ. ނިދީގައި އިނދެ ޔޫސުފް ހާރު ކައެވެ. އެއަށްފަހު ބައްޕައާއެކު ފަތިސް ނަމާދަށްދެ އެވެ. ނަމާދަށްފަހު ޔޫސުފް ދަނީ ރައްޓެރިންނާއެކު ކުޅޭށެވެ. ކުޅެން ދިޔުމުގެ ކުރިން ޔޫސުފްގެ މަންމަ، އޭނާ ހުރީ ރޯދައަކަށްކަން ހަނދާންކޮށްދިނެވެ. ރައްޓެހިންގެ ތެރެއިން ރޯދައަށް ހުރީ ޔޫސުފް އެކަންޏެވެ. ނަމަވެސް އެންމެ ގިނަ ގޯލް ޖެހީ ޔޫސުފެވެ. މެންދުރު ނަމާދު ބަންގި ގޮވުމުން ޔޫސުފް ގެއަށް ދިޔަ އެވެ. މަންމަ އެންގި ގޮތެވެ.\nބައްޕައާއެކު މެންދުރު ނަމާދަށް ގޮސް ބައިސިކަލެއް ލިބޭތޯ ދުއާކުރި އެވެ. ގެއަށް އައިއިރު ކޮއްކޮ އިޝީއަށް މަންމަ ކާންދެ އެވެ. ޔޫސުފް ވެސް ކާހިތްވި އެވެ. އެކަމަކު ކެތްކޮށްލި އެވެ. އިޝީ ބުނަނީ މިއަދު އިޝީ ދެ ރޯދަ ހިފިއްޖެ ކަމަށެވެ. އިޝީއަށް ކާން ދިނުމަށްފަހު ބަދިގޭގައި މަންމަ އަވަދިނެތި މަސައްކަތްކުރަން ފެށި އެވެ. އެ މަސައްކަތުގައި ޔޫސުފް ވެސް ބައިވެރިވެ އެވެ. ޖޫސް ގިރައި ކަޓްލަސް ވެސް ހެދީ ޔޫސުފެވެ.\nކާ އެއްޗެހިތަކުގައި އުޅެން ފެށުމުން ޔޫސުފް ކާހިތްވެއްޖެ އެވެ. މޭޒުމަތީ އޮތް މެޓައެއް ވަގާ ނަގަށް އެ މެޓާ ފިލައި ހުރެ ކާން ޔޫސުފް މަސައްކަތް ފެށި އެވެ. ސިއްސައިގެން ދިޔައީ ބައްޕަގެ އަޑަށެވެ. ޔޫސުފް ގޮވައިގެން ގޮސް ކުޑަ ބައިސިކަލެއް ދެއްކި އެވެ. އަދި ބުނީ، އެއީ ޔޫސުފް ރޯދައަށް ހުރުމުން މަންމައާއި ބައްޕަގެ ފަރާތުންދޭ ހަދިޔާއެއް ކަމަށެވެ.\nޔޫސުފްގެ އުފަލުގެ ކޮޅެއް ނެތެވެ. ހިތްފަސޭހަ ވިލިމާލެގެ މަގުމަތީގައި ޔޫސުފް ބައިސިކަލް ދުއްވަން ފެށި އެވެ. ބައިސިކަލް ރައްޓެހިންނަށް ވެސް ދައްކާލި އެވެ. ބައިސިކަލްގައި ދުއްވަމުން ގޮސް އެކަނިވެރި ހިސާބަކަށް ދެވުމުން އެއްކަލަ މެޓާ ކާލަން ވެސް ޔޫސުފްގެ ހިތަށް އެރި އެވެ. ނަމަވެސް އެމަގުން ދިޔަ ދައްތައަކު ޔޫސުފް ރޯދަ ސުވާލުކޮށްލުމުން މެޓާ ޖީބަށްލިއެވެ. ފުލްޑޭ ރޯދަ ކަމަށް ބުނަމުން ބައިސިކަލް ދުއްވާލި އެވެ. ބައިސިކަލް ޔޫސުފް އުޅޭތީ، މަސައްކަތް ކުރަން ވެސް އޭނާއަށް ޖެހުނެވެ. އެ ގެއިން އަނެއް ގެއަށް ކާއެއްޗެހި ބަދަލުކުރުމެވެ. ހަދިޔާ ބަދަލުކުރުމެވެ.\nމިހުރިހާ ކަމެއް ނިންމާލުމަށްފަހު ޔޫސުފް ގެއަށް ދިޔަ އެވެ. ޔޫސުފް ވަރުބަލި ނުވޭތޯ މަންމަ އެއްސެވެ. ޔޫސުގް އަންގަނީ ނުވާ ކަމަށެވެ. ނަމަވެސް ބަންގި ގޮވާ ގަޑި ކައިރިވީ ވަރަކުން ޔޫސުފް ހަމަ ބަނޑުހައިވަނީ އެވެ. ކާއެއްޗެހި މަތިން ހިތަށް އަރަނީ އެވެ. އެއްކަލަ މެޓާ ކާލަން ވެސް ހިތަށް އަރަ އެވެ. ނަމަވެސް މަންމަގެ ހިތްވަރާއެކު ޔޫސުފް ކެތްކޮށްލި އެވެ. އެންމެފަހުން ބަންގި ގޮވައިފި އެވެ. ވަރަށް ގަދައަށް ޔޫސުފް ކެއެވެ. އޭނާއަށް އެންމެ ކަމުދާ ބަޖިޔާ ވެސް ތައްޔާރުކޮށްފައި ހުއްޓެވެ.\nއެއް ތޯދަ ހިފުމާއެކު އުފަލުން ހުރި ޔޫސުފް މުޅި ދުވާލު ގެންގުޅުނު މެޓާ، ނިދުމުގެ ކުރިން ކޮއްކޮ އިޝީގެ ބަނޑު މަތީ ބޭއްވި އެވެ. އެއީ، އެ މެޓާއިން ޔޫސުފަށް އެއްވެސް ބޭނުމެއް ނެތީމަ އެވެ. ނަމަވެސް އިޝީގެ އެބަ އޮތެވެ.


SunOnline: Eriksen aai eynaa beli medical team ah Euro final ah haassa dhauvatheh\nއެރިކްސެންއާއި އޭނާ ބެލި މެޑިކަލް ޓީމަށް ޔޫރޯ ފައިނަލަށް ހާއްސަ ދައުވަތެއް\nޢަބްދުﷲ އައިމަން 08 Jul 2021, 08:51\nއެރިކްސެން ދަނޑުމައްޗަށް ވެއްޓިފައި އޮއްވާ މެޑިކަލް ޓީމުން އޭނާއަށް ފަރުވާ ދިނުމުގައި --- ފޮޓޯ//އޭޕީ\nމިފަހަރުގެ ޔޫރޯގެ އެންމެ ފުރަތަމަ ބުރުގައި ޑެންމާކާއި ފިންލޭންޑް ބައްދަލު ކުރި މެޗުގައި ހިތްހުއްޓިގެން ދަނޑުމަައްޗަށް ވެއްޓުނު ކްރިސްޓިއަން އެރިކްސެންއަށާއި، އޭނާ ސަލާމަތްކޮށްދިން މެޑިކަލް ޓީމު އަންނަ އާދީއްތަ ދުވަހު ކުޅޭ ޔޫރޯ ފައިނަލު ބެލުމަށް ވެމްބްލީއަށް ދިއުމުގެ ދައުވަތު ޔޫއެފާއިން ދީފި އެވެ.\nމެޗުގެ ފުރަތަމަ ހާފު ނިމެން ދަނިކޮށް އެރިކްސަން ހަބަރު ހުސްވެގެން ދަނޑުމައްޗަށް ވެއްޓުމާ އެކު އޭނާއަށް ވަގުތުން ވަނީ ފަރުވާ ދީފަ އެވެ. މެޑިކަލް ޓީމު އައުމުގެ ކުރިން އޭނާއަށް އެންމެ އަވަސް ފަރުވާ ދިނީ ޓީމުގެ ކެޕްޓަން ސިމޮން ކިޔާ އެވެ. އެރިކްސަންގެ ހާދިސާއިން ހިތްވަރު ލިބި ޑެންމާކުން މުބާރާތުގެ ސެމީއަށް ދަތުރު ކުރި ނަމަވެސް ރޭ ކުޅުނު ސެމީ ފައިނަލުގެ އިތުރުވަގުތުގައި އިންގްލަންޑުން ވަނީ ލަނޑު ޖަހައި ޑެންމާކު ކަޓުވާލައިފަ އެވެ.\nއެކަމަކު އަންނަ އާދީއްތަ ދުވަހުގެ ރޭ އިނގިރޭސިވިލާތުގެ ވެމްބްލީ ސްޓޭޑިއަމުގައި ކުޅޭ މެޗުގައި އިންގްލޭންޑާއި އިޓަލީ ބައްދަލު ކުރާ އިރު، އެ މެޗުގެ ހާއްސަ މެހެމާނުންގެ ގޮތުގައި އެރިކްސެން އަދި މެޑިކަލް ޓީމަށް ވަނީ މުބާރާތް ބާއްވާ ޔޫއެފާއިން ދައުވަތު ދީފަ އެވެ.\nއޭއެފްޕީ އަށް ޔުއެފާގެ ތަރުޖަމާނަކު ބުނީ އެރިކްސަންއާއި މެޑިކަލް ޓީމުން ބޭނުންވެއްޖެނަމަ ފައިނަލް މެޗަށް އަންނަން ހުރިހާ އިންތިޒާމެއް ހަމަޖެހިގެންދާނެ ކަމަށެވެ.\nއެރިކްސެން މިވަގުތު އަމިއްލަ ގައުމުގައި އާއިލާއާ އެކު ރިކަވަރީގައި ހުރުމުން އޭނާ އައުމާ މެދު ގޮތެއް ނުނިންމާ ނަމަވެސް މެޑިކަލް ޓީމުގެ ހަ މެމްބަރަކު ދައުވަތު ގަބޫލުކޮށްފައިވާކަމަށް ޔޫއެފާގެ ތަރުޖަމާނު ވަނީ ބުނެފަ އެވެ.\nއެރިކްސަންގެ ޑެންމާކުން ވަނީ 29 އަހަރަށް ފަހު މި ފަހަރުގެ ޔޫރޯ ފައިނަލުން ފުރުސަތު ހޯދައިފަ އެވެ. މިއީ 1992 ވަނަ އަހަރުގައި ޑެންމާކުން ޔޫރޯގެ ފައިނަލުގައި ކުޅުނު ފަހުން މި މުބާރާތުގެ ސެމީ ފައިނަލެއްގައި ވާދަކުރާ ފުރަތަމަ ފަހަރެވެ.\nރޭގެ މެޗުގެ ފުރަތަމަ ގޯލު ޑެންމާކުން ޖެހި ނަމަވެސް އިންގްލޭންޑުން މެޗު ކާމިޔާބު ކުރީ ފަހަތުން އަރައި ޖެހި ދެ ގޯލުންނެވެ. ޑެންމާކަކީ މިފަހަރުގެ ޔޫރޯގެ އެންމެ ސަޕްރައިޒިންގް ނަތީޖާތައް ނެރުނު ޓީމެވެ. އެ ޓީމު ސެމީއަށް ދަތުރު ކުރީ ޗެކް ރިޕަބްލިކް ބަލިކޮށްގެންނެވެ.


Income Tax nagan fashaanan: Suood\nއިންކަމް ޓެކްސް ނަގަން ފަށާނަން: ސުއޫދު\nސުއޫދު: އިދިކޮޅު ފަރާތްތަކުން ބޭއްވި ޕްރެސް އެއްގައި ވާޙަކަ ދައްކަވަނީ - އަވަސް ފޮޓޯ: މުހައްމަދު އަޒާން\nއިންކަމް ޓެކްސް ތައާރަފު ކުރާނެ ކަމަށް ކުރީގެ ބަންޑާރަ ނައިބު ހުސްނުއްސުއޫދު މިއަދު ވިދާޅުވެއްޖެ އެވެ.\nސުއޫދު މިހެން ވިދާޅުވީ، "އަހަރެމެން އެދޭ ވެރިކަމެއްގައި" ނަމުގައި ސިލްސިލާކޮށް ކުރައްވާ ޓްވީޓްތަކުން މިއަދު ކުރެއްވި ޓްވީޓްގަ އެވެ.\nސުއޫދު ވިދާޅުވީ، އިންކަމް ޓެކްސް ތައާރަފްކޮށް މަހަކު 60،000.ރ އަށްވުރެ މަތިން އާންމްދަނީ ލިބޭ މީހުންގެ އަތުން ތިން ޕަސެންޓް ދައްކަން ޖެހޭ ގޮތް ހަދާނެ ކަމަށެވެ. އަދި އާންމުދަނީ ހޯދި މިންވަރާއި އާންމުދަނީ ލިބުނު ގޮތް ހާމަކުރާ ބަޔާނެއް ކޮންމެ މީހަކު މީރާއަށް ހުށަހަޅަން ޖެހޭނެ ކަމަށާއި އެކަމުގެ ސަބަބުން ކޮރަޕްޝަން ހުއްޓުވުމަށް ބާރު އެޅިގެންދާނެ ކަމަށެވެ.\nމީގެކުރިން ވެސް ސުއޫދު ވަނީ މިހާރު އަމަލުކުރަމުންދާ ގިނަ ކަންތައްތަކެއް ބަދަލުކުރައްވާނެ ކަމަށް ވިދާޅުވެފަ އެވެ. އެގޮތުން ސިއްރުން ހެކި ބަސް ނެގުން މަނާ ކުރައްވާނެ ކަމަށް ވަނީ ވިދާޅުވެފަ އެވެ. އަދި މިހާރު އަމަލު ކުރަމުންދާ ޓެރަރިޒަމްގެ ގާނޫނަށް އަމަލުކުރުން ހުއްޓުވައި އޭގެ ދަށުން ނުހައްގުން ދައުވާ ކޮށްފައިވާ އެންމެންނަށް މާފު ދެއްވާނެ ކަމަށެވެ. އޭގެ އިތުރުން މޯލްޑިވްސް ނޭޝަނަލް ޑިފެންސް ފޯސް އުވާލާނެ ކަމަށެވެ.\nމީރާ ހުސްނުއް ސުއޫދު\nޓެކްހުގެ ސުންގަޑިތައް ހަނދާންކޮށްދީ


ކީރިތި ޤުރުއާނުގެ ބަގީޗާ: سورة الكهف – Ilm\nކީރިތި ޤުރުއާނުގެ ބަގީޗާ: سورة الكهف\n1. ފިތުނަތަކުން ރައްކާތެރިވުން\n2. ކަހަފު ސޫރަތުގައި އައިސްފައިވާ ހަތަރު ވާހަކަ\n1. ހޮހޮޅައިގެ އަހުލުވެރިންގެ ވާހަކަ\n2. ދެ ބަގީޗާގެ ވެރީންގެ ވާހަކަ\n3. ޙަޟިރުގެފާނާއި މޫސާގެފާނުގެ ވާހަކަ\n4. ޛުލްޤަރުނައިނިގެ ވާހަކަ\n3. ވާހަކައާއި ގުޅިފައިވާ ފިތުނަ\nބާރާއި ވެރިކަމުގެ ފިތުނަ\nމި ސޫރަތުގެ މުހިންމު ނުކުތާތައް\n1. ދީނުގެ ފިތުނަ\nއެބައިމީހުންގެ ރަށުގައި ތިބި އަނިޔާވެރިންގެ ނުބައިކަމާއި ހެދި ދީނަށް އުޅެވެން ނެތުމުން، ކުރިމަތިވެދާނެ ނުރައްކަލަކުން ސަލާމަތްވުމުގެ ގޮތުން ޒުވާނުންތަކެއް ކުރި މަސައްކަތް މިސޫރަތުގެ9ވަނަ އާޔަތުން ފެށިގެން 24 ވަނަ އާޔަތަށް ބަޔާންވެފައިވެއެވެ.\nމި އިމްތިޙާނުގައި އެ ޒުވާނުން ﷲ އަށްޓަކައި ހިޖުރަކުރީ އެވެ. ބޭނުމަކީ މިނިވަންކަމާ އެކު ﷲ އަށް އަޅުވެތިވުން މަތީ ދެމިތިބުމެވެ. އެބައި މީހުން ވަނީ ފަރުބަދައެއްގެ ހޮހަޅައަށެވެ. އެއާ އެކު ﷲ ތަޢާލާ ވަނީ އެމީހުން ތިން ސަތޭކަ އެތައް އަހަރެއް ވާންދެން ނިންދުވާފައެވެ. އެ ޒުވާނުން ދެއްކި ހިތްވަރާއި ކެތްތެރިކަމުގެ ނަތީޖާއަކީ މުޅި ރަށް ތައުޙީދުގެ ނޫރުން އުޖާލާކުރުމުގެ މެދުވެރިންނަށް އެ ޒުވާނުން ވެގެންދިއުމެވެ.\n2. އުޅޭ މާހައުލުގެ ސަބަބުން މީހާގެ އުޅުމާއި ސުލޫކަށް ބޮޑެތި ބަދަލުތަކެއް އާދެއެވެ. ރަހުމަތްތެރިންނާއި ލިބޭ ތަޢުލީމުގެ ބާވަތާއި އަދިވެސް މިފަދަ އެހެން ސަބަބުތަކާއިހެދިވެސް މީހާގެ ދީންވެރިކަމަށް ބަދަލު އާދެއެވެ. އެކި ސަބަބުތަކާއިހުރެ މީހާގެ ދީންވެރިކަމަށް އަރާ ގުޑުންތައް ކުޑަކުރެވޭނެ ގޮތްތައް މިސޫރަތުގެ 27، 28 އަދި 29 ވަނަ އާޔަތުގައި އައިސްފައިވެއެވެ.\n• ހެޔޮލަފާ ޞާލިހު އެކުވެރިންނާއެކު ވަގުތު ހޭދަކުރުން\n• އާޚިރަތްދުވަސް މަތިން ގިނަގިނައިން ހަނދާން ކުރުން\n• އާޔަތްތަކުގެ މާނަ އާއިމެދު ވިސްނައިފިކުރުކުރަމުން ޤުރްއާން ކިޔެވުން\n3. މުދަލާއި ތަނަވަސްކަމުގެ މައްޗަށް އަލިއަޅުވާލާފައިވަނީ ދެބަގީޗާގެ ވެރިންގެ ވާހަކައިގެ ތެރެއިން ލާފައެވެ. މިސޫރަތުގެ 32 ވަނަ އާޔަތުންފެށިގެން 44 ވަނަ އާޔަތާއި ހަމައަށް އައިސްފައިވަނީ2ބަގީޗާގެ ވެރިންގެ ވާހަކައެވެ.\n4. މުދަލާއި ތަނަވަސްކަމުގެ ފިތުނައިން ސަލާމަތްވާނެ މަގު މިސޫރަތުގެ 45 ވަނަ އާޔަތާއި 46ވަނަ އާޔަތުގައި ބަޔާންވެފައި ވެއެވެ. ފިތުނައިން ސަލާމަތްވާނެ ގޮތަކީ މިދުނިޔެވީ ޙަޔާތުގެ ހަގީގަތް ދަތުމާއި، އުޚުރަވީ ހަޔާތް ބާއްޖަވެރިކުރުވާ ފަދަ ޢަމަލުތަކުގައި މަޝްޣޫލުވުމެވެ.\n5. ޢިލްމުގެ ފިތުނައިގެ މައްޗަށް އަލި އަޅުވާލާފައިވަނީ މޫސާގެފާނާއި ޚިޟްރުގެފާނުގެ ވާހަކައިގެތެރެއިން ލާފައެވެ. މިސޫރަތުގެ 60ވަނަ އާޔަތުން ފެށިގެން 82 ވަނަ އާޔަތައި ހަމައަށް އައިސްފައިވަނީ މޫސާގެފާނާއި ޚިޟްރުގެފާނުގެ ވާހަކައެވެ.\n6. ޢިލްމުގެ ފިތުނައިން ސަލާމަތްވާނެ ގޮތް މިސޫރަތުގެ 69 ވަނަ އާޔަތުގައި ބަޔާންވެފައި ވެއެވެ. އެއީ ތަވާޟުޢުވެރި ވުމާއިއަދި ތިމާގެ ޢިލްމުގެ ސަބަބުން ބޮޑާވެ ހެއްލިގެން ދިއުމުން ދުރުވެގަތުމެވެ.\n7. ވެރިކަމާއި އާރާއިބާރުގެ މައްޗަށް އަލި އަޅުވާލާފައިވަނީ ޛުލްޤަރްނައިނިގެ ވާހަކައިގެ ތެރެއިންލާފައެވެ. މިސޫރަތުގެ 83 ވަނަ އާޔަތުން ފެށިގެން 99ވަނަ އާޔަތަށް އައިސްފައިވަނީ ޛުލްޤަރްނައިނިގެ ވާހަކައެވެ.\n8. ވެރިކަމާއި އާރާއިބާރުގެ ފިތުނައިން ސަލާމަތްވާނެ ގޮތް މިސޫރަތުގެ 103 ވަނަ އާޔަތާއި 104 ވަނަ އާޔަތުގައި ބަޔާންވެފައިވެއެވެ. އެއީ މާތް ﷲ އަށް އިޙްލާޞްތެރިވުމާއި އާޚިރަތްމަތިން ގިނަގިނައިން ހަނދާންކުރުމެވެ.\nމިސޫރަތުން ލިބިދޭ ބައެއް ޢިބްރަތްތައް\n1. އިންސާނުންގެ މެދުގައިތަފާތު ބާވަތް ބާވަތްތަކުގެ ހުޅު ރޯކުރުމުގައި އެންމެ ބޮޑު ރޯލެއް އަދާކުރަނީ އިބްލީސްކަން މި ސޫރަތުގެ 50 ވަނަ އާޔަތުން އެންގެއެވެ. އިބްލީހާއި އިންސާނުންނާއި ދެމެދުގައިވާ ގަދީމީ ދެކޮޅުވެރިކަމުގެ ސަބަބުން އިންސާނުން ތަފާތު ފިތުނަތަކުގައި ޖެއްސުމަށް އިބްލީސް ކެނޑިނޭޅި މަސައްކަތްކުރަމުންދެއެވެ.\n2. ﷲ ތަޢާލާ ގެ މަގަށް ރުޖޫޢަ ވުމަށް ނަސޭހަތްތެރިވުމުގެ މުހިންމުކަން މިސޫރަތުގައި އައިސްފައިވާ ވާހަކަތަކުން އެނގެއެވެ. މީގެ އިތުރުން ދީނަށް ދެވޭ ދަޢުވަތުގައިމުޖުތަމަޢުގެ ހުރިހާ ފަންތިއެއްގެ މީސްތަކުން ބައިވެރި ކުރަން ޖެހޭކަން މިވާހަކަ ތަކުން އެނގެއެވެ.\n• ކަޙްފުގެ އަހުލުވެރިންގެ ވާހަކައިގައި ޒުވާނުންތަކެއް އެބައިމީހުންގެ ރަށުގެ ރަސްގެފަނާށް އިސްލާމްދީނަށް ދަޢުވަތު ދެއެވެ.\n• ދެބަގީޗާގެ އަހުލުވެރިންގެ ވާހަކައިގައި އައިސްފައިވަނީ ދެރަހުމަތްތެރިއެއްގެ މުޢާމަލާތްތަކެވެ. އޭގެން އެކަކު ހެޔޮމަގުން ކަސިޔާރުވެފައިވާ އޭނާގެ އެކުވެރިޔާއަށް ހައްޤުމަގު ބަޔާން ކޮށްދެއެވެ. އަދި އާޙިރަތުގެ މަތިން ހަނދާން ކޮށްދެއެވެ.\n• މޫސާގެފާނާއި ޙިޟްރުގެފާނު ވާހަކައިގައި މުދައްރިސެއް ދަރިވަރުންނަށް ނަސޭހަތް ދޭނެގޮތުގެ ބަޔާނެއް އައިސްފައިވެއެވެ.\n• ޛުލްޤަރްނައިނި ވާހަކައިގައި ރަސްގެފާނު ރައްޔިތުންނަށް ހެޔޮނަސޭހަތް ދޭނެ ގޮތުގެ ބަޔާނެއް އައިސްފައިވެއެވެ.\n3. ކަހްފުގެ އަހުލުވެރިންގެ ނަންތަކެއް މިސޫރަތުގައި ބަޔާންވެފައެއް ނުވެއެވެ. އެކަމަކު އެބައިމީހުން ކުޅަ ޢަމަލުތަކުގެ ޒިކުރާ އަބަދުގެ އަބަދަށް ދަންމަވާފައި ވެއެވެ. އިންސާނާގެ އަގު ބިނާ ވެފައިވަނީ އޭނާގެ ޢަމަލު ތަކުގެ މައްޗަށެވެ. މީހާގެ ނަމާއި، އޭނާގެ ބުރުސޫރައިގެ ރީތިކަމާއި، އެނާގެ ހަސަބާއި ނަސަބަކީ އޭނާގެ އަގާއި ގުޅުންހުރި އެއްޗިއްސއްނޫނެވެ.\n4. މިސޫރަތުގައި އައިސްފައިވެއެވެ.\n(وَإِذْ قُلْنَا لِلْمَلَائِكَةِ اسْجُدُوا لِآدَمَ فَسَجَدُوا إِلَّا إِبْلِيسَ كَانَ مِنَ الْجِنِّ فَفَسَقَ عَنْ أَمْرِ رَبِّهِ ۗ أَفَتَتَّخِذُونَهُ وَذُرِّيَّتَهُ أَوْلِيَاءَ مِنْ دُونِي وَهُمْ لَكُمْ عَدُوٌّ ۚ بِئْسَ لِلظَّالِمِينَ بَدَلا)\nތިމަންރަސްކަލާނގެ ملائكة ންނަށް وحى ކުރެއްވިހިނދު، ހަނދުމަކުރާށެވެ! ތިޔަބައިމީހުން آدم ގެފާނަށް سجدة ކުރާށެވެ! ދެން إبليس މެނުވީ، އެ އެންމެ ބޭކަލުން سجدة ކުރެއްވޫއެވެ. އެ إبليس ވީ ޖިންނީންގެ ތެރެއިންނެވެ. ދެން އޭނާގެ ވެރިރަސްކަލާނގެ އަމުރުފުޅަށް އޭނާ ނުކިޔަމަންތެރިވިއެވެ. ފަހެ، އެ إبليس އާއި، އޭނާގެ ދަރިފަސްކޮޅު، ތިމަންރަސްކަލާނގެ ފިޔަވައި އެހީތެރިން ކަމުގައި ތިޔަބައިމީހުން ހަދަނީ ހެއްޔެވެ؟ އެއުރެންނަކީ، ތިޔަބައިމީހުންނަށްހުރި عدوّ ންނެވެ. އަނިޔާވެރިންނަށްހުރި ބަދަލެއްގެ ނުބައިކަމާއެވެ!\nމި އާޔަތާއި މެދު އަލްއިމާމް އިބްން ގައްޔިމް ވިދާޅުވެފައިވެއެވެ.\n(ތިމަން ﷲ އިބްލީހާއި ޢަދާވާތްތެރިވީ، އިންސާނުންގެ ބައްޕަ އާދަމުގެފާނަށް ސަޖިދަކުރުމަށް އެންގެވުމުން ސަޖިދަނުކުރުމުންނެވެ. ކަންމިހެންހުރިއިރު، ބައެއް އިންސީން، އިބްލީހާއި ގުޅުން ބަަދަހި ކުރަން ކުރާ މަސައްކަތާއިމެދު ހައިރާންވާންޖެހެއެވެ.)\n(آتُونِي زُبَرَ الْحَدِيدِ ۖ حَتَّىٰ إِذَا سَاوَىٰ بَيْنَ الصَّدَفَيْنِ قَالَ انْفُخُوا ۖ حَتَّىٰ إِذَا جَعَلَهُ نَارًا قَالَ آتُونِي أُفْرِغْ عَلَيْهِ قِطْرًا)\nسورة الكهف 96\nތިމަންނާއަށް ދަގަނޑުގެ އެތިއެތިގަނޑު ގެނެސްދޭށެވެ! ދެން އެ ދެފަރުބަދަ ދޭތެރޭގައި އޮތްތަން އެއްވަރުވީހިނދު، އޭނާ ވިދާޅުވިއެވެ. އެ ދަގަނޑުތައް ދޮންވެ އަލިފާނަށް ވެއްޖައުމަށްދާނދެން ތިޔަބައިމީހުން ފުމޭށެވެ! އޭނާ ވިދާޅުވިއެވެ. ވިރުވާފައިވާ ރަންވަންލޮއި އޭގެމައްޗަށް އޮއްސައިލުމަށް ތިމަންނަޔަށް ގެނެސްދޭށެވެ.\n(فَمَا اسْطَاعُوا أَنْ يَظْهَرُوهُ وَمَا اسْتَطَاعُوا لَهُ نَقْبًا)\nسورة الكهف 97\nފަހެ، އެ ހުރަހުގެ މަތިން އެއުރެންނަށް އެރުމަކަށް ކުޅަދާނައެއް ނުވިއެވެ. އަދި އެ ހުރަސް ފޫއަޅުވައިލުމަކަށްވެސް، އެއުރެންނަކަށް ކުޅަދާނައެއް ނުވިއެވެ.\nالقىرطبي ވިދާޅުވެފައިވެއެވެ. “މި ދެ އާޔަތުން ލިބޭ އެއް ފައިދާއަކީ މުޖުތަމަޢު ފަސާދަކުރާމީހުން ޖަލުތަކުގައި ބަންދުކުރުމަކީ ޖާއިޒުވެގެންވާކަމެއްކަމެވެ.”\nމީސްތަކުން ވަޅުލާފައިވާ ތަންތަނުގެ މަތީގައި މިސްކިތާއި ޢިމާރާތްތައް އެޅުމާއި އެފަދަ ތަންތަނުގައ ނަމާދުކުރުމަކީ ހުއްދަކަމެއްނޫނެވެ.\nމަރުވެފައިވާމީހުން މިސްކިތުގައި ވަޅުލުމަކީ ނަބިއްޔާ صلى الله عليه وسلم ނަހީކުރައްވާފައިވާ ކަމެކެވެ. އަދި ޤަބުރުމަތީގައި މިސްކިތްތައް އެޅުންވެސް އެކަލޭގެފާނުވަނީ ނަހީކުރައްވާފައެވެ. އަދި އެކަންކުރާ މީހުންނަށް އެކަލޭގެފާނުވަނީ ލަޢުނަތްލައްވާފައެވެ. އެކަމުން ރައްކާތެރިވުމަށާއި އަދި އެއީ ޔަހޫދީންނާއި ނަޞާރާއިންގެ ޢަމަލެއްކަމަށް އެކަލޭގެފާނުވަނީ އަވަހާރަވުމުގެ އާލާސްކަންފުޅުގައިވެސް އަންގަވާފައެވެ. عائشة ރަޟިޔަ ﷲ ޢަންހާގެ އަރިހުން ރިވާވެގެން ވެއެވެ. އެއާލާސްކަންފުޅަކުން ރަސޫލު ﷲ ޞައްލަ ﷲ ޢަލައިހި ވަސައްލަމް ތެދުވެވަޑައިނުގަންނަވާ އާލާސްކަންފުޅުގައި އެކަލޭގެފާނު ޙަދީޘް ކުރެއްވިއެވެ. “އެބައިމީހުންގެ ނަބިއްޔުންގެ ޤަބުރުތައް މިސްކިތްތަކުގެ ގޮތުގައިހެދި ޔަހޫދީންނާއި ނަޞާރާއިންނަށް ﷲ ތަޢާލާ ލަޢްނަތް ލެއްވިއެވެ.” (صحيح البخاري) ދެން އެކަމަނާ ވިދާޅުވިއެވެ. މި ބަސްފުޅުން އެކަލޭގެފާނުގެ މަޤްޞަދަކީ އެ ޔަހޫދީންނާއި ނަޞާރާއިން އެކުރި ކަންތަކުން އެކަލޭގެފާނުގެ އުއްމަތުގެ މީސްތަކުން ބިރުވެތިކުރެއްވުމެވެ.